"মই সাংঘাতিক মঞ্চ লোভী মানুহ। নাটক কৰি মই যিমান ভাল পাওঁ"- স্বাগতা ভৰালী | Rupaliparda.com\nনিজৰ ইচ্ছা অথবা চখটোক যেতিয়া নিজৰ পেছালৈ ধাৱমান কৰোৱা হয়; তেতিয়া তাত কিছু খেলি-মেলিৰ সৃষ্টি হোৱাটো স্বাভাৱিক; একাংশই সেই খেলি-মেলিত বিৰাম লগাই আগবাঢ়ি আহে নিজে গ্ৰহণ কৰি লোৱা পেছাটোক সফলতাৰ শিখৰলৈ তুলি নিবলৈ। বৰ্তমান অসমীয়া সংগীতেই হওঁক অথবা অভিনয়ে ক্ষেত্ৰখনতেই হওঁক; ততোধিক শিল্পীৰ প্ৰতিভাক দেখিবলৈ পাইছে দৰ্শকে। ইয়াৰে আটাইবোৰৰেই প্ৰতিভা লেখত ল’বলগীয়া; বৰ্তমান টেলিভিছন জগতখনত দৰ্শকৰ বহুল সমাদৰ লাভ কৰা ধাৰাবাহিক “দুটি মনৰ জোনাক” ৰ প্ৰতিটো চৰিত্ৰয়েই আজুৰিবলৈ সক্ষম হৈছে ৰাইজৰ দৃষ্টি। ধাৰাবাহিকখনত এটি গুৰুত্বপূৰ্ণ চৰিত্ৰ ৰূপায়ন কৰা অভিনেত্ৰী স্বাগতা ভৰালীৰ অভিনয়ক লৈয়ো বৰ্তমান উৎসাহী একাংশ। ৰূপালীপৰ্দাৰ সৈতে হোৱা এক্সক্লুচিভ কথা-বতৰা যোগে তেওঁ কয় যে, “অভিনয় ক্ষেত্ৰখন বুলি ক’লে মই “মইনা পাৰিজাত” ৰ দিনবোৰলৈ উভতি যাব লাগিব। সেইটো সময়তে আমি ভেকচন প্ৰতিযোগিতা নিজেই পাতি, নিজেই অভিনয় কৰিছিলো; তেতিয়াৰ সময়ছোৱাত সৰু আছিলো যদিও “অভিনয়” টোক লৈ মোৰ মনত শ্ৰদ্ধাৰ সৃষ্টি হৈছিল বুলি মই ক’ব পাৰো কাৰণ মই ইয়াৰ প্ৰতি আকৰ্ষিত হৈছিলো। তাৰ পিছত পঞ্চম শ্ৰেণীত পঢ়ি থাকোতে আমাৰ ঘৰৰ কাষৰে দাদা এগৰাকীয়ে ওচৰে-পাজৰে থকা কেইটামান ল’ৰা-ছোৱালীক গোটাই “সংজ্ঞাপন” নামেৰে এটা গ্ৰুপ খুলি দিছিলে আৰু তেতিয়াই মই পোন প্ৰথমবাৰৰ বাবে এখন মঞ্চত উঠি নাটকত অভিনয় কৰিছিলো; নাটক খনৰ নাম আছিল “স্ব্যমন্তক”।”\nঅভিনেত্ৰী গৰাকীয়ে কয় যে, “তেনেকৈয়ে আমি নাটক কৰিছিলো, কেতিয়াবা কাৰোবাৰ পদূলিত নহ’লে কেতিয়াবা নামঘৰত, আমি সৰুখিনিয়ে নিজেই নিজৰ মাজত নাটক কৰি গৈছিলো। কিন্তু যেতিয়া মই অষ্টম শ্ৰেণীত উঠিলো তেতিয়া মই “অসম নাট্য সন্মিলন” যোৰহাট শাখাত অন্তৰ্ভূক্তি হ’লো। ডাঙৰ হৈ আহিছিলো গতিকে নাটক কি বস্তু মই লাহে লাহে বুজিবলৈ ধৰিছিলো; তেতিয়া মই “অসম নাট্য সন্মিলন” ৰ কোনো প্ৰতিযোগিতাই হওঁক অথবা অধিৱেশনেই হওঁক তাত নাটক কৰাৰ সুযোগ লাভ কৰাৰ উপৰিও বিভিন্ন জন সুদক্ষ লোকক মই তেতিয়াই লগ পাবলৈ সক্ষম হৈছিলো। এই মানুহখিনিৰ নাটক বোৰ যেতিয়া চালো বা তেওঁলোকে অভিনয় কেনেকৈ কৰে বুজিবলৈ চেষ্টা কৰিছিলো আচলতে মোৰ সেইটো সময়তে উপলদ্ধি হৈছিল যে ইয়াৰ স্থিতি বৰ বহল; এই বস্তুটোক বুজিবলৈ বহু বেছি অধ্যয়নৰ প্ৰয়োজন। সন্মিলনত থকা মোৰ সতীৰ্থ সকলে এই ক্ষেত্ৰখনক পেছা হিচাপে বাচনি কৰাত মোক সাহস দিছিল।” যোৰহাটৰ জে.বি কলেজৰ পৰা সাংবাদিকতাৰ শিক্ষা ল’বলৈ তেজপুৰ বিশ্ববিদ্যালয়লৈ যোৱা যাত্ৰাৰ মাজতো অথবা অধ্যয়নৰ সময়খিনিতো স্বাগতা অভিনয়ৰ সৈতে জড়িত হৈ আছিল বুলি তেওঁ জানিবলৈ দিয়ে।\nতেওঁ কয় যে, “মই অভিনয়টোক লগত লৈ সময় অতিবাহিত কৰি ভাল পাইছিলো। নাটকৰ কিতাপ পঢ়িছিলো মই, স্ক্ৰীপ্ট বা সংলাপ বোৰ পঢ়িছিলো আৰু তেনেকৈয়ে মোৰ ইয়াত অন্তৰ্ভূক্তিটো বাঢ়ি গৈছিল। সাংবাদিকতা পঢ়ি আছিলো যেতিয়া মোৰ ঘোষিকা আৰু বিশেষকৈ ৰেডিঅ’ ত কাম কৰা মন নাছিল কিন্তু তাত থাকোতে যেতিয়া মই নাটক কৰিছিলো, ডাঙৰ ডাঙৰ মানুহখিনিৰ অভিনয়ৰ যাত্ৰাবোৰ হৃদয়ংগম কৰিবলৈ আৰম্ভ কৰিছিলো, দেখিছিলো তেওঁলোকৰ সফলতাৰ যাত্ৰাবোৰ; তেতিয়া মোৰ অনুভৱ হৈছিল যে মই নিজক এটা সুবিধা দিয়াটো দৰকাৰ। তেনেকৈয়ে মই National School Of Drama ৰ দিল্লী শাখাৰ বাবে চেষ্টা কৰিছিলো যদিও কোনো কাৰণবশতঃ মই তাত নাপালো। তাৰ পিছত মই ইয়াৰ চিকিম শাখাৰ বাবে চেষ্টা কৰাত মই তাত পাবলৈ সক্ষম হৈছিলো। এইখিনি সময়ত মই মোৰ নিজৰ মাজত “অভিনয়” ক লৈ থকা ভালপোৱাটোক দেখিছিলো।মোৰ এই যাত্ৰাটোত মোক অধিক সহায় কৰিছিলে মোৰ পিতৃ-মাতৃয়ে; ৰাতি দেৰিকৈ আঁখৰা কৰি ঘৰ সোমালে ওচৰৰ মানুহখিনিয়ে কিবা এটা কৈছিল যদিও ইয়াৰ প্ৰতিউত্তৰ মোৰ মাহঁতেই দিছিলে।”\nস্বাগতা ভৰালীক বৰ্তমানৰ খলনায়িকা চৰিত্ৰটোৰ বিষয়ে সোধাত তেওঁ কৈছিল যে, “জীৱনত কেতিয়াও ভবা নাছিলো যে মই ধাৰাবাহিক ক্ষেত্ৰখনত আগবাঢ়িম; মই সাংঘাতিক মঞ্চ লোভী মানুহ। নাটক কৰি মই যিমান ভাল পাওঁ সিমান মই একো কৰিয়ে ভাল নাপাওঁ; কিন্তু সোভাগ্যবশত National School Of Drama ৰ পৰা অহাৰ পিছতেই মই “ৰিয়াজ” নামৰ ছবিখনৰ অফাৰ পাইছিলো; ছবিখন মুক্তিৰ পথত যদিও এনেবোৰ পৰিস্থিতিৰ বাবে ই ৰৈ গৈছে। মই বুজা নাছিলো মঞ্চ আৰু কেমেৰাৰ মাজত পাৰ্থক্য, কিন্তু “ৰিয়াজ” ছবিখন মোৰ বাবে এক পৰীক্ষামূলক বস্তু আছিল। ইয়াৰ পিছত, মই “গোৱৰ্ধন চৰিত” কৰিলো; যিখনো ২৯ মে’ তাৰিখে মুক্তি পোৱাৰ কথা আছিলে যদিও নহ’ল। “লক-ডাউন” ৰ এই বিভীষিকাময় পৰিস্থিতিটোৱে মোক সাংঘাতিক হতাশ কৰিছিলে কিয়নো এতিয়া “নাটক” নাই; যিটো বস্তুক লৈ জীয়াই থাকো, উৎসাহিত হওঁ সেইটো বস্তুয়ে লগত নাছিলে। কিন্তু যেতিয়া এই ধাৰাবাহিকখনৰ পৰিচালক কল্প দাৰ ফোনটো আহিল তেতিয়া মই ক’ব নোৱাৰাকৈ এই ধাৰাবাহিকখনৰ প্ৰতি কিবা এটা মোহ মোৰ উপজিল। কমল লোচনে বহু দিনৰ পৰাই কৈ আছিল যদিও মই একেবাৰতেই মান্তি হোৱা নাছিলো; এই ধাৰাবাহিকখনত প্ৰায়খিনি মোৰ লগৰ, তেওঁলোকৰ কাম ভাল পাওঁ। কল্প দাৰ সৈতে আগতে এটা বিজ্ঞাপন কৰিছো গতিকে তেওঁৰ কামো ভাল পাওঁ, ভাবিছিলো যে এই ধাৰাবাহিকখনত মই মোৰ নিজস্বতাটো দেখুওৱাব পাৰিম। অন্ততঃ মই মোৰ কথাখিনি যে খুলি ৰখাৰ সুবিধা নাপাম সেই ভয়টো মোৰ নাছিল এই ধাৰাবাহিকখনক লৈ আৰু কল্প দাৰ এটা ফোনটেই মই তেওঁক “অ’ কৰিম” বুলি কৈ পেলাইছিলো। পিছলেহে ভাবিছিলো যে মোৰ দৰে এজনী ছোৱালীয়ে যিয়ে সাধাৰণতে চিৰিয়েল নাচায়,তাই কেনেকৈ মান্তি হ’ল!\nমোৰ খুব ভাল লাগিল ইয়ালৈ আহি কাৰণ মোৰ চৰিত্ৰটো বোৰ একঘেয়ামী হৈ পৰিছিলে। সদায় গম্ভীৰ চৰিত্ৰ ৰূপায়ন কৰো মই। এই ধাৰাবাহিকখনত কিন্তু এটা মিশ্ৰিত অনুভৱৰে চৰিত্ৰটো ৰূপায়ন কৰিছো; কাৰোবাৰ বাবে মই ইয়াত ভিলেইন কিন্তু মোৰ মনত “ভিলেইন” ভাৱটো নাই। কাৰণ মই “বিক্ৰম” ক ভালপাওঁ গতিকে ভালপোৱাটো কাৰো বাবে নিগেটিভ হ’ব নোৱাৰে।\nসেই ভালপোৱাটো পাব কাৰণে ছাগে মই যিখিনি কাম কৰিছো সেয়া নিগেটিভ। সেই যে কস্তুৰীৰ অন্যায় কৰা, কস্তুৰী-বিক্ৰমক আঁতৰ কৰা আনহাতে বিক্ৰমৰ বিৰুদ্ধে কোনোবাই কিবা এটা ক’লেই মোৰ গাত লগা সেই দুটা ভিন্ন কথাৰ কাৰণে মই আজি চৰিত্ৰটোক লৈ যিখিনি কষ্ট কৰি আছো সেয়া বৰ ভাল লগা অনুভৱ আৰু মই মোৰ চৰিত্ৰটো মনোৰঞ্জন কৰিছো। কল্প দা হঁতে মোক কয় যে, তুমি যেনেকৈ ভাল দেখা কৰাচোন; তুমি ভুল দেখিলে নিজেই বুজিবা। আৰু, এক কথাত ক’বলৈ গ’লে মোৰ ভাল লাগে যে মই নিজে গঢ়ি লোৱা এটা ঠাইৰ পৰা ওলাই আহি আন এটা ঠাই অথবা চৰিত্ৰ ৰূপায়ন কৰি আছো; এইটো বৰ দৰকাৰীও আচলতে, কাৰণ এটা নিৰ্দ্দিষ্ট “জ’ন” ত সোমাই থকালৈকে ভিন্নতা উপলদ্ধি কৰিব পৰা নাযায় আৰু এই সুবিধাটো মোক এই ধাৰাবাহিকখনেই দিছে। সেইবাবেই, মোৰ চৰিত্ৰটোক লৈ দৰ্শকৰ মনত এক অস্পষ্ট ভাৱদৰ্শনৰ সৃষ্টি কৰিব খুজিছো আৰু আশা কৰিছো, দৰ্শকে যাতে মোক আঁদৰি লয়। মানুহেটো কয়, “তোমাক এনে ইমান ভাল লাগে, অভিনয় ভাল লাগে কিন্তু ৬.৩০ ৰ পৰা ৭ টাৰ সময়কণত তোমাক একেবাৰে দেখিব মন নাযায়।” এই মন্তব্যখিনি আচলতে মোৰ বাবে ধনাত্মক যে ৰাইজে মোৰ চৰিত্ৰটো আকোঁৱালি লৈছে।”\nAssamese Actress assamese cinema Assamese Film Assamese Movie Swagata Bharali\nActress Sanjana Sanghi reveals why it took her time to clarify the MeToo allegations against Sushant Singh Rajput\nSushant Singh Rajput’s case: Aditya Chopra and Sanjay Leela Bhansali’s statements differ\nDjd maina says:\nকথাখিনি জানি ভাল লাগিল…অভিনন্দন স্বাগতা বা\nএটা ট্ৰেইলাৰ আৰু কেউদিশে লগা খলকনি; অতিশীঘ্ৰে আহি আছে “সুৰ বাহিনী”-\nএটা ট্ৰেইলাৰ আৰু কেউদিশে লগা খলকনি; বৰ্তমানলৈ এনে এখন চুটি ছবিৰ সোঁৱাদ হয়টো আপোনালোকে পোৱা নাছিল। আচলতে, এই চুটি ছবিখনৰ নামটোৱেই যথেষ্ট; য’ত আপোনাৰ আকৰ্ষণ সন্নিৱিষ্ট হৈ পৰিব। “সুৰ বাহিনী”; অসমৰ জনপ্ৰিয়...\n“হাতে হাত ধৰি আজি বহুদূৰ আহি পালোঁ”; Atlas Creation ৰ প্ৰযোজনাত পাপনৰ শ্ৰেষ্ঠ উপহাৰঃ\nনিজৰ প্ৰিয় জন অথবা সংগী গৰাকী যেতিয়া লগত থাকে; তেতিয়া বহু কষ্ট, সংগ্ৰাম আদি অনায়সে পাৰ কৰি গুচি যাব পাৰি। জীৱনটো জীয়াবলৈ জানো এগাল মান বস্তুৰ, টকাৰ প্ৰয়োজন থাকে! আচলতে, আমাৰ এই প্ৰশ্নটোৰ উত্তৰ হয়টো আপোনালোক প্ৰত্যেকৰে...


জোনাকী পৰুৱা - অসমীয়া ৱিকিপিডিয়া\nজোনাকী পৰুৱা (ইংৰাজী: Firefly) এবিধ সৰু পতংগ শ্ৰেণীৰ জীৱ। ইয়াৰ দেহত এযোৰ পাখি থাকে বাবে ই উৰিব পাৰে। ইয়াৰ দেহটো কোমল। ইহঁত সন্ধিপদী প্ৰাণী। জোনাকী পৰুৱাক বৈজ্ঞানিকসকলে দিয়া নাম- লামপাইৰিদ (Lampyride)। ই ক'লেওপ্টেৰা বৰ্গৰ অন্তৰ্ভুক্ত। জোনাকী পৰুৱাৰ আন আন শ্ৰেণী সমূহ হৈছে: Elateroidea, Cyphonocerinae, Photurinae, Luciolinae, Lampyrine।\nদুটা জোনাকী পৰুৱাৰ যৌন মিলন\n1 জীৱন প্ৰক্ৰিয়া\n2 পোহৰ প্ৰতিফলনৰ কাৰণ\nজীৱন প্ৰক্ৰিয়াসম্পাদনা কৰক\nজোনাকী পৰুৱাৰ জীৱনকাল মাত্ৰ দুবছৰ। ইয়াৰ আকাৰ প্ৰায় ১.৫ ছেণ্টিমিটাৰৰ পৰা ২ ছেণ্টিমিটাৰ। পৃথিৱীৰ প্ৰায় সকলো ঠাইতে, বিশেষকৈ, উষ্ণ জলবায়ু অঞ্চলত জোনাকী পৰুৱা পোৱা যায়। পৃথিৱীত প্ৰায় ২০০০ প্ৰজাতিৰ জোনাকী পৰুৱা আছে; জোনাকী পৰুৱাৰ দেহত থকা উৎসেচকৰ বাবে ইয়াৰ উদৰ অংশৰ পৰা পোহৰৰ প্ৰতিফলিত হয়। বিভিন্ন প্ৰজাতিৰ জোনাকী পৰুৱাৰ পোহৰ ভিন ভিন ধৰণৰ হয় (যেনে: নীলা, সেউজীয়া, হালধীয়া, কমলা বা ৰঙা) আৰু এই পোহৰৰ তৰংগ প্ৰায় ৫১০ৰ পৰা ৬৭০ নেন'মিটাৰ। জোনাকী পৰুৱাৰ উদৰ কেইবাটাও সৰু সৰু অংশত বিভক্ত। এই ভাগবোৰৰ ষষ্ঠ আৰু সপ্তম ভাগৰ মাজতে জোনাকীৰ পোহৰ দিয়া অংশটো আছে। এই অংশটো তলৰ ফালে থাকে। পোহৰ নিৰ্গত হোৱা অংশটোৰ ঠিক ওপৰৰ স্তৰটোৱে পোহৰ প্ৰতিফলন কৰাত সহায় কৰে। এই পোহৰ নিৰ্গত হোৱা অংশটোৰ কোষবোৰত ৰাসায়নিক বিক্ৰিয়াৰ ফলত যি পোহৰৰ সৃষ্টি হয় তাত কোনোধৰণৰ উত্তাপ সৃষ্টি নহয় আৰু এনেধৰণৰ পোহৰক শীতল-পোহৰ বোলা হয়।\nপোহৰ প্ৰতিফলনৰ কাৰণসম্পাদনা কৰক\nজোনাকী পৰুৱাৰ উদৰৰ তলৰ ফালে লিউচিফেৰাচ (luciferase)আৰু লিউছিফেৰিণ (luciferine) নামেৰে দুবিধ ৰাসায়নিক পদাৰ্থ থাকে। লিউছিফেৰিণ তাপৰোধক আৰু ই পৰিস্থিতি সাপেক্ষে উজলি উঠে। লিউচিফেৰাচ এবিধ এনযাইম যি পোহৰ নিঃসৰণত সহায় কৰে। জোনাকী পৰুৱাৰ নেজত পোৱা লিউচিফেৰাচ আৰু লিউছিফেৰিণ ATP(Adenosine Triphosphate) ৰ উপস্থিতিত উজলি উঠে। সকলোবোৰ জন্তুৰ শৰীৰত কম বেছি পৰিমাণে ATP থাকে। ৰুগীয়া কোষবোৰত ATP মাত্ৰাত তাৰতম্য ঘটে। ইয়াৰ দ্বাৰা জোনাকী পৰুৱাই সংগী পৰুৱালৈ সংকেত প্ৰেৰণ কৰে, যোগাযোগ তথা শত্ৰুৰ পৰা ৰক্ষা পোৱাৰ বাবে এই উৎসেচক বিধ ব্যৱহাৰ কৰে। ATP ৰ তাৰতম্যৰ বাবে পোহৰৰ উজ্জ্বলতাৰো তাৰতম্য ঘটে, ইয়াৰ দ্বাৰা জোনাকী পৰুৱাই সক্ৰিয় যৌন সংগীৰ অনুমান কৰে। ই আত্মৰক্ষাৰ বাবে এক টেঙেচীয়া স্বাদৰ এবিধ ৰাসায়নিক পদাৰ্থ নিঃসৰণ কৰে;এই পদাৰ্থবিধ জীৱ-জন্তুৰ বাবে হানিকাৰক।\nজোনাকী পৰুৱাবোৰ সাধাৰণতে মাংসভোজী। পলুবোৰে মৃত শামুক আৰু আন কীট পতংগসমূহ খায়। আন কিছু প্ৰজাতিয়ে নিজৰ সংগিক ভক্ষণ কৰে। প্ৰাপ্তবয়স্ক জোনাকী পৰুৱাবোৰে অন্য প্ৰজাতি ভক্ষণ নকৰে। অৱশ্যে বৈজ্ঞানিক সকল এতিয়াও প্ৰাপ্তবয়স্ক জোনাকী পৰুৱাবোৰৰ খাদ্য প্ৰণালী সন্দৰ্ভত সন্তোষজনক স্থিতিত উপনীত হ'ব পৰা নাই, তেওঁলোকে ধাৰণা কৰিছে যে এই জোনাকী পৰুৱাবোৰে হয়তোবা ফুলৰ ৰেণু খাই নহ'লে একোৱে নাখায়।\n↑ 2.0 2.1 2.2 2.3 2.4 Martin, Gavin J; Stanger-Hall, Kathrin F; Branham, Marc A; Da Silveira, Luiz F L; Lower, Sarah E; Hall, David W; Li, Xue-Yan; Lemmon, Alan R et al. (2019-11-01). Jordal, Bjarte. ed. "Higher-Level Phylogeny and Reclassification of Lampyridae (Coleoptera: Elateroidea)". Insect Systematics and Diversity (Oxford University Press (OUP)) খণ্ড3(6). doi:10.1093/isd/ixz024. ISSN 2399-3421.\n↑ Ferreira, Vinicius S; Keller, Oliver; Branham, Marc A; Ivie, Michael A (2019). "Molecular data support the placement of the enigmatic Cheguevaria asasubfamily of Lampyridae (Insecta: Coleoptera)". Zoological Journal of the Linnean Society (Oxford University Press (OUP)) খণ্ড 187 (4): 1253–1258. doi:10.1093/zoolinnean/zlz073. ISSN 0024-4082.\n↑ Day, John (2009). "Beetle bioluminescence:agenetic and enzymatic research review". In Meyer-Rochow, V.B.. Bioluminescence in Focus. Research Signpost: Kerala. পৃষ্ঠা. 325–355.\n↑ 7.0 7.1 Stanger-Hall, Kathrin F.; Lloyd, James E. (March 2015). "Flash signal evolution inPhotinusfireflies: Character displacement and signal exploitation inavisual communication system". Evolution খণ্ড 69 (3): 666–682. doi:10.1111/evo.12606. ISSN 0014-3820. PMID 25627920.\n↑ Lewis, Sara M.; Cratsley, Christopher K. (January 2008). "Flash Signal Evolution, Mate Choice, and Predation in Fireflies". Annual Review of Entomology খণ্ড 53 (1): 293–321. doi:10.1146/annurev.ento.53.103106.093346. ISSN 0066-4170. PMID 17877452. https://semanticscholar.org/paper/78a89aa200eefbf1220d6749231aa3b11b7abbea.\n↑ Branham, Marc A.; Wenzel, John W. (December 2001). "The Evolution of Bioluminescence in Cantharoids (Coleoptera: Elateroidea)". The Florida Entomologist খণ্ড 84 (4): 565. doi:10.2307/3496389. ISSN 0015-4040. http://journals.fcla.edu/flaent/article/view/75005.\n↑ বৰগোঁহাই, দেৱাশ্ৰী. জোনাকী পৰুৱাৰ কথাৰে. Xahitya.org. http://www.xahitya.org/2013/02/14/%E0%A6%9C%E0%A7%8B%E0%A6%A8%E0%A6%BE%E0%A6%95%E0%A7%80-%E0%A6%AA%E0%A7%B0%E0%A7%81%E0%A7%B1%E0%A6%BE%E0%A7%B0-%E0%A6%95%E0%A6%A5%E0%A6%BE%E0%A7%B0%E0%A7%87-%E0%A6%A6%E0%A7%87%E0%A7%B1%E0%A6%BE/.\n"https://as.wikipedia.org/w/index.php?title=জোনাকী_পৰুৱা&oldid=234920"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=59207।


খাৰুপেটীয়া - অসমৰ নগৰ-মহানগৰ Info. About. What's Th\n★ খাৰুপেটীয়া - অসমৰ নগৰ-মহানগৰ ..\nখাৰুপেটীয়া অসমৰ দৰং জিলাত অৱস্থিত এখন নগৰ। এই অঞ্চলটো মঙলদৈ আৰু গুৱাহাটীৰ পৰা ক্ৰমে ১৭ কিমি আৰু ৮৭ কিমি দুৰত্বত অৱস্থিত। এই অঞ্চলটোৰ মাজেৰে ১৫ নং ৰাষ্ট্ৰীয় ঘাইপথ পাৰ হৈ গৈছে।\nখাৰুপেটীয়াৰ ভৌগোলিক অৱস্থান 26.52°N 92.13°E  / 26.52, 92.13. সাগৰপৃষ্ঠৰ পৰা এই অঞ্চলৰ গড় উচ্চতা প্ৰায় ৩৭ মিটাৰ ১২১ ফুট। খাৰুপেটীয়াৰ পৰা নিকটতম ৰেলৱে ষ্টেচন গুৱাহাটী।\n২০১১ চনৰ লোকপিয়ল অনুসৰি, খাৰুপেটীয়াৰ জনসংখ্যা ১৭,৭৮৪ জন। ইয়াৰে ৫৪% পুৰুষ আৰু ৪৬% মহিলা। এই অঞ্চলৰ গড় সাক্ষৰতাৰ হাৰ ৭৩%, ইয়াৰে পুৰুষ আৰু মহিলাৰ পৃথকভাৱে সাক্ষৰতাৰ হাৰ ক্ৰমান্বয়ে ৭৮% আৰু ৬৮%। খাৰুপেটীয়াৰ মুঠ জনসংখ্যাৰ ১২% ৰ বয়স ছয় বছৰৰ অনুৰ্ধৰ।\nশৈলবালা উচ্চ মাধ্যমিক বিদ্যালয়.\nখাৰুপেটীয়া উচ্চ মাধ্যমিক বিদ্যালয়.\nখাৰুপেটীয়া বালিকা উচ্চ মাধ্যমিক বিদ্যালয়.\nব জ ঞ ন দ ব ত য খণ ড দ ব ত য ব ৰ ষ কৰ ব ব ল খকদ বয ড ল ক শ বৰ ন থ আৰ ড চ ৰ চহৰ য ন থ প ৰক শক: স বস ত যয ন ব ক ষ টল, খ ৰ প ট য দৰ\nব জ ঞ ন দ ব ত য খণ ড দ ব ত য ব ৰ ষ কৰ ব ব ল খকদ বয - ড ল ক শ বৰ ন থ আৰ ড চ ৰ চহৰ য ন থ প ৰক শক - স বস ত যয ন ব ক ষ টল, খ ৰ প ট য দৰ\nল ক শ বৰ ন থ আৰ ড চ ৰ চহৰ য ন থ প ৰক শক - স বস ত যয ন ব ক ষ টল, খ ৰ প ট য দৰ Kramer, Steven L. 1996. Geotechnical Earthquake. Engineering.\nব খ য ত ঠ ই আৰ এই ঠ ইৰ পৰ শ ক প চল অসমৰ সকল ঠ ইত ব য প দলগ ও খ ৰ প ট য পথৰ ঘ ট দ ন ভ ৰ ৱ দ প ল ব ছ ম ৰ খটৰ দ ৱ নন দ সত ৰ পশ চ ম দৰ প ৰ চ\nল ক শ বৰ ন থ আৰ ড চ ৰ চহৰ য ন থ৷ প ৰক শক - স বস ত যয ন ব ক ষ টল, খ ৰ প ট য দৰ ৷ Cas, R.A.F. and J.V. Wright, 1987. Volcanic Successions. Unwin\nদ য ধৰণ আহ ব প ৰ গ ৱ হ ট ক ম - - মঙ গলদ ক ম - - খ ৰ প ট য ক ম - - দলগ ও ক ম - - শ লবৰ ক প ট হ ক ম - - ওৰ\nল ক শ বৰ ন থ আৰ ড চ ৰ চহৰ য ন থ প ৰক শক - স বস ত যয ন ব ক ষ টল, খ ৰ প ট য দৰ মন ষ বড - জ ন ৱ ৰ দক ষ ণ ক মৰ পৰ থল ৱ ধ নৰ সন ধ নত\nত ন চ ক য ত ন চ ক য ড গব ড মড ম ম ক ম ম ৰ ঘ ৰ ট দৰ মঙলদ খ ৰ প ট য ছ প ঝ ৰ ধ ব ৰ ধ ব ৰ গ ৰ প ৰ স পটগ ৰ ম ব ল স প ৰ চ পৰ\nহ মন ত দত ত জন ম হ মন ত দত ত খ ৰ প ট য দৰ জ ল অসম প ছ অভ ন ত ন ট যক ৰ, গ ত ক ৰ ৰ ষ ট ৰ য ত ভ ৰত য উল ল খয গ য ব ট ভব ন বৰ ৱ ব ট ভব ন দ ৰ\nখৰপটয, খাৰুপেটীয়া, অসমৰ নগৰ-মহানগৰ. খাৰুপেটীয়া,\nঅসমৰ নগৰ-মহানগৰ. খাৰুপেটীয়া খাৰুপেটীয়া খৰপটয\nদৰং জিলাৰ বিভিন্ন কৃষি প্ৰতিষ্ঠান.\nবুধবাৰে নিশা খাৰুপেটীয়া আৰক্ষী থানাৰ ভাৰপ্ৰাপ্ত আৰক্ষী বিষয়া বিৰাজ মোহন ডেকাই এক গোপন সূত্ৰৰ পম খেদি খাৰুপেটীয়া হাস্পতাল ৰডৰ সমীপত ৰিচান মটৰ পাৰ্টছ. দৰঙৰ খাৰুপেটীয়া - Redtimes. ধান ক্রয় কেন্দ্র ১০ খাৰুপেটীয়া, ২০ কলাইগাঁও, ৩০ গােগামুখ, ৪ মানকাচাৰ, ৫। ফৰকাটি ৬০ বৰপথাৰ, ৭। মাধপুৰ, ৮। উপৰহালি, ৯। মালৈবাৰী, ১০০ জয়মা গােসাইগাও. ১১০ জালুগুটি দেলবাৰী.\nসেনা যোৱানৰ কংভয়ৰ লগত বাইকেৰে মুখ.\nআজি পুৱাতে কার্যবাহী দণ্ডাধীশৰ নগাঁও, ১৩ মেঃ নগাঁও জিলাৰ. জিলাতাে প্রস্তুতি সম্পূর্ণ কৰি. নেতৃত্বত খাৰুপেটীয়া আৰক্ষী আৰু অসামৰিক বাহিনীয়ে হঠাতে। নি কৰা।. টিহুৰ আদৰ্শ মীনপালক জয়ন্ত কলিতা. দৰঙৰ খাৰুপেটীয়া মহাবিদ্যালয়ত আমছুৰ গুণ্ডাৰাজ. June 26, 2018. 316 Less thanaminute. প্ৰথম খবৰ,মংগলদৈ দেওমৰনৈ: দৰঙৰ খাৰুপেটীয়া মহাবিদ্যালয়ত আমছু সদস্যৰ গুণ্ডাগিৰিৰ অভিযোগ।. দৰং জিলাৰ কেবাঠাইতো অনুমোদিত ধান. পুনৰ বিতৰ্কত খাৰুপেটীয়া ইউনিয়ন বেংক.01. Share. দৰং খাৰুপেটিয়া ইউনিয়ন বেংকৰ একাংশ.\n1 page 13 May.P65 Dainik Agradoot.\nএতিয়া ৰাসায়নিক আক্রমণ চলিছে৷ খাৰুপেটীয়া আৰু দলগাঁৱৰ দৰে স্থানত উৎপাদিত শাক–পাচলিত কীটনাশক তথা অতিমাত্রা ৰাসায়নিক পদার্থ প্রয়োগ কৰাৰ বাবে অসমত বৃক্ক,. নগৰ অঞ্চলৰ পানী যোগান আঁচনি অসম. ন্যায়াধীশ মীৰ আলফাজ আলীয়ে খাৰুপেটীয়া উচ্চ বিদ্যালয়ৰ পৰা স্কুলীয়া শিক্ষা সম্পূৰ্ণ কৰে আৰু ১৯৭৮ চনত মঙ্গলদৈ মহাবিদ্যালয়ৰ পৰা অৰ্থনীতি বিষয়ত স্নাতক ডিগ্ৰী লাভ. Paddy Procurement banner1. খাৰুপেটীয়া কলেজ কোৱাৰেণ্টাইন কেন্দ্রত ৱালৰ ওপৰেৰে গুট্খা–চিগাৰেট–সুৰা যোগান.\nAutomatically generated PDF from existing images. NRC.\nঘ ধান সংগ্রহ কেন্দ্রঃ. ১। খাৰুপেটীয়া, ২। কলাইগাঁও, ৩। গােগামুখ, ৪। মানকাচাৰ, ৫। ফৰকাটিং, ৬। বৰপথাৰ. ৭। মাধপুৰ, ৮। উপৰহালি, ৯। মালৈবাৰী, ১০। জয়মা, গােসাইগাও, ১১। জালুগুটি. খাৰুপেটীয়া Kharupatia WorldPlaces. আমাৰ ঘৰৰ, খাৰুপেটীয়া, ১৩ ডিচেম্বৰঃ বহু প্রতীক্ষিত দলটো যিখন ঘৰত উপস্থিত হয় তাত পৰিয়ালটোৰ. ৰাষ্ট্ৰীয় নাগৰিকপঞ্জী অর্থাৎ এন আৰ চিৰ দ্বিতীয় পর্যায়ৰ বংশ আটাইকেইজন. NSUI Assam দৰং জিলাৰ অন্তৰ্গত. ইয়াৰ পৰিণতিতে শুকুৰবাৰে খাৰুপেটীয়া আৰক্ষী থানাৰ আৰক্ষীয়ে খাৰুপেটীয়া চহৰত ডকাইতিৰ পৰিকল্পনা ব্যৰ্থ কৰিবলৈ সক্ষম হয় । আৰক্ষীয়ে অভিযান চলাই দলগাঁও. খাৰুপেটীয়াত ২৫ লক্ষাধিক টকাৰ. খাৰুপেটীয়াত প্রাক্তন মন্ত্রী চন্দন সৰকাৰৰ মৃত্যুত শোক: খাৰুপেটীয়াৰ নিজা বাতৰি দিওঁতা: প্রাক্তন মন্ত্রী চন্দন সৰকাৰৰ মৃত্যুত সন্ধিয়া দৰঙৰ খাৰুপেটীয়া.\nDainik Agradoot 08 January.p65.\n২২, মঙ্গলদৈ, মঙ্গলদৈ টাউন. ৩.০৭. ২৩, মাৰ্ঘেৰিটা, মাৰ্ঘেৰিটা টাউন, ৩.৩. ২৪, বঙ্গাইগাওঁ, বঙ্গাইগাওঁ টাউন. ১৫.০৪. ২৫, সৰুপথাৰ, সৰুপথাৰ টাউন, ২.৩. ২৬, খাৰুপেটীয়া, খাৰুপেটীয়া টাউন, ২.৩. খাৰুপেটীয়া মহাবিদ্যালয়ত বৰঙনি. গণ বাৰ্তা খাৰুপেটীয়া ১৭ ডিচেম্বৰ: ৰাজ্যখনত বহুচৰ্চিত হোজাইৰ আজমল ফাউণ্ডেচনৰ দ্বাৰা পৰিচালিত দৰঙৰ খাৰুপেটীয়া আজমল কলেজত কালি ছাত্ৰ ছাত্ৰীৰ অভিভাৱক সকলৰ. ±ÀÍ¬±È¬± ‡GÓ¬ ¸ ¶®±11 ˘é¬… Œfl¡f1 Profile Login. ইতিমধ্যে NAFEDয়ে জিলাখনৰ খাৰুপেটীয়া, দলগাওঁ, কলাইগাওঁ, বাংলাগড় আৰু মঙলদৈত, খাদ্য আৰু অসামৰিক নিগম, দৰং শাখাই ধূলাত আৰু জিলা কৃষি বিভাগে খাৰুপেটীয়া, লালপুল.\nগুৱাহাটী উচ্চ ন্যায়ালয়ৰ.\nৰুমী দৈমাৰীৰ সহ সমূহ মুখ্য সেৱীকাৰ লগতে পূব মঙলদৈৰ সমূহ অংগনাৱাদি কৰ্মী সকল উপস্থিত থাকে। নুৰ আবু জাহেৰ ছিদ্দিক, খাৰুপেটীয়া, Beki Express. Share this on Twitter Facebook. Like this. বিদ্যুৎ সংযোগ নকৰাকৈ বিদ্যুতৰ বিল. Dalgaon Part, Darrang দলগাঁও ভাগ: খাৰুপেটীয়া বেছিমাৰী পাইকাৰী পাচলি বজাৰত উচ্চ দামত. Dalgaon Part, Darrang দলগাঁও ভাগ. ব্যবসায়ী জনৰ স্বীকাৰোক্তিৰ ভিত্তিত খাৰুপেটীয়াৰ জয়ন্তী নগৰ প্ৰকাশ সাহা আৰু এই সংক্ৰান্তত খাৰুপেটীয়া হস্পিটেল ৰোডৰ আব্দুল হাকিম,জয়ন্তী নগৰৰ প্ৰকাশ.\nMicrosoft Word Janani Assamise.\nখাৰুপেটীয়া আৰক্ষীৰ বৃহৎ সাফল্য । দৰং জিলাৰ খাৰুপেটীয়া থানাৰ অন্তৰ্গত পূব বাহাবাৰী গাঁৱত আৰক্ষীয়ে অভিযান চলায় ২০ কেজি গাঞ্জাসহ এজন সৰবৰাহকাৰীক আটক কৰে।. The top 10 places near Kharupetia. আনহাতে দৰং জিলাৰ খাৰুপেটীয়া. চহৰৰ জয়ন্তীপাৰা অঞ্চলক জিলা প্রশাসনে কন্টেইনমেন্ট জন হিচাপে ঘােষণা কৰিছে। ওদালগুৰি জিলাত কালিৰ দিনটোত ৯৬ গৰাকী কোভিড ৰােগী. দৰঙৰ খাৰুপেটীয়াত চোকা অস্ত্ৰ সহ. খাৰুপেটীয়াৰ চুপাৰী গুদামত দৰং আৰক্ষীৰ অভিযানত বৃহত পৰিমানৰ অবৈধ বাৰ্মিচ উপ আৰক্ষী অধীক্ষক মামনি হাজৰিকাই খাৰুপেটীয়া আৰক্ষীৰ সহযোগত খাৰুপেটীয়া নগৰৰ.\nখাৰুপেটীয়া আৰক্ষীৰ অভিযানত.\nবুলি চিনাক্ত কৰা খাৰুপেটীয়া, দলগাঁও, চিকনমাটি আদি অঞ্চলৰ পৰা চৰাইদেউ জিলাৰ সোণাৰিলৈ অনা হৈছিল এই শাক–পাচলিসমূহ৷ চৰাইদেউ জিলা প্রশাসনৰ বিভাগীয় অনুসন্ধানত প্রকাশ. Morning Star English High School, road, Kharupatia. খাৰুপেটীয়াৰ আৰিমাৰীত বিদ্যুৎ গ্ৰাহকৰ উত্তাল প্ৰতিবাদ. অভিযোগ মতে খাৰুপেটীয়া বিদ্যুৎ সংমণ্ডলে গাঁও দুখনত আজিলৈ বিদ্যুৎ সংযোজন কৰিবলৈ সক্ষম নহল যদিও. দৰঙত ২০ কেজি গাঞ্জাসহ এজন Guwahati Plus. ৷ অন্যহাতে গুৱাহাটীত প্ৰধানকৈ খাৰুপেটীয়া,দলগাঁৱ, মেঘালয় আদিৰ পৰা শাক পাছলি আনে ব্যৱসায়ীসকলে ৷কিন্তু ৰাজ্যৰ সৰ্বত্ৰে হোৱা বানপানীৰ কাৰণে শাক পাছলি অনাত. সোণাৰিৰ অসাধু ব্যৱসায়ীক. ৪ ছানিদুল ইচলাম ৯০.৮৩% দিকশা একাডেমী আৰু ছুজেইন আহমেদ, ৯০.৮৩ % প্ৰ‍াইম ইন্ষ্টিটিউট, খাৰুপেটীয়া॥ 06 2020. Our result of SEBA 2020. 05 06 2020. Sanskriti Vidhyapeeth. Yesterday, we have.\nদৰঙৰ খাৰুপেটীয়া আজমল কলেজত ছাত্ৰ.\nদৰং জিলাৰ অন্তৰ্গত খাৰুপেটীয়া উচ্চতৰ ৰূপৰ পদক লাভ কৰি খাৰুপেটীয়াৰ লগতে অসম তথা. NEWS BULLETIN ALL INDIA RADIO, GUWAHATI News On AIR. খাৰুপেটীয়া কলেজৰ মুন তুমি তুমি খাৰুপেটীয়া কলেজৰ মুন তোমাৰ বাবেই মোৰ প্ৰতিটো শব্দই কবিতা হৈ বুকু ভেদি ফুটি উঠে ডায়েৰীৰ পাতত। নুশুনিবা আনৰ কথা ছলনাময়ী.\nখাৰুপেটীয়া কলেজ কোৱাৰেণ্টাইন.\nখাৰুপেটীয়া 7.4. NH 52 176 metres away Local business. 2. Bhagmani Enterprise. 5.6. opens at kharupetia Nageshwar road Darrang.Assam.9864718339 9854144174 176 metres away Engineering serviceCompany. 3. Satsang VIHAR Kharupetia 5.6. opens at. Kharupetia 176 metres away. দৰঙৰ ধূলাত দিব্যাঙ্গ সকলক সাহাৰ্য. দৰঙৰ খাৰুপেটীয়া কুৱাৰিন্টাইন কেন্দ্ৰত ভয়াবহ কাণ্ড আৱাসীক গোপনে কোনে যোগান. দৰঙৰ বেছিমাৰীত ভয়ংকৰ পথ দুৰ্ঘটনা. Address Kharupetia. Categories Arts & Entertainment. Facebook rating 3.405votes 172 like s. GPS Coordinates 26.51481.92.13974. পুনৰ বিতৰ্কত খাৰুপেটীয়া ইউনিয়ন. Возможно, вы имели в виду:.\nদৰঙৰ খাৰুপেটীয়াত বাৰ্মিজ চুপাৰী.\nজিলা চৰকাৰী বিভাগ তথা প্ৰতিষ্ঠান. ঠিকনা. দৰং জিলা বজাৰ নিয়ন্ত্ৰিত কমিতি. খাৰুপেটীয়া. জিলা দৰং. পিন ৭৮৪১১৫. দুৰভাষ ৭০৮৬০৮২৪৯০. জিলা কৃষি কাৰ্য্যালয়. উৎস আই এন ডি জি দল. খাৰুপেটীয়া কলেজৰ মুন তুমি YourQuote. দৰং জিলাত বাৰ্মিজ চুপাৰি ছিণ্ডিকেটৰ বিৰুদ্ধে আৰক্ষীৰ অভিযান । খাৰুপেটীয়াৰ পৰা ৩ জনক আটক। বৃহৎ পৰিমাণৰ বাৰ্মিজ চুপাৰি জব্দ।. বানৰ তাণ্ডৱৰ সময়তে মহানগৰীতে. পকী দেৱাল, আউনীআটি গাঁৱৰ গাঁওবুঢ়া প্ৰভা বৰাৰ চৌহদৰ পকী দেৱাল, জিলাখনৰ খাৰুপেটীয়া, দলগাও, বেছিমাৰী, শিলবৰী প্ৰদান কৰা বুলি অভিযােগ উত্থাপিত হৈছে। এইদৰে. সভ্যতাৰ যুজত জিকিবলৈ পৰিকল্পিত. স্থানীয় বিপণনৰ উপৰি শলমাৰা, ৰঙিয়া, গুৱাহাটী, খাৰুপেটীয়া, গোৱালপাৰা আদিত বিপণন কৰে জয়ন্তই। বিপণনৰ বাবে আছে সুকীয়া গোট। সুখৰ বতৰা যে জয়ন্তৰ কৰ্মৰ পৌণিক. প্রাক্তন মন্ত্রী চন্দন সৰকাৰৰ. Ssarmah321@. ৪০০ যাত্রীৰ হিচাপত প্রায় ১,৬০০ যাত্রী অসমলৈ ৪জন, দুনী আদর্শ চিকিৎসালয়ত ৭জন, খাৰুপেটীয়া. কঢ়িয়াই আনিছে। আনহাতে, এই ৰেলগাড়ীৰ ওভতনি সামূহিক. দৰং জিলাৰ খাৰুপেটীয়া থানাৰ অন্তৰ্গত বলুগাঁও বজাৰৰ সমীপৰ 15 নং ৰাষ্ট্ৰীয় ঘাইপথত পথ দুৰ্ঘটনাত নিহত লৰা দুজনৰ ঘৰ খাৰুপেটীয়াৰ খেতেশ্বৰ বুলি জানিব পৰা গৈছে।.


ৰামানুজন - গণিতজ্ঞ আৰু মানুহজন : অধ্যায় A : পাতনি - Gonit Sora (গণিত চ'ৰা)\n23 Aug ৰামানুজন – গণিতজ্ঞ আৰু মানুহজন : অধ্যায় A : পাতনি\nPosted at 15:00h in Articles, Assamese, Books by Manjil Saikia0Comments\nA-1 উল্কাসদৃশ অত্যুজ্জ্বল কেৰিয়াৰ :\nঠিক এক উল্কাৰ দৰেই হঠাতেই ৰামানুজনৰ আৱিৰ্ভাৱ হৈছিল গণিতৰ আকাশমণ্ডলত, ঢাপলি মেলিছিল তেওঁৰ চুটি জীৱনটোৰে, নিজকে পূৰাই লৈছিল আৰু আঁতৰি গৈছিল সম-তাৎক্ষণিকতাৰে। তেওঁৰ গণিতৰ অকালপক্কতা বহুত আগতেই দৃষ্টিগোচৰ হৈছিল স্কুলত তেওঁৰ শিক্ষকসকলৰ দ্বাৰা আৰু তেওঁৰ ঘৰ-চহৰ কুম্বাকোনমৰ সমবয়সৰ ল’ৰাহঁতৰ যোগে। তেওঁৰ প্ৰায় ২৩ বছৰ বয়সতে মাদ্ৰাজৰ জ্যেষ্ঠ গণিতজ্ঞসকলৰ দৃষ্টিগোচৰ হৈছিল ৰামানুজনৰ গণিত সম্পৰ্কে থকা অনৈমিত্তিক অন্তৰ্দৃষ্টিৰ কথা। জি. এইচ. হাৰ্ডিৰ দ্বাৰা তেওঁৰ পূৰ্ণ আৱিস্কাৰৰ পিছত ৰামানুজন জীয়াই থাকিল মাথোন ছয় বছৰহে, তাৰে পাঁচটা বছৰ কেম্ব্ৰিজত আৰু এটা বছৰ মাদ্ৰাজত।১৯৩২ চনত তেওঁ ইহলীলা সামৰে ৩২ বছৰ বয়সত।\nA-2 প্ৰথম জীৱনী :\nৰামানুজনৰ মৃত্যুৰ কেইবছৰমান পিছত তেওঁৰ গৱেষণাকাকতৰ সংগ্ৰহটোৰ পৰিকল্পনা কৰা হৈছিল। ১৯২৩ চনত এয়া থিৰ কৰা হয় যে, গৱেষণাকাকতৰ সংগ্ৰহটোৰ আৰম্ভণিত তেওঁৰ জীৱনী দিব লাগে। জীৱনী লিখিবলৈ বুলি মাদ্ৰাজ বিশ্ববিদ্যালয়ে এই সন্দৰ্ভত এখন কমিটী গঠন কৰি দিয়ে। কমিটীখন গঠিত হৈছিল বিশ্ববিদ্যালয়ৰ উপাচাৰ্য ই.এম.মেক্-ফেইল, প্ৰেছিডেণ্সি কলেজৰ প্ৰায়োগিক গণিতৰ অধ্যাপক আৰু সেই সময়ৰ ইণ্ডিয়ান মেথেমেটিকেল চ’ছাইটীৰ চেক্ৰেটৰী পি.ভি. শেশু আয়াৰ, মাদ্ৰাজ চৰকাৰৰ এডুকেশ্যন চেক্ৰটৰী আৰু চ’ছাইটীৰ পূৰ্বৰ প্ৰেছিডেণ্ট আৰ. ৰামচন্দ্ৰ ৰাও। প্ৰেছিডেণ্সি কলেজৰ গণিত বিভাগৰ ষ্টাফৰ এজন কনিষ্ঠ সদস্য হিচাবে জীৱনীখনৰ খচৰা প্ৰস্তুত কৰা দায়িত্তটো ৰংগনাথনৰ ওপৰতেই পৰিছিল। কমিটীখনে অনুমোদন জনোৱাৰ দৰে ১৯২৭ চনত এয়া প্ৰকাশ হৈছিল গৱেষণাকাকতৰ সংগ্ৰহটোত।\nA-3 জীৱনীখনৰ দুৰ্গম্যতা বা দুৰ্বোধ্যতা :\nগণিতজ্ঞসকলৰো মাথোন বছা-বছা কেইমুঠিমানেহে গৱেষণাকাকত কেইখনৰ মাজত জুটি পাইছিল। গতিকে বাদ-বাকীসকলৰ বাবে জীৱনীখন দুৰ্বোধ্য যেনেই আছিল। হ’লেও প্ৰধানতঃ স্কুলীয়া ছাত্ৰ-ছাত্ৰীৰ ব্যৱহাৰৰ বাবে কেইটামান ভাৰতীয় ভাষাত সৰু পুস্তিকাৰ আকাৰত ইয়াৰ এক সংক্ষিপ্ত ভাষ্য উলিয়াই দিয়া হৈছিল। ভাৰতৰ বিশেষ পৰিৱেশৰ পৰিপ্ৰেক্ষিতত শিক্ষিত চামটোৱে যিহেতু ইংৰাজীতহে পঢ়ে, সেয়ে এই পুস্তিকাসমূহ তেওঁলোকৰ ওচৰ নচপাটোৱেই স্বাভাৱিক।\nA-4 ৰামানুজন সম্পৰ্কত অজ্ঞতা :\n১৯৫০ চনৰ পিছৰ পৰা ৰংগনাথনে প্ৰায়েই বিশ্ববিদ্যালয়ৰ এনে ছাত্ৰ লগ পাইছিল, যিসকল ৰামানুজন আৰু তেওঁৰ কেৰিয়াৰৰ সম্পৰ্কত পুৰামাত্ৰাই অজ্ঞ আছিল অথৱা তেওঁ যে এজন গণিতজ্ঞ এই কথাখিনিত বাদে তেওঁৰ সম্পৰ্কে খুব কমেইহে জানিছিল। ১৯৬০ চনলৈ তেওঁৰ নাম নুশুনা বিশ্ববিদ্যালয়ৰ ছাত্ৰৰ সংখ্যাও ক্ৰমাৎ বাঢ়িহে আহিছিল। ১৯৬২ চনত বাংগালোৰৰ তথ্যযুক্ত গৱেষণা আৰু শিক্ষণ কেন্দ্ৰত, “জ্ঞানৰ পৃথিৱীখন আৰু ইয়াৰ প্ৰসাৰ” শীৰ্ষক তেওঁ লোৱা শ্ৰেণীৰ সন্দৰ্ভত গুৰুত্বপূৰ্ণ সময় আৰু জ্ঞানৰ শাখাৰে লেখত ল’বলগীয়া অৱদান আগবঢ়োৱাসকলক লৈ তেওঁ ভিন্ন বিষয় ক্ষেত্ৰৰ বুৰঞ্জীৰ পাঠৰ স’তে জড়িত হ’বলগা হৈছিল। তেওঁৰ শিক্ষণ প্ৰণালী আছিল আলোচনা প্ৰধান। বিষয়টোৰ অগ্ৰসৰতাৰ ধৰণ আছিল প্ৰশ্নোত্তৰ পদ্ধতিৰ। DRTC(Documentation Research and Training Centre)ৰ শ্ৰেণীসমূহ আছিল শ্নাতকোত্তৰ ডিগ্ৰিধাৰীসকলক লৈ। সেই বছৰ শ্ৰেণীটো আছিল মাত্ৰ বিশেষ সাতজনক লৈ। তেওঁ আচৰিত হৈছিল এই বাবেই যে, তেওঁলোকৰ আধাতকৈয়ো বেছি সংখ্যকেই ৰামানুজনৰ বিষয়ে একো নাজানিছিল। সেয়ে তেওঁ এই অজ্ঞতাৰ বিষয়ে আৰু অধিক জনাৰ আগ্ৰহ জগাই তুলিছিল। দেশখনৰ উনৈশ শতিকাৰ বিজ্ঞানীসকলৰ সংক্ৰান্তত, দেশখনৰ বিশ্ববিদ্যালয়ৰ ডেকাচামৰ বেছিভাগৰেই মাজত এই একে অজ্ঞতা পৰিলক্ষিত হৈছিল। বিপৰীতে পিছে এওঁলোক সকলোৰে ৰাজনীতিক সকলৰ সম্পৰ্কত বেছ ভাল জ্ঞানেই আছিল। এনেবোৰ মন কৰিবলগীয়া এটা কাৰণেই আছিল যে, আমাৰ এই ৰাজনীতিক বা ৰাষ্ট্ৰনেতাসকলৰ সাধাৰণজনে পঢ়িব পৰা ধৰণৰ জীৱনী আছিল, যিটো বিজ্ঞানীসকলৰ ক্ষেত্ৰত নাছিল। নাতিদূৰত থকা চামটোৰ ক্ষেত্ৰত অকৃতকাৰ্যতাৰ সম্পৰ্কত আমাৰ বিজ্ঞানীসকলৰ পঢ়িব পৰা ধৰণৰ জীৱনীগ্ৰন্থ উলিওৱাৰ বাবে, তেওঁ এই শূন্যতাটো উলিয়াই ল’ব লগা হৈছিল। কিন্তু নিজেই এই বিষয়ত কিবা এটা কৰিবলৈ বুলি এয়া তেওঁৰ বাবে হৈ উঠা নাছিল।\nA-5 ৰামানুজনৰ ৭৫ বছৰীয়া জন্মদিন :\n১৯৫২ চনৰ ডিচেম্বৰত কেন্দ্ৰীয় চৰকাৰে ৰামানুজনৰ ছবি সম্বলিত ডাকটিকট উলিওৱাৰ কথা ঘোষণা কৰে। মাদ্ৰাজ বিশ্ববিদ্যালয়েও সেই বছৰ ৰামানুজনৰ ৭৫ বছৰীয়া জন্মদিন পালনৰ সিদ্ধান্ত লয়। আকাশবাণী, মাদ্ৰাজেও আকাশবাণীযোগে ৰামানুজনৰ ওপৰত এটি আলচ আগবঢ়াবলৈ সিদ্ধান্ত লয়। কিবা উপায়ে তেখেতসকল জ্ঞাত হয় যে ৰামানুজনৰ গৱেষণাকাকতৰ সংগ্ৰহত সন্নিৱিষ্ট জীৱনীখনৰ খচৰা ৰংগনাথনে কৰিছে। আৰু সেয়ে তেওঁলোকে তেওঁক এটি বক্তৃতা দিবলৈ বুলি আমন্ত্ৰণ কৰে। এই বক্তৃতাৰ পিছত তেওঁ ৰামানুজনৰ জীৱিত বন্ধু কেইজনমানৰ পৰা চিঠি পায়। তেওঁলোকৰ এই পত্ৰ-বিনিময়ৰ মাজতে তেওঁলোকে দলটোৰ আৰু কেইজনমানৰ কথা উল্লেখ কৰে। এই সকলো মিলি তেওঁ ৰামানুজনৰ সম্পৰ্কত আৰু অধিক খবৰৰ সংগ্ৰহ পাব পৰা হ’ব বুলি নিশ্চিত হয়। ই তেওঁক প্ৰায় দুবছৰ সময় লৈছিল, তেওঁলোক সকলোৰে পৰা স্মৃতি-ৰোমন্থন সম্পৰ্কত লেখা পাবলৈ বুলি।\nA-6 এই জীৱনীখনৰ জন্মৰ আঁৰৰ কাহিনী :\nইয়াৰ পিছত তেওঁ জীৱনীখন লেখাৰ কাম আৰম্ভ কৰে। এয়া কৰি থাকোঁতে তেওঁৰ মনত এয়াও খেলালে যে, আনসকল ভাৰতীয় চিন্তাবিদৰো এনেধৰণৰ জীৱনী লিখা উচিত। ইয়েই তেওঁক বোম্বেৰ তেওঁৰ প্ৰকাশক এছিয়া-পাব্লিছিং-হাউছলৈ লিখায়। কাৰণ, ইয়াৰ প্ৰতিষ্ঠাতা মি.পি. এছ. জয়াচিংঘে তেওঁৰ দেশপ্ৰেমৰ দুঃসাহসিক উদ্যমৰ বাবে সুখ্যাত আছিল, যাৰ সহায়ত তেওঁ আগবাঢ়ি গৈছিল। তেওঁ প্ৰস্তাৱ আগবঢ়াইছিল, এছিয়া-পাব্লিছিং-হাউছে ‘ভাৰতবৰ্ষৰ মহান চিন্তাবিদসকল’ শীৰ্ষক এলানি নতুন প্ৰকাশ আগবঢ়াব লাগে আৰু ৰামানুজনৰ ওপৰত তেওঁৰ এই জীৱনীৰ খচৰাটো প্ৰথম খণ্ড হিচাবে প্ৰকাশ হ’ব লাগে, ই গৃহীত হৈছিল। এয়ে হ’ল এই কিতাপখনৰ জন্মৰ আঁৰৰ কাহিনী।\nA-7 ৰূপৰেখা সম্বলিত বিবৰণ :\nসূচীপত্ৰৰ পৃষ্ঠাটোৱেই স্পষ্ট ইংগিত দিয়ে যে কিতাপখনৰ ৰূপৰেখা সম্বলিত বিৱৰণ কি হ’ব। এই জীৱনীখনে প্ৰধানতঃ মানৱীয় ফালটো সামৰিছে। জীৱনীখনক টেকনিকেল বিষয়েৰে ভৰাই তোলাৰ পৰা আঁতৰাই ৰাখি থোৱাৰ ইচ্ছাটোক ৰামানুজনৰ নিঃস্ব সামৰ্থখিনিয়ে, প্ৰতিভাধৰৰ গাণিতিক সাফল্যৰ আলোচনা কৰিবলৈ বুলি তেওঁক ৰক্ষা কৰিছে। P অধ্যায়টোতেই মাত্ৰ টেকনিকেল বিষয় বস্তু ভৰোৱা হৈছে। এয়া ফুটি উঠিছে যে ই প্ৰধানতঃ জি. এইছ. হাৰ্ডিৰ লিখাৰ পৰা লোৱা কথাহে। কিন্তু তেওঁৰ মাজত থকা লাইব্ৰেৰীয়ানজনে গ্ৰন্থপঞ্জী সম্পৰ্কীয় অন্তৰ্ভূক্তি থকা অধ্যায় Q আৰু R অক এই জীৱনীখনত সংযোজন কৰাটো বাৰণ কৰিব নোৱাৰিলে।\nA-8 কৃতজ্ঞতা :\nশ্ৰীমতী ৰামানুজনকে সামৰি যিসকলে তেওঁলোকৰ স্মৃতিৰোমন্থন কৰিছে তেওঁলোক আটাইলৈ কৃতজ্ঞতা জনাই সামৰিছে।\nRamanujan, s. ranganathan


কোটি-কোটি গ্ৰাহকক বিপদত পেলালে ষ্টেট বেংক অৱ ইণ্ডিয়াই!\nগুৱাহাটী , January 31, 2019 2:08 pm\nকিমান নিৰাপদ দেশৰ সবাতোকৈ বৃহৎ বেংক ষ্টেট বেংক অৱ ইণ্ডিয়া (এছ বি আই)ত থকা আপোনাৰ বেংক একাউন্টৰ তথ্য? বুধবাৰে প্ৰকাশিত এক প্ৰতিবেদনে এতিয়া বেংকটোত একাউন্ট থকা কোটি-কোটি গ্ৰাহকৰ মনলৈ আনিছে এই প্ৰশ্ন।\nTechcrunch নামৰ এক প্ৰতিষ্ঠানে প্ৰকাশ কৰা এই প্ৰতিবেদন মতে এছ বি আয়ে তেওঁলোকৰ মুম্বাইৰ এক ছাৰ্ভাৰ ৰখা কেন্দ্ৰৰ অত্যন্ত স্পৰ্শকাতৰ তথ্য মজুত থকা এটা গুৰুত্বপূৰ্ণ ছাৰ্ভাৰ পাৰ্ছৱৰ্ডেৰে সুৰক্ষিত কৰি ৰাখিবলৈ পাহৰি থকাত কোটি-কোটি বেংক একাউণ্টৰ বেংক বেলেঞ্চ, বেংক একাউণ্ট নম্বৰ আদি তথ্য ফাদিল হোৱাৰ সন্দেহ কৰা হৈছে।\nইণ্ডিয়া টুডে’ত প্ৰকাশিত এক বাতৰি মতে Techcrunch এ পিছত এছ বি আইৰ সৈতে যোগাযোগ কৰাত উক্ত ত্ৰুটিটো ঠিক কৰা হয় যদিও কিমান সময়লৈকে ছাৰ্ভাৰটো অসুৰক্ষিত হৈ আছিল সেয়া জানিব পৰা হোৱা নাই। আনহাতে এছ বি আয়েও এইক্ষেত্ৰত কোনো মন্তব্য প্ৰকাশ কৰা নাই।\nপ্ৰতিবেদনটোত প্ৰকাশ পোৱা মতে অসুৰক্ষিত ছাৰ্ভাৰটো SBI Quickৰ অন্তৰ্গত। SBI Quickৰ দ্বাৰা বেংকটোৰ যিকোনো গ্ৰাহকে মেছেজ বা ফ’ন কলৰ জৰিয়তে বিভিন্ন বেংকিং সেৱাৰ সুবিদ্ধা ল’ব পাৰে।\nএছ বি আইৰ ৱেবছাইটত SBI Quickৰ জৰিয়তে গ্ৰাহকে পাব পৰা সুবিধাৰ বিষয়ে উল্লেখ কৰা আছে।\nযিহেতু SBI Quickএ বেংকটোৰ এগৰাকী গ্ৰাহকৰ ফ’ন নম্বৰটো তেওঁৰ একাউণ্টেৰে সংযোগ কৰাইছে ফলত চতুৰ ঠগ-প্ৰৱঞ্চকে ফাদিল হোৱা তথ্য ব্যৱহাৰ কৰি অনায়াসে কোনো গ্ৰাহকৰ এটাউণ্টৰ পৰা পইছা সৰকাই নিব পাৰিব।\nপ্ৰতিবেদনটোত লগতে উল্লেখ কৰা মতে Techcrunch ৰ দলে , ‘ৰিয়েল-টাইম’ত গ্ৰাহকসকললৈ তেওঁলোকৰ ফ’ন নম্বৰ, বেংক বেলেঞ্চ আৰু শেহতীয়া লেন-দেনৰ তথ্য সম্বলিত মেছেজ গৈ থকা ধৰা পেলায়। মাত্ৰ সোমবাৰৰ দিনাই বেংকে এনে ৩০লাখ মেছেজ বন্ধ কৰিছে।‘\nদেশৰ অন্যতম বৃহৎ বেংটোত ঘটা এই ভয়ংকৰ গাফিলতিয়ে নিশ্চয়কৈ বেংকটোৰ কোটি কোটি গ্ৰাহকক চিন্তাত পেলাইছে।


ভুঁই আমলখিৰ উপকাৰিতা আৰু ব্যৱহাৰ- bhumi amla plant benefits and uses in Assamese - fitassam\nজণ্ডিচ-Jaundice বনৌষধি আৰু ব্যৱহাৰ- Herbs and uses\n15/09/2020 07/02/2021 Mitali Saikia0Comments\nভুঁই আমলখি সৰু গছ (bhumi amla plant) বৰ্ষাঋতুত উৎপাদিত হয়। এই গছ শৰতকালত ফুলে আৰু গ্ৰীষ্ম ঋতুত শুকাই যায়। ইয়াৰ ফল গোলাকাৰ আৰু আকাৰত সৰু হয় আৰু ফলসমূহ পাতৰ তলফালে লাগি থাকে৷\nপৃথিৱীত ভুঁই আমলখি তিনিটা প্ৰজাতি আছে-\nPhyllanthus urinariaLinn.Phyllanthus niruri L. আৰুPhyllanthus maderaspatensis L. পোৱা যায়\nচিকিৎসাৰ দৃষ্টিকোণৰ পৰা, মূলত Phyllanthus urinariaLinn ব্যৱহাৰ কৰা হয়।\nএই উদ্ভিদৰ (bhumi amla tree) শাখা প্ৰশাখা, চিধা আৰু মাটিত বগাই যায়। ইয়াৰ পাতসমূহ আমলখি পাতৰ দৰেই কিন্ত্ত আকাৰত সৰু আৰু উজ্জ্বল হয়৷\nইয়াৰ গুটি গোলাকাৰ হয়। ইয়াৰ পঞ্চাংগ ঔষধ ব্যৱহৃত হয়। ই কফ ব্যাধি, প্ৰস্ৰাৱ সম্পৰ্কিত ৰোগ, ক্ষুধা আৰু যৌন উত্তেজনা বৃদ্ধি কৰে।\nভুঁই আমলখি গছ আৰু পাতৰ তলৰ গুটি\nভুঁই আমলা গছ\nবিভিন্ন ভাষাত ভুঁই আমলখিৰ নাম – Bhumi amla plant called in different languages\nভূমি আমলখীৰ বৈজ্ঞানিক নাম Phyllanthus urinaria Linn\nভুঁই আমলখি বিভিন্ন স্হানত বিভিন্ন নামেৰে জনা যায়-\nHindi – ভূই আমলা, ভুৰি আমলা, হজাৰমনি\nEnglish – Stonebreaker, Leafflower, Chamber bitter\nSanskrit – তালী, ভুম্য়ামলকী, শিবা, তামলকী বহুফলা, বহুপত্ৰা, বহুবিৰ্যা, ভূধাত্ৰী\nKannada – কেম্পুকিৰেনেলি (Kempukiranelli)\nGujarati – ভোয়েন আওলি (Bhoen awali)\nTamil – শিবাপুনেলি (Shivappunelli)\nTelugu – এট্টাচিৰিকা (Ettausirika)\nBengali – ভূই আমলা (Bhui amla), হাজাৰমণি (Hazarmani)\nNepali – ভূই আনৱালা (Bhui anwala)\nMarathi – ভূই আভালি (Bhui avali)\nManipuri – চাকপা-হিকাৰু (Chakpa-heikru)\nআৰু পঢ়কঃ পলাশ গছৰ ঔষধীয় গুন আৰু ব্যৱহাৰ\nভুঁই আমলাৰ উপকাৰিতা আৰু ব্যৱহাৰসমূহ – Bhui amla benefits and uses in Assamese\nভুঁই আমলাৰ ঔষধীয় ব্যৱহাৰ, পৰিমাণ আৰু পদ্ধতি দিয়া হ’ল: –\n‣ শ্বাসজনিত বিকাৰসমূহৰ বাবে ভুঁই আমলাৰ ব্যবহাৰ – Bhumi amla plant benefits to treats respiratory problems in Assamese\nশ্বাসতন্ত্ৰৰ সমস্যা নিৰাময়ৰ বাবে ভুঁই আমলখি অত্যন্ত উপকাৰী। 10 গ্ৰাম ভুঁই আমলখিৰ শিপা বা মূল পানীৰ লগত পিচি তাতে 1 চামুচ মিছিৰি বা মধু মিহলাওক ৷ ইয়াক খালে নতুবা নাকত দিলে শ্বাসকষ্টজনিত সমস্যা পৰা মুক্তি পোৱা যায়।\nআধা লিটাৰ পানীত 50 গ্ৰাম ভুঁই আমলখিৰ পঞ্চাংগ সিদ্ধ কৰক। পানী এক-চতুৰ্থাংশ হলে, এক চামুচ দিনে দুবাৰকৈ খালে শ্বাসকষ্টৰ সমস্যা পৰা মুক্তি পোৱা যায়।\nআৰু পঢ়কঃ এজমা/হাঁপানী ৰোগ\n‣ দীৰ্ঘস্থায়ী ক্ষত নিৰাময়ৰ বাবে ভুঁই আমলখিৰ ৰস উপকাৰী – Bhumi Amla juice benefits for healing chronic wounds in Assamese\nক্ষতস্থানত ভুঁই আমলখিৰ ৰস প্ৰয়োগ কৰিলে ক্ষত নিৰাময় হয়৷ ভুঁই আমলখিৰ পঞ্চাংগ চাউলৰ পানীৰে পিচি ক্ষতত লগালে ক্ষতৰ ফোলাভাব নিৰাময় হয়। ভুঁই আমলখিৰ পাতৰ এটি কাঢ়া তৈয়াৰ কৰি ক্ষতস্হান ধুলে ক্ষত নিৰাময় হয়।\n‣ ভুঁই আমলা কাঁহৰ পৰা স্বস্তি দিয়ে – Bhumi amla tree benefits in chronic cough in Assamese\nভুঁই আমলা (bhumi amla) 50 গ্ৰাম আধা লিটাৰ পানীত উতলাওক৷ যেতিয়া এক চতুৰ্থাংশ থাকি যায়, তেতিয়া ইয়াৰ এক চামুচ দিনে দুবাৰ খালে কাঁহৰপৰা মুক্তি পোৱা যায়।\n‣ পেটৰ ৰোগত উপকাৰী ভুঁই-আমলাৰ ব্যৱহাৰ – Bhumi amla juice helps to reduce abdominal pain in Assamese\nভুঁই আমলাৰ 20 গ্ৰাম পাত 200 মিলি পানীত সিদ্ধ কৰক৷ ইয়াক চেকি লৈ অলপ অলপকৈ খালে, পেটৰ বেমাৰ ভাল হয়।\nভুঁই আমলখি 50 গ্ৰাম পঞ্চাংগক 400 মিলি পানীত উতলাওক৷ যেতিয়া পানী এক-চতুৰ্থাংশ হব, তেতিয়া এই কাঢ়া 10 মিলি মাত্ৰাত দিনত তিনিবাৰ পান কৰক৷\nআৰু পঢ়কঃকোষ্ঠকাঠিন্যৰ কাৰন আৰু প্ৰতিকাৰ\n‣ ভুঁই আমলখি সেৱনে অন্ত্ৰৰ ৰোগত উপকাৰ হয় – Bhumi amla powder benefits in intestines disease treatment in Assamese\nছাঁয়াত শুকোৱাই লোৱা ভুঁই আমলা কুটি লওক৷ 400 মিলি পানীত 10 গ্ৰাম ভুঁই আমলা উতলাওক৷ যেতিয়া এক চতুৰ্থাংশৰো কম বাকী থাকে, তেতিয়া ফিল্টাৰ কৰি ৰাতিপুৱা খালি পেটত খাওক আৰু ৰাতি আহাৰ খোৱাৰ এক ঘন্টা আগে খোৱা উচিত। অন্ত্ৰৰ আলসাৰ(ulcer) নিৰাময়ৰ বাবে ই এটি অলৌকিক ঔষধ হয়৷ এই প্ৰয়োগ লিভাৰৰ বাবেও বহুত উপকাৰী৷ (bhumi amla benefits in relieving from liver disorder)\nআৰু পঢ়কঃ পেটৰ সমস্যা\n‣ ভূমি আমলা জন্ডিচৰ চিকিৎসাত উপকাৰী- Bhumi Amla Treats Jaundice\nভুঁই আমলখি পেস্টৰ মিশ্ৰণ গাখীৰৰপৰা তৈয়াৰ কৰা চাঁচ (buttermilk) ৰ লগত পান কৰিলে জন্ডিচত উপকাৰ হয়।\nভুঁই আমলখিৰ ১০০ গ্ৰাম মূল পিচি লওক। পুৱা আৰু সন্ধ্যা 250 মিলিলিটাৰ গাখীৰৰ লগত খালী পেটত গ্ৰহণ কৰক। ই জন্ডিচৰ বাবে উপকাৰী।\n‣ ভূমি আমলা পাউদাৰ ডায়বেটিচ নিয়ন্ত্ৰণত উপকাৰ কৰে- Bhumi amla powder benefits in controlling diabetes in Assamese\n15 গ্ৰাম ভুঁই আমলা পঞ্চাংগ গুঁড়ি (bhumi amla powder) ৰ লগত 20 টা জালুকৰ গুঁড়ি মিহলাই লওক৷ ইয়াক দিনে ২-৩ বাৰ সেৱন কৰিলে ডায়বেটিচত উপকাৰ পোৱা যায়৷\nআৰু পঢ়কঃ ডায়েবেটিচৰ বাবে নয়নতৰা কিদৰে ব্যৱহাৰ কৰিব?‣ ভুঁই আমলখী উপকাৰিতা জ্বৰত- Bhumi amla plant benefits in fighting with fever in Assamese\nভুঁই আমলাৰ (bhumi amla) কোমল পাতৰ লগত জালুক (চতুৰ্থাংশ) পিচি লওক৷ ভুঁই আমলাৰ এই মিশ্ৰনেৰে জায়ফলৰ সমান টেবলেট তৈয়াৰ কৰি দিনে2বাৰ গ্ৰহন কৰক৷ তীব্ৰ জ্বৰৰ সময়ত ই অত্যন্ত প্ৰভাৱশালী৷\n‣ ভূমি আমলা মূত্ৰস্হলিৰ সমস্যা নিৰাময় কৰে- Bhumi amla cures urinary problems in Assamese\n10 মিলি ভুঁই আমলাৰ (bhumi amla) ৰসত জিৰা তথা চেনি মিহলাই খালে প্ৰস্ৰাৱৰ জ্বালা সহ অন্যান্য প্ৰস্ৰাৱজনিত ৰোগ নিৰাময় হয়।\nএক চামুচ ভুঁই আমলাৰ পাতৰ ৰসত জিৰা আৰু চেনি মিহলাই খালে প্ৰস্ৰাৱৰ জ্বলনজনিত সমস্যাত উপকাৰী।\n10 মিলি ভুঁই আমলাৰ ৰস 10 মিলি গৰু ঘি যোগ কৰক। ইয়াৰ সেৱন কৰিলে প্ৰস্ৰাৱ ৰখি ৰখি অহা সমস্যা পৰা মুক্তি পোৱা যায়। ইয়াৰ 100 গ্ৰাম পাত 250 মিলিলিটাৰ গাখীৰৰ লগত খালে মূত্ৰসম্বন্ধীয় ব্যাধি নিৰাময় হয়।\nআৰু পঢ়কঃপ্ৰস্ৰাৱৰ সংক্ৰমণ, কাৰন, লক্ষণ আৰু ঘৰুৱা প্ৰতিকাৰ\n‣ ভূমি আমলা ৰস ডায়ৰিয়াৰ বাবে উপকাৰী- Bhumi Amla Juice Benefits for Diarrhea ভুঁই আমলাৰ (bhoomi amla) 50 গ্ৰাম পঞ্চাংগ 400 মিলি পানীত উতলাওক৷ যেতিয়া পানী এক-চতুৰ্থাংশ হব, তেতিয়া তাত5গ্ৰাম মেথি গুঁড়ি মিহলাওক । অলপ অলপ কৰি পান কৰিলে তীব্ৰ ডায়ৰিয়াত উপশম হয়।\nভুঁই আমলাৰ 20 গ্ৰাম পাত 200 মিলি পানীত সিদ্ধ কৰক। ইয়াক চেকি লৈ অলপ অলপকৈ পান কৰিলে ডাযেৰিয়াত আৰাম পোৱা যায়৷প্ৰতিটি ৰোগৰ পৰা বাচিবৰ বাবে ভুঁই আমলাৰ সেৱন কৰাৰ এটি বিধি-\nযদি এই গছ উপলব্ধ তেনেহলে ইয়াক পানী দি ভালদৰে পৰিষ্কাৰ কৰি ছায়াত শুকোৱাই লওক৷ আৰু ইয়াৰ গুঁড়ি তৈয়াৰ কৰক৷ এটি এয়াৰ টাইট পাত্ৰত এই গুড়ি ৰাখক।\nবৰ্ষাকালত যেতিয়া বেমাৰৰ প্ৰাদুৰ্ভাৱ বেছি হয় প্ৰতিদিনে2ৰপৰা3বাৰ আধা চা চামুচ গুঁড়ি পানীৰ সৈতে খাওক৷ এনেদৰে প্ৰতিদিন গোটেই বাৰিষা কালছোৱাত খোৱা লোক কেতিয়াও অসুস্থ নহয়। আপনি যদি বিচাৰে এই গুড়ি সিদ্ধ কৰি কাঢ়া হিচাবে খাব পাৰে৷\nআশাঁ কৰো এই লিখনিৰ দ্বাৰা আপোনালোক উপকৃত হব৷ লগতে নিজৰ পৰিয়াল,বন্ধু বৰ্গক লিখনিটো Share কৰক যাতে তেওঁলোকেও ইয়াৰদ্বাৰা সুফল লাভ কৰিব পাৰে৷\nআপোনালোকৰ যিকোনো প্ৰশ্ন বা কমেন্ট থাকিলে তলৰ কমেণ্ট বক্সত কৰিব পাৰিব৷\nআপোনালোকৰ সুস্বাস্থ্যৰ কামনাৰে ধন্যবাদ\n← থাইৰয়দৰ ফলত হোৱা মেদবহুলতা হ্ৰাস কৰাৰ উপায় – thyroid weight loss or thyroid diet in Assamese\nজণ্ডিচ কিয় হয়? জণ্ডিচ হলে কি কৰিব কি নকৰিব? Jaundice in Assamese →\nশগুনিলতা বা গিলয় কিদৰে ব্যৱহাৰ কৰিব? ইয়াৰ উপকাৰিতা আৰু পাৰ্শ্বক্ৰিয়া- sagunilata or giloy uses, benefits and side effects.\n04/04/2021 05/04/2021 Mitali Saikia 2\n22/08/2020 Mitali Saikia 0\nহাৰ্টৰ সমস্যা,ৰক্তচাপ, মূত্ৰবিকাৰ, হাঁপানী আদি একাধিক ৰোগৰ মহৌষধ অৰ্জুনাৰিষ্ঠ- Arjunarishta: Benefits, Uses, Ingredients, Dosage and Side Effects\n24/07/2020 Mitali Saikia 0


খ্ৰীষ্টীয়ান বাপ্তিস্মৰ গুৰুত্ব কি?\nপ্রশ্ন: খ্ৰীষ্টীয়ান বাপ্তিস্মৰ গুৰুত্ব কি?\nউত্তৰ: খ্ৰীষ্টীয়ান বাপ্তিস্ম হৈছে যীচুৱে মণ্ডলীৰ বাবে স্থাপন কৰা দুটা পবিত্ৰ বিধিৰ এটা। ঠিক স্বৰ্গাৰোহণৰ পূৰ্বে যীচুৱে কৈছিল, “এই হেতুকে তোমালোক যোৱা আৰু সকলো জাতিকে শিষ্য কৰি পিতৃ, পুত্ৰ, আৰু পবিত্ৰ আত্মাৰ নামেৰে তেওঁলোকক বাপ্তাইজ কৰা; আৰু মই যি যি আদেশ তোমালোকক দিলো, সে সকলোকে পালন কৰিবলৈ তেওঁবিলাকক শিক্ষা দিয়া আৰু চোৱা,জগতৰ শেষলৈকে মই সদায় তোমালোকৰ সংগে সংগে আছোঁ”(মথি ২৮:১৯-২০)। এই শিক্ষাবিলাকে নিৰ্দিষ্ট কৰিছে যে যীচুৰ বাক্য শিকাই, শিষ্য কৰি আৰু সেই শিষ্যসকলক বাপ্তিস্ম দিয়টো মণ্ডলীৰ দায়িত্ব। এইবিলাক জগতৰ শেষলৈকে সকলো ঠাইতে(“সকলো জাতি”) কৰিব লাগে। গতিকে, আন কাৰণ নাথাকিলেও, বাপ্তিস্মৰ গুৰুত্ব আছে কাৰণ যীচুৱে এই আদেশ দিছিল।\nমণ্ডলী প্ৰতিষ্ঠাৰ পূৰ্বেই বাপ্তিস্ম প্ৰচলিত আছিল। প্ৰাচীন কালত যিহুদীসকলে ধৰ্মান্তৰিতসকলক বাপ্তিস্ম দিছিল তেওঁলোকে ধৰ্ম পৰিৱৰ্তন কৰি “শুচি”হোৱা বুজাবলৈ। প্ৰভুৰ পথ যুগুত কৰিবলৈ যোহন ডুবকে বাপ্তিস্ম দিছিল, যিটো কেৱল পৰজাতিৰ বাবেই নহয়, সকলোৰে বাবে প্ৰয়োজন আছিল, বাপ্তিস্মৰ বাবে সকলোৰে মনপালটন প্ৰয়োজন আছিল। অৱশ্যে যোহনৰ বাপ্তিস্মই মনপালটন সূচাই, ই পাঁচনিৰ কৰ্ম ১৮:২৪-২৬ আৰু ১৯:১-৭ পদত দেখাৰ দৰে খ্ৰীষ্টীয়ান বাপ্তিস্ম নাছিল। খ্ৰীষ্টীয়ান বাপ্তিস্মৰ গভীৰ অৰ্থ আছে।\nবাপ্তিস্ম পিতৃ, পুত্ৰ আৰু পবিত্ৰ আত্মাৰ নামত দিয়া হয়- ইয়ে খ্ৰীষ্টীয়ান বাপ্তিস্ম। এই পবিত্ৰ বিধিৰ দ্বাৰা এজন ব্যক্তিক মণ্ডলীত খ্ৰীষ্টীয় সহভাগিতালৈ প্ৰৱেশ কৰে। ১ কৰিন্থীয়া ১২:১৩ পদত কৈছে, “কাৰণ আমি যিহুদী হওঁ বা গ্ৰীক হওঁ, দাস হওঁ বা স্বাধীন হওঁ, সকলোৱেই এক শৰীৰ হ’বলৈ এক আত্মাত বাপ্তাইজিত হ’লো; আৰু সকলোৱে এক আত্মা পান কৰিবলৈ পালো।” পানীৰে বাপ্তিস্ম লোৱাটো আত্মাৰে বপ্তিস্ম লোৱাৰ এটা “পুনৰ অধিনিয়ম”।\nখ্ৰীষ্টীয়ান বাপ্তিস্ম হৈছে এটা উপায় যাৰ যোগে এজন ব্যক্তিয়ে তেওঁৰ বিশ্বাস আৰু শিষ্যত্ব ৰাজহুৱাকৈ স্বীকাৰ কৰে। পানীত লোৱা বাপ্তিস্মত এজন ব্যক্তিয়ে বিনাবাক্যে কয়, “মই যীচু খ্ৰীষ্টত বিশ্বাস স্বীকাৰ কৰোঁ; যীচুৱে মোৰ আত্মা পাপৰ পৰা শুচি কৰিলে, আৰু এতিয়া মোৰ এটা নতুন পবিত্ৰতাৰ জীৱন আছে।”\nখ্ৰীষীয়ান বাপ্তিস্মই খ্ৰীষ্টৰ মৃত্যু, মৈদাম দিয়া আৰু পুনৰুত্থান নাটকীয়ৰূপে বুজাই দিয়ে। একে সময়তে ই আমাৰ পাপলৈ মৃত্যু আৰু খ্ৰীষ্টত নতুন জীৱনো বুজায়। যেতিয়া পাপীজনে প্ৰভু যীচু খ্ৰীষ্টক স্বীকাৰ কৰে, তেওঁৰ পাপলৈ মৃত্যু হয়(ৰোমীয়া ৬:১১) আৰু নতুন জীৱনলৈ উঠে( কলচীয়া ২:১২)। পানীত ডুব যোৱাটোৱে পাপলৈ মৃত্যু, পানীৰ পৰা উঠাটোৱে পৰিত্ৰাণ পাই শুচি আৰু জীৱন পবিত্ৰ হোৱা বুজায়। ৰোমীয়া ৬:৪ পদে এইদৰে কৈছে, “এতেকে পিতৃৰ মহিমাৰ দ্বাৰাই যেনেকৈ খ্ৰীষ্টক মৃতবিলাকৰ মাজৰ পৰা তোলা হ’ল, তেনেকৈ আমিও যেন জীৱনৰ নতুনতাত চলোঁ, এই কাৰণে বাপ্তিস্মৰ দ্বাৰাই তেৱেঁ সৈতে মৃত্যুৰ উদ্দেশে মৈদামত থোৱা হ’লোঁ।”\nখুব সৰলভাৱে, বাপ্তিস্ম হৈছে বিশ্বাসীৰ জীৱনত ভিতৰুৱা পৰিবৰ্তনৰ বাহ্যিক সাক্ষ্য। খ্ৰীষ্টীয়ান বাপ্তিস্ম পৰিত্ৰাণৰ পিছত প্ৰভুৰ প্ৰতি এটি বাধ্যতাৰ কাৰ্য: যদিও পৰিত্ৰাণৰ লগত বাপ্তিস্মৰ খুব ঘনিষ্ঠ সম্পৰ্ক আছে, ই পৰিত্ৰাণৰ বাবে আৱশ্যক নহয়। বাইবেলৰ বহুতো ঠাইত ক্ৰম অনুযায়ী ঘটনাপ্ৰবাহ দেখুৱাইছে (১) মানুহজনে প্ৰভু যীচু খ্ৰীষ্টত বিশ্বাস কৰে আৰু (২) তেওঁ বাপ্তিস্ম ল’লে। ক্ৰমটো পাঁচনিৰ কৰ্ম ২:৪১ পদত দেখা যায়, “তেতিয়া যিবিলাকে তেওঁৰ(পিতৰৰ) কথা গ্ৰাহ্য কৰিলে, তেওঁবিলাক বাপ্তাইজিত হ’ল”(চাওক পাঁচনিৰ কৰ্ম ১৬:১৪-১৫)।\nযীচু খ্ৰীষ্টত এজন বিশ্বাসীয়ে যিমান সম্ভৱ সোনকালে বাপ্তিস্ম ল’বলৈ ইচ্ছা কৰিব লাগে। পাঁচনিৰ কৰ্ম ৮ আধ্যাত ফিলিপে কুচ-দেশীয় নপুংসক কৈছে, “যীচুৰ বিষয়ে শুভবাৰ্তা” আৰু “এইদৰে বাটত যাওঁতে যাওঁতে, এডোখৰ পানীৰ ওচৰ পাই নপুংসকে ক’লে, চোৱা, ইয়াতে পানী আছে; মই বাপ্তাইজিত হ’বলৈ কি বাধা আছে?”(৩৫-৩৬ পদ)। তেতিয়াই, তেওঁলোকে ৰথখন ৰখালে, আৰু ফিলিপে মানুহজনক বাপ্তিস্ম দিলে।\nবাপ্তিস্মই খ্ৰীষ্টৰ মৃত্যু, মৈদাম দিয়া আৰু পুনৰুত্থানৰ সৈতে বিশ্বাসীজনৰ চিনাক্তকৰণ বুজায়। সকলো ঠাইতে শুভবাৰ্তা প্ৰচাৰ কৰা হয় আৰু মানুহবিলাক বিশ্বাসলৈ আহে, তেওঁলোকক বাপ্তিস্ম দিব লাগে।


দিল্লীৰ নির্বাচনে দিয়া শিক্ষা\nPublished on February 13, 2020 | News Source: জনমভূমি\nদিল্লী বিধানসভাৰ নির্বাচনৰ ফলে দেশত এটা নতুন ৰাজনৈতিক মডেলৰ জন্ম দিলে৷ ইয়াৰ আগলৈকে দেশত চলি আছিল গুজৰাট মডেল৷ ২০১৪ চনৰ আগলৈকে মুখ্যমন্ত্রী হিচাপে নৰেন্দ্র মোদীয়ে গুজৰাটত কৰা উন্নয়নমূলক কাম-কাজে দেশত এক নতুন জাগৰণৰ সৃষ্টি কৰিছিল৷ নৰেন্দ্র মোদীৰ গুজৰাটৰ বিকাশৰ ৰাজনীতিক বিজেপিয়ে গুজৰাট মডেল হিচাপে প্রক্ষেপ কৰিছিল৷ খুব কম দিনৰ ভিতৰতে গুজৰাট মডেল দেশত জনপ্রিয় হৈ পৰিছিল৷ যাৰ পৰিপ্রেক্ষিতত ২০১৪ চনৰ লোক সভাৰ নির্বাচনত কেৱল মোদীক প্রক্ষেপ কৰিয়েই বিজেপি নির্বাচনত অৱতীর্ণ হৈছিল৷ ক’বলৈ গ’লে ২০১৪ চনৰ লোক সভাৰ নির্বাচনটো গুজৰাট মডেলক লৈয়ে পৰিচালিত হৈছিল আৰু বিজেপিয়ে বিপুল সমাদৰো লাভ কৰিছিল৷ কেৱল ২০১৪ৰ লোক সভাৰ নির্বাচনেই নহয়, ২০১৯ চনৰ লোক সভাৰ নির্বাচনো মোদীক কেন্দ্র কৰিয়েই পৰিচালিত হৈছিল৷ ২০১৯তো বিজেপিয়ে বিপুল সংখ্যাগৰিষ্ঠতা লাভ কৰিছিল৷ কিন্তু দেখা যায় যে দেশত ক্রমান্বয়ে গুজৰাট মডেল নিষ্প্রভ হৈ পৰিছে৷ যাৰ ফলত ইখনৰ পাছত সিখন ৰাজ্য বিজেপিয়ে হেৰুৱাব লগা হৈছে৷ অৱশ্যে প্রধানমন্ত্রী হিচাপে এতিয়াও মোদী বেছিসংখ্যক জনতাৰ প্রিয় যদিও ৰাজ্যসমূহত মোদীৰ প্রভাৱ বহু পৰিমাণে কমি আহিছে৷ ইয়াৰ প্রধান কাৰণ হৈছে দেশত ক্রমান্বয়ে গুজৰাট মডেলৰ ঠাইত সাম্প্রদায়িক ৰাজনীতি আৰু স্বেচছাচাৰী বাতাৱৰণে বিৰাজ কৰিছে৷ সমানে মোদীৰ কার্যকালত দেশৰ বৃহৎ কর্প’ৰেট গোষ্ঠীসমূহ শক্তিশালী হৈ উঠিছে৷ ধর্মীয় কথা-বতৰা, ফেচিবাদী কার্যকলাপ আৰু বৃহৎ গোষ্ঠীৰ হাতোৰাৰ মাজত গুজৰাট মডেল ক’ৰবাত হেৰাই গৈছে৷ সমানেই মোদীৰ কার্যকালত গণতান্ত্রিক বাতাৱৰণতো হেঙাৰ সৃষ্টি হৈছে৷ বহুতেই এতিয়া দেশত গণতন্ত্র ৰক্ষা কৰাৰ কথা ক’ব লগা হৈছে৷\nএনে এক সময়তে দিল্লীৰ বিধানসভাৰ নির্বাচনে সংসদীয় ৰাজনীতিত এক নতুন ধাৰাৰ সৃষ্টি কৰিলে৷ ক’বলৈ গ’লে দেশৰ ৰাজনীতিত এক নব্য ইতিহাস খোদিত হ’ল৷ ৫ বছৰীয়া কামৰ খতিয়ানেৰে অৰবিন্দ কেজৰিৱালে ভোট ভিক্ষা কৰিছিল৷ যিটো দেশৰ সংসদীয় ৰাজনীতিত নজিৰ বিহীন বুলিয়েই ক’ব লগা বিষয়৷ কেজৰিৱালে কৈছিল– ‘যদি মই কাম কৰিছোঁ বুলি ভাবে, তেন্তে ভোট দির, অন্যথা বর্জন কৰক৷’ এজন মুখ্যমন্ত্রীয়ে পাঁচ বছৰৰ পাছত এনেদৰে ক’ব পৰাটো এক ব্যতিক্রম ৰূপেই চিহিুত হৈছে৷ বিজেপিৰ ব্যাপক প্রচাৰৰ পাছতো যোৱা মঙলবাৰে দিল্লী বিধানসভাৰ নির্বাচনৰ ফলে দেশৰ নির্বাচনী ৰাজনীতিত এক ব্যতিক্রম প্রতিষ্ঠা কৰিলে৷ ক’বলৈ গ’লে দেশৰ ৰাজনীতিত এক নতুন মডেলৰ জন্ম হ’ল৷ সেয়া হৈছে দিল্লী মডেল৷ ইতিমধ্যে দিল্লী মডেলক লৈ দেশজুৰি চর্ হৈছে৷ কেইবাখনো ৰাজ্যই অৰবিন্দ কেজৰিৱালে গ্রহণ কৰা আঁচনি ৰূপায়ণো কৰিছে৷\nদিল্লীৰ নির্বাচনৰ পৰা দেশৰ ৰাজনৈতিক নেতা আৰু নাগৰিকসকলেও ল’বলগীয়া বহু শিক্ষা আছে৷ দিল্লীৰ বাসিন্দাই এই দিশত ব্যতিক্রমী স্থিতি গ্রহণ কৰিলে৷ তেওঁলোকে সংগ দিলে উন্নয়ন অর্থাৎ বিকাশক৷ মুখ্যমন্ত্রী হিচাপে অৰবিন্দ কেজৰিৱালে গ্রহণ কৰা পদক্ষেপক দিল্লীৰ জনতাই স্বীকৃতি দিলে৷ কামৰ দ্বাৰাই জনাদেশ যে পাব পাৰি সেই কথা প্রমাণিত হ’ল৷ ক্ষমতা দখলৰ বাবে দিল্লীত বিজেপিয়ে কি কৰা নাছিল৷ প্রধানমন্ত্রী, গৃহমন্ত্রীৰ উপৰি বেছিসংখ্যক সাংসদ, বিজেপিশাসিত সকলো ৰাজ্যৰ মুখ্যমন্ত্রী দিল্লীত প্রচাৰত নামিছিল৷ কিন্তু নির্বাচনী প্রচাৰৰ নামত বিজেপিয়ে ধর্মীয় মেৰুকৰণ কৰিছিল৷ শ্বাহিনবাগ, পাকিস্তান আদি বিষয় অৱতাৰণা কৰিছিল৷ কিন্তু দিল্লীৰ জনতাই সেইবোৰত কোনো গুৰুত্ব নিদিলে৷\nবিকাশৰ ৰাজনীতিৰে ভোট ভিক্ষা দেশৰ শাসকীয় ৰাজনীতিত এক নতুন ধাৰা৷ ইয়াৰ প্রভাৱ ভৱিষ্যতে হ’বলগীয়া ৰাজ্যসমূহৰ নির্বাচনতো পৰাটো নিশ্চিত৷ কিন্তু সেই ৰাজ্যসমূহে বিকাশৰ কথা ক’ব পৰাকৈ কিবা কৰিছেনে? অসমৰ কথাই ধৰক৷ মাত্র এটা বছৰৰ পাছতে অসমত বিধানসভাৰ নির্বাচন অনুষ্ঠিত হ’ব৷ কিন্তু নির্বাচনী প্রচাৰত কেজৰিৱালৰ দৰে বিকাশৰ কথা অসমৰ মুখ্যমন্ত্রীয়ে ৰাইজক ক’ব পাৰিবনে? যোৱা পাঁচ বছৰত ৰাজ্য চৰকাৰে নিজাববীয়াকৈ কোন কেইখন জনদৰদী আঁচনি গ্রহণ কৰিলে? কিমান হিতাধিকাৰী সৃষ্টি কৰিলে? ২০১৬ত দিয়া কিমান প্রতিশ্রুতি ৰক্ষা কৰিলে? বিকাশমুখী আঁচনি নাই বাবেই ৰাজ্য চৰকাৰে এতিয়া নির্বাচনৰ আগে আগে আজমলৰ কথা কৈ অসমত সাম্প্রদায়িক ৰাজনীতি কৰিব বিচাৰিছে৷ প্রকৃতার্থত ৰাজনৈতিক নেতাসকলে কেজৰিৱালৰ পৰা শিক্ষা ল’লে নিজৰ আৰু ৰাইজৰ সকলোৰে বাবে মংগল৷\nAll Rights Reserved 2020 © The Janambhumi | Total visits : 22975680


ব্লেকবেৰী Z30 Price in India, Full Specs - 2nd December 2020 | Digit\nCurrent Best Price of ব্লেকবেৰী Z30 is ₹ 12185\nব্লেকবেৰী Z30 Specifications\nম'ডেল : Z30\nপ্ৰডাক্টৰ নাম : Blackberry Z30\nব্লেকবেৰী Z30 Brief Description\nব্লেকবেৰী Z30 Smartphone প্ৰতি ইঞ্চি 294 -ৰ এটা পিক্সেল ঘনত্বত 720 x 1280 পিক্সেল ৰিজ’লিউশ্বনৰ সৈতে5-ইঞ্চি OLED Capacitive touchscreen -ৰ সৈতে আহে৷ ফোনটো 1.7 Ghz Dual ক’ৰ প্ৰচেশ্বৰৰ দ্বাৰা সক্ষমিত আৰু ইয়াত2GB ৰেম আছে৷ ব্লেকবেৰী Z30 BB OS 10.2 OS-ত চলে৷\nব্লেকবেৰী Z30 Smartphone September 2013 -ত মুকলি কৰা হৈছে৷\nফোনটো Qualcomm Snapdragon S4Pro প্ৰচেশ্বৰৰ দ্বাৰা সক্ষমিত৷\nফোনটো 2880 mAh বেটাৰীৰ দ্বাৰা সক্ষমিত৷\nব্লেকবেৰী Z30 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,,\nব্লেকবেৰী Z30 -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,,Video Recording\nব্লেকবেৰী Z30 Price in India updated on 9th Apr 2019\nব্লেকবেৰী Z30 Price In India Starts From Rs. 12185 The best price of ব্লেকবেৰী Z30 is Rs. 12185 in Flipkart, which is 81% less than the cost of ব্লেকবেৰী Z30 in Amazon Rs.21999.This Mobile Phones is expected to be available in 16GB variant(s).


ফেব্ৰুৱাৰী | 2017 | সৃষ্টিৰ জিলিঙনি\n"মোৰ ভাষা, মই জিলিকাম"\nMonthly Archives: ফেব্ৰুৱাৰী 2017\nসম্পাদকীয় -আজিজুল হক\nPosted by সৃষ্টিৰ জিলিঙনি\nসন্ত ডনবস্ক’ৰ পৰিচয়\nডনবস্ক’ৰ জন্ম হৈছিল ১৮১৫ চনৰ ১৬ আগষ্টত বেচ্চী নামৰ ইটালীৰ পাহাৰীয়া ঠাইৰ এটি সাধাৰণ কৃষকৰ পৰিয়ালত। তেওঁৰ সম্পূৰ্ণ নাম গিয়ভানি মেলকৈৰে বস্ক’। তেওঁক জ’ন বস্ক’ বুলিহে জনাজাত। ল’ৰালিকালত তেওঁ ভেৰাৰখীয়া আছিল। ৯ বছৰ বয়সতে তেওঁ দীন-দৰিদ্ৰৰ প্ৰতি সেৱা আগবঢ়াবলৈ ঈশ্বৰৰ আহ্বান পাইছিল। আৰ্থিক দৈন্যৰ হেতু এই মেধাবী ছাত্ৰটিয়ে দুখ-কষ্ট আৰু অভাৱ-অনাটনেৰে পঢ়া-শুনা কৰি ইটালীৰ টুৰিণ নগৰত খ্ৰীষ্ট্ৰীয় ধৰ্মযাজক হয়গৈ। তেতিয়া ইউৰোপত উদ্দ্যোগীকৰণ আৰু নগৰীকৰণ বিপ্লৱে ধনী আৰু দুখীয়া শ্ৰেণী সৃষ্টি কৰিছিল আৰু অৰ্থনৈতিক বৈষম্যৰ বলি হৈছিল দৰিদ্ৰসকল। তেওঁলোকৰ ল’ৰা-ছোৱালী অনাহাৰেও থাকিবলগীয়া হৈছিল। টুৰিণ নগৰৰ শ্লামবাসী আৰু কাৰাগাৰৰ শিশুসকলৰ আলাই-আথানি অৱস্থা, কৰখানাবিলাকত শিশু শ্ৰমিকৰ দুৰ্দশা আৰু পথৰ শিশুসকলৰ অৱস্থা দেখি তেওঁৰ অন্তৰ ভাঙি পৰিছিল। সেই অৱহেলিত শিশুবিলাকক শিক্ষা দিবলৈ ডনবস্ক’ৱে আঁচনি ল’লে। তেওঁৰ শিক্ষা পদ্ধতিৰ মূলমন্ত্ৰ আছিল শিশুক চেকনি বা শাস্তিৰে নহয় দয়া আৰু মৰমেৰে শিক্ষা দান। তদুপৰি উচ্ছৃংখল যুৱসকলৰ হিতৰ বাবেও তেওঁৰ চিন্তা আছিল। এই সকলোৰে প্ৰতি সেৱাৰ মহৎ উদ্দেশ্যেৰে সৃষ্টি কৰিলে ‘চেলেচিয়ান অৱ ডনবস্ক’ আৰু ‘ইনষ্টিটিউট অৱ ডাটাৰ অৱ মেৰী’ বা ‘চেলেচিয়ান চিষ্টাৰচ অৱ ডনবস্ক’ নামৰ সংস্থা। ডনবস্ক’ৰ পূৰ্বসূৰী চেণ্ট ফ্ৰাঞ্চিচ ডি চেলেচ(১৫৬৭-১৬২২)ৰ নামৰপৰা ‘চেলেচিয়ান’ নামটো লৈছে। এইয়া আছিল ডনবস্ক’ৰ সমাজৰ দৰিদ্ৰ আৰু অৱহেলিত শিশু আৰু উচ্ছৃংখল যুৱসকৰ সেৱাৰ উদ্দেশ্যে থকা দৰ্শন বাস্তৱায়িত কৰবলৈ ডনবস্ক’ সংস্থাসমূহৰ বিশ্বব্যাপি সেৱা।\nসেইহিচাপে ডনবস্ক’ এগৰাকী ঋষি বা মহাপুৰুষ। তেওঁ সমাজত তেনে সেৱা কৰি অনুগামীসকলৰ বাবে মহান আদৰ্শ ৰাখি ১৮৮৮ চনৰ ৩১ জানুৱাৰীত স্বৰ্গগামী হ’ল। ১৯৩৪ চনত তেওঁক সন্ত বা চেণ্ট বুলি ঘোষণাও কৰা হ’ল। আন্তৰ্জাতিক খ্যাতিসম্পন্ন্ন এই সন্তগৰাকী হৈ পৰিল এগৰাকী সুপ্ৰসিদ্ধ শিক্ষাবিদ। শিশু তথা যুৱসকলৰ প্ৰতি থকা দৰ্শন ব্যাস্তৱায়িত কৰা উদ্দেশ্যে বৰ্তমান পৃথিৱীৰ ১৩২ দেশত শিক্ষাসহ বিভিন্ন অনুষ্ঠান প্ৰতিষ্ঠিত হৈছে। অসমৰো নগৰ আৰু গাঁৱে-ভূঁয়ে বহুতো ডনবস্ক’ স্কুল আছে। শৈক্ষিক দিশত ডনবস্ক’ৰ ডাঙৰ অৱদান আছে। ডনবস্ক’ৰ জীৱন আৰু সমাজ সেৱাৰ কথা জানিলে জাতি-ধৰ্ম নিৰ্বিশেষে সকলোৱে তেওঁক এগৰাকী চিৰনমস্য ব্যক্তি বুলি স্বীকৃতি নিদিয়াকৈ থাকিব নোৱাৰে। তদুপৰি তেওঁৰ আদৰ্শ ৰাজনৈতিক মতাদৰ্শৰ ঊৰ্ধ্বত।\nঅসমত ডনবস্ক’ই ইংৰাজী শিক্ষাত অগ্ৰগণ্য ভূমিকা লৈ আহিছে। আনকি অসমৰ কিছুমান লোকে যিকোনো ইংৰাজী মাধ্যমৰ স্কুলকো ডনবস্ক’ স্কুল বুলিয়ে কয়। এনে অনুভৱৰ থল নথকাও নহয়। সেই স্কুলবিলাকত অসমীয়া ভাষা আৰু সংস্কৃতি যে অৱহেলা কৰা হৈছে সেইটোও নহয়। ডনবস্ক’ স্কুলৰ অনুশাসন আৰু শিক্ষাপদ্ধতি অতি উন্নত। সেয়েহে এই স্কুলতবিলাকত ভৰ্তি কৰাবৰ বাবে শিশুৰ পিতৃ-মাতৃ আৰু অভিভাৱকসকলে উথপথপ লগায়। কোনেনো নিজৰ ল’ৰা-ছোৱালীক ভাল শিক্ষা দিয়া স্কুললৈ পঠাব নিবিচাৰে? কথা হ’ল যে সৰ্বসাধাৰণ ৰাইজ থমকিব লগা হয় ইয়াত পঢ়াবলৈ প্ৰয়োজন হোৱা ধনৰ পৰিমাণৰ কথা জানি। তথাপি সাধ্য অনুসৰি গাঁঠিৰ ধন ভাঙি ডনবস্ক’ স্কুলত পঢ়াবলৈ বিচাৰে। সেইবাবেই ডনবস্ক’ জনপ্ৰিয়। ইয়াত একো বিস্ময় মানিবলগীয়া নাই। শিক্ষাৰ উপৰি ডনবস্ক’ৰ যুৱ কল্যণমূলক অনুষ্ঠানো আছে।\nকিছুমানৰ এনে সন্দেহ যে মহামানৱ ডনবস্ক’ৰ স্মৃতিবিজড়িত অনুষ্ঠান বিশেষকৈ স্কুলবিলাক ডনবস্ক’ৰ সেই মহান আদৰ্শৰ পৰা আঁতৰি গৈ ব্যৱসায়িক প্ৰতিষ্ঠানলৈ পৰ্যৱসিত হৈছে নেকি? অসমৰ সৰ্বসাধাৰণ ৰাইজে সন্ত ডনবস্ক’ক নাজানে, কিন্তু শিক্ষানুষ্ঠানবিলাক জানে। অমাৰ ৰাইজে ডনবস্ক’ৰ মহানতা অনুধাৱন কৰিব পৰা নাই। তদুপৰি ডনবস্ক’ৰ নামত প্ৰতিষ্ঠিত অনুষ্ঠানসমূহে দীন-দৰিদ্ৰৰ সেৱাৰ যোগে তেওঁৰ প্ৰতিচ্ছবি দাঙি ধৰাত বিফল হৈছে বুলি ভবাৰ অৱকাশো নথকা নহয়। আগত ডনবস্ক’ৰ মহান আদৰ্শ ৰাখিছে যদিও কৰ্যতঃ সেই আদৰ্শ বাস্তৱায়িত হোৱা পৰিলক্ষিত হোৱা নাই অনেকৰ দৃষ্টিত। ডনবস্ক’ৱে কৈছিল, ‘সময় থাকোঁতেই ভাল কাম কৰা’। তেওঁ বিচৰা ভাল কাম অসমত জাকতজিলিকা আৰু স্মৰণীয়ভাৱে প্ৰকট হোৱা ৰাইজে দেখা নাই।\nসম্পাদকীয় – ~ ইন্দ্ৰনীল গায়ন\nমোৰ মৃত্যু দিনা তুমি আহিবা -বিষ্ণু বড়া দিৰৈপৰীয়া\nবাহাৰুল হক -বাহাৰুল হক\nগুৰুজনাৰ অন্যতম সৃষ্টি বৰগীত আৰু ইয়াৰ বৈশিষ্ট্য ঃ উৎপল শইকীয়া\n:সম্পাদকীয়: ইন্দ্ৰনীল গায়ন\nবাটৰুৱা : শান্তনু চাংমাই\nসম্পাদকীয়: – ইন্দ্ৰনীল গায়ন\nপ্ৰসংগঃ স্বাধীনতা দিৱস – পল্লৱ কুমাৰ নাথ\nসম্পাদকীয়: – আজিজুল হক\nঅদাহ্য মোৰ ছায়া – -ধীৰাজ ফু কিন ম্যুঙ\nনিসংগতা – ৰূপামণি গগৈ\nঅণুগল্প: পাপমুক্ত – ইব্ৰাহিম আলী\nঅনুভৱ: – জ্যোতিৰ্ময় হাজৰিকা\nক্লান্ত শিৰাত তৰুণ তেজ দৌৰা কবিজন ~~~~~~~……………………………~~~~~~~~ (জুলাই মাহতে হীৰুদাৰ জন্ম আৰু মৃত্যু তিথি। তেখেতক সুঁৱৰি এটি সৰু লেখা)\nঠিকাদাৰ ======= (মইনুল হক )\nমাতৃ দিৱসৰ প্ৰয়োজনীয়তা – আজিজুল হক\nবিহুতলীত বৰদৈচিলা : মোৰ জীৱনৰ এক বিচিত্ৰ অভিজ্ঞতা : সাৰদা শ্ৰেষ্ঠ\nকেমিকেল্ ইমবেলেন্স্ : ঈশান জ্যোতি বৰা\nপ্ৰাথমিক শিক্ষা আৰু অসম : দুষ্মন্ত মহন্ত\nসুকুমাৰ কলাবিদ শ্ৰীমন্ত শংকৰদেৱ : ইন্দ্ৰনীল গায়ন\nআই মই শ্বহীদ হলোঁ - কল্যাণ মেধি\nআকাশৰ সৈতে : মাধুৰীমা ঘৰফলীয়া\nজীৱনৰ অনুভৱ : সন্ধ্যা বেজবৰুৱা\nপৰিৱেশ সংৰক্ষণৰ প্ৰয়োজনীয়তা - আজিজুল হক\nবিহু আৰু বিহুনাম—এটি চমু আলোকপাত ණ- মৌচুমী বৰি\nঋতুপৰ্ণা শঽকীয়াএনে এখন আলোচনী পঢ়ি বহু আনন্দ লাগিছে ।\nঋতুপৰ্ণা শঽকীয়াসচঁাকৈ মন চুই গ'ল\nঋতুপৰ্ণা শঽকীয়াসচাঁকৈ আপোনাৰ সম্পাদকীয় পৃষ্ঠাই মনত পেলাই দিলে সেই কেইজন বিদেশী সাহিত্যিকৰ অামাৰ অসমৰ প্ৰতি থকা সুমন\nHemanta Nath Majuli Assamসুন্দৰ\nrajib bura gohainমন চুই গল\nএটা সৰু অথচ লাখটকীয়া প্ৰশ্ন – মই ফেচবুকলৈ কেলৈ আহোঁ ? : সাৰদা শ্ৰেষ্ঠ (5)\nনানা পাটেকাৰৰ এটি সংলাপ আৰু কিছু বিক্ষিপ্ত চিন্তা : অনুপল গগৈ (4)\nপ্ৰেম ইন্‌ষ্টল কৰাৰ উপায় : গীতাৰ্থ বৰদলৈ (4)\nপ্ৰথম প্ৰেম : ধ্ৰুব জ্যোতি বৰা (3)\nঅব্যক্ত : ৰশ্মি ৰেখা দাস (3)\nঅক্টোবৰ 2017 (3)\nচেপ্তেম্বৰ 2017 (3)\nআগষ্ট 2017 (2)\nজুলাই 2017 (6)\nএপ্ৰিল 2017 (7)\nমাৰ্চ 2017 (9)\nফেব্ৰুৱাৰী 2017 (7)\nজানুৱাৰী 2017 (4)\nডিচেম্বৰ 2016 (6)\nনৱেম্বৰ 2016 (7)\nঅক্টোবৰ 2016 (9)\nচেপ্তেম্বৰ 2016 (6)\nআগষ্ট 2016 (8)\nএপ্ৰিল 2016 (6)\nমাৰ্চ 2016 (5)\nফেব্ৰুৱাৰী 2016 (7)\nজানুৱাৰী 2016 (8)\nডিচেম্বৰ 2015 (6)\nনৱেম্বৰ 2015 (8)\nঅক্টোবৰ 2015 (5)\nচেপ্তেম্বৰ 2015 (9)\nআগষ্ট 2015 (10)\nজুন 2015 (9)\nএপ্ৰিল 2015 (9)\nমাৰ্চ 2015 (10)\nফেব্ৰুৱাৰী 2015 (13)\nজানুৱাৰী 2015 (13)\nডিচেম্বৰ 2014 (11)\nনৱেম্বৰ 2014 (13)\nঅক্টোবৰ 2014 (11)\nচেপ্তেম্বৰ 2014 (14)\nআগষ্ট 2014 (14)\nজুলাই 2014 (13)\nএপ্ৰিল 2014 (13)\nমাৰ্চ 2014 (12)\nফেব্ৰুৱাৰী 2014 (6)\nজানুৱাৰী 2014 (1)\nজুলাই 2013 (16)\nজুন 2013 (19)\nমে 2013 (19)\nএপ্ৰিল 2013 (21)\nমাৰ্চ 2013 (19)\nফেব্ৰুৱাৰী 2013 (24)\nজানুৱাৰী 2013 (20)\nডিচেম্বৰ 2012 (17)\nনৱেম্বৰ 2012 (15)\nআলোক চিত্র (1)\nগ্রন্থ সমালোচনা (6)\nনীলা খামৰ চিঠি (4)\nভ্ৰমন কাহিনী (12)\nসম্পাদকলৈ চিঠি (7)\nই-মেইলৰ যোগেদি উপলব্ধ\nশেহতীয়া লেখাসমূহ ই-মেইলৰ যোগেদি লাভ কৰিবলৈ আপোনাৰ ই-মেইল ঠিকনাটো পঞ্জীয়ন কৰক\nআলোচনী খনৰ বিষয়ে\nসৃষ্টিৰ জিলিঙনি অসমীয়া জাতি আৰু অসমীয়া ভাষা-সংস্কৃতিৰ প্ৰতি উত্‍সৰ্গিত। আমাৰ এই ভাষা-সংস্কৃতি বিকশাই তুলি চাইবাৰ জগতৰ জৰিয়তে বিশ্ব দৰবাৰত প্ৰতিষ্ঠা কৰায়ে ইয়াৰ মূল উদ্দেশ্য। “মোৰ ভাষা, মই জিলিকাম” ইয়াৰ মূলমন্ত্ৰ। ইউনিক’ড পদ্ধতিৰে লিখা ই এখন সম্পূৰ্ণ অসমীয়া ই-আলোচনী। ফে’চবুকৰ জনপ্ৰিয় গোট “সৃষ্টিৰ জিলিঙনি”ৰ মজিয়াত ইয়াৰ জন্ম আৰু বিকাশ।\nমুঠ পঢ়ুৱৈৰ সংখ্যা


Lapent D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lapent D ar byavahar, ppali, parshwakriya, upkaar, kriya-pratikriya aaru satarkatabani\nLapent D ৰ মূল্য আৰু পেকৰ চাইজ - Lapent D Price and Pack Size in Assamese - Lapent D ar mulya aaru pakor size\nLapent D की जानकारी\nLapent D ৰ লাভ আৰু ব্যৱহাৰসমূহ- Lapent D Benefits & Uses in Assamese- Lapent D ar laabh aaru byavaharsamuh\nLapent D ৰ পালি আৰু সেয়া কেনেদৰে ল'ব- Lapent D Dosage & How to Take in Assamese - Lapent D ar paali aaru xeya kenedore lobo\nLapent D ৰ পাৰ্শ্চক্ৰিয়াসমূহ- Lapent D Side Effects in Assamese- Lapent D ar parshwakriyasamuh\nLapent D সংক্ৰান্ত সতৰ্কতাবাণীসমূহ- Lapent D Related Warnings in Assamese- Lapent D xonkranta xatarkatabanisamuh\nঅইন দৰৱৰ সৈতে Lapent Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lapent D with Other Drugs in Assamese- Oinor xoite Lapent D ar gurutor kriya-pratikriya\nLapent D মতভেদসমূহ- Lapent D Contraindications in Assamese- Lapent D nishedhsamuh\nLapent D ৰ বিষয়ে সততে সোধা প্ৰশ্নসমূহ- Frequently asked Questions about Lapent D in Assamese- Lapent D ar bikhoye satate xodha prashnasamuh\nখাদ্য আৰু মদৰ সৈতে Lapent D ক্ৰিয়া-প্ৰতিক্ৰিয়া- Lapent D Interactions with Food and Alcohol in Assamese- khadya aaru modor xoite Lapent D kriya-pratikriya\nLapent D ৰ লাভ আৰু ব্যৱহাৰসমূহ - Lapent D Benefits & Uses in Assamese - Lapent D ar laabh aaru byavaharsamuh\nLapent D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLapent D ৰ পালি আৰু সেয়া কেনেদৰে ল'ব - Lapent D Dosage & How to Take in Assamese - Lapent D ar paali aaru xeya kenedore lobo\nLapent D-ৰ উপাদানসমূহ - Lapent D Active Ingredients in Assamese - Lapent D-ar upadaansamuh\nLapent D ৰ পাৰ্শ্চক্ৰিয়াসমূহ - Lapent D Side Effects in Assamese - Lapent D ar parshwakriyasamuh\nগৱেষণাৰ ভিত্তিত, Lapent D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLapent D সংক্ৰান্ত সতৰ্কতাবাণীসমূহ - Lapent D Related Warnings in Assamese - Lapent D xonkranta xatarkatabanisamuh\nLapent D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Lapent D সুৰক্ষিত ভাবে গ্ৰহণ কৰিব পাৰে।\nLapent D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Lapent D ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Lapent D গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Lapent D কি প্ৰভাৱ দেখা গৈছে?\nবৃক্ক ৰ বাবে Lapent D ক্ষতিকাৰক নহয়।\nযকৃতত Lapent D কি প্ৰভাৱ দেখা গৈছে?\nLapent Dৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Lapent D ৰ কি প্ৰভাৱ দেখা গৈছে?\nহৃদয় ৰ বাবে Lapent D ক্ষতিকাৰক নহয়।\nঅইন দৰৱৰ সৈতে Lapent Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lapent D with Other Drugs in Assamese - Oinor xoite Lapent D ar gurutor kriya-pratikriya\nLapent D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLapent D মতভেদসমূহ - Lapent D Contraindications in Assamese - Lapent D nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lapent D লোৱা অনুচিত যাতে -\nLapent D ৰ বিষয়ে সততে সোধা প্ৰশ্নসমূহ - Frequently asked Questions about Lapent D in Assamese - Lapent D ar bikhoye satate xodha prashnasamuh\nএই Lapent D-এ অভ্য়াস বা নিচাৰ সৃষ্টি কৰে নেকি?\nনহয়, Lapent D আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Lapent D লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nLapent D লোৱাৰ পিছত কোনো পাৰ্শ্চক্ৰিয়া নাই।\nনহয়, মানসিক ৰোগৰ চিকিত্সাৰ ক্ষেত্ৰত Lapent D ব্যৱহৃত নহয়।\nখাদ্য আৰু মদৰ সৈতে Lapent D ক্ৰিয়া-প্ৰতিক্ৰিয়া - Lapent D Interactions with Food and Alcohol in Assamese - khadya aaru modor xoite Lapent D kriya-pratikriya\nখাদ্য আৰু Lapent Dৰ ক্ৰিয়া-প্ৰতিক্ৰিয়া\nখাদ্যৰ সৈতে Lapent D লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Lapent Dৰ মাজৰ প্ৰতিক্ৰিয়া\nLapent D আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nLapent D ৰ অনুকল্প - Substitutes for Lapent D in Assamese\nআপুনি বা আপোনাৰ পৰিয়ালৰ কোনোবাই Lapent D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lapent D ব্যৱহাৰ কৰিছিল নেকি?\nআপুনি কিমান পৰিমাণে Lapent D সেৱন কৰিছিল?\nআপুনি Lapent D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lapent D সেৱন কৰে?


ক্লাছিক উদাহৰণ -ড° আৰমান উল্লাহ মুজাদ্দাদী – ফটাঢোল\nMay 1, 2021 কৌতুক\tOne comment\nক্লাছিক উদাহৰণ -ড° আৰমান উল্লাহ মুজাদ্দাদী\nকন্‌টিলা : পাপা, এই যে “গোৰ মাৰি গংগাত পেলোৱা” ফকৰা-যোঁজনাটো, তাৰ মানেতো শব্দ-ডট-অর্গত এনেদৰে আছে, “গোৰ মৰা হয় শাস্তি বিহিবলৈ, কিন্তু সেই গোৰেই যদি গংগাত পেলায়, তেন্তে গংগাস্নান কৰি উপকৃতহে হোৱা যায়। অর্থাৎ শাস্তি বিহাৰ অভিপ্রায়েৰে কৰা কার্যৰদ্বাৰা কাৰোবাৰ মংগল সাধন হোৱা” অলপ বুজাই দিয়া না উদাহৰণ এটাৰে সৈতে।\nবৰুৱা চাহাবে অলপ ভাবি লৈ ক’লে,\n: যোৱাবছৰৰ কৰ’ণা ভাইৰাছ অহাৰ সময়ত, তোমাৰ নিশ্চয় মনত আছে তবলিগী জমাতৰ ভক্তসকলক লৈ হোৱা বৃহৎ ইছ্যুটোৰ কথা। এই তবলিগী জমাতৰ ভক্ত মুছলমান মানুহখিনিক গোটেইবোৰে মিলি যে তচনচ কৰি পেলাইছিল, সেইটো এটা ক্লাছিক উদাহৰণ।\nকন্‌টিলা : বুজি নেপালোঁ।\nবৰুৱা : আৰে ভাই, চ’ চিম্পল। সেই মানুহখিনিক নাগুৰ-নাগতি কৰাৰ বাবে তেওঁলোক অতিকৈ সতর্ক হৈ গ’ল আৰু আগলৈ কৰ’ণা তেওঁলোকৰ ফৈদৰ মাজত বৰকৈ বিয়পিবলৈ নেপালে। বুজিলা নে এতিয়া, আচলতে মিডিয়া, প্রশাসন আৰু চৰকাৰে মিলি তেওঁলোকক গোৰ মাৰি গংগাতহে পেলাইছিল।\nকনটিলা : বাৰু বুজিলোঁ। এইবাৰ কোৱাচোন “চেনেহৰ চুমাৰে নাকটি ছিঙা” মানে কি?\nবৰুৱা : তোমাৰ শব্দ-ডট-অর্গে কি কয়?\nকনটিলা : বোলে “কেতিয়াবা হিতে বিপৰীত হৈ কোনোবাই মৰমতে ভাললৈ বুলি কৰা কামৰো অশুভ ফল হ’ব পাৰে”। এইবাৰ দিয়াচোন এটা ক্লাছিক উদাহৰণ।\nবৰুৱা : কিয় এইবাৰৰ হৰিদ্বাৰত চলি থকা মহাকুম্ভ? এইবাৰ মিডিয়া, প্রশাসন আৰু চৰকাৰে নিমাতি কইনা হৈ ভক্তসকলক মৰম দেখুৱালে, কিন্তু আচলতে এই মৰমে ভক্তসকলৰ পৰিয়াল আৰু সমাজলৈ কৰ’ণা বৰ বেয়াকৈ বিয়পাই সকলোৰে যে বিস্তৰ ক্ষতিহে সাধন কৰিব এই কথা ধুৰূপ। এইয়াই হৈছে প্রকৃত চেনেহৰ চুমাৰে নাকটি ছিঙাৰ ক্লাছিক উদাহৰণ।\n« ছাৰপ্ৰাইজ গিফ্ট : ৰিমঝিম বৰঠাকুৰ\nশ্ৰদ্ধাঞ্জলি – দিগন্ত কুমাৰ ভট্টাচাৰ্য »\nকৌতুকৰ জৰিয়তে বাস্তৱ চিত্রৰ সুন্দৰ ৰূপায়ন … ভাল লাগিল


পৰেশ বৰুৱা আলোচনালৈ আহক, কিন্তু স্বাধীন অসম নাপায় : তৰুণ গগৈ\n‘স্বাধীন অসম পৰেশ বৰুৱাই বিচাৰি থকাটো আমি আগতেই নাকচ কৰিছো। পৰেশ বৰুৱা আহক আলোচনালৈ, কিন্তু স্বাধীন অসম নাপায়। সাৰ্বভৌমত্বৰ কথা আমাৰ দিনত নাপাতো বুলি কৈছিলো, সকলো বিষয় লৈছিলো কিন্তু সাৰ্বভৌমত্ব মানি লোৱা নাছিলো। এইখন চৰকাৰে কি কৰে নাজানো।‘ আলফা (স্বা)ৰ সেনাধ্যক্ষ পৰেশ বৰুৱাক উদ্দেশ্যি এইদৰে কয় প্ৰাক্তন মুখ্য মন্ত্ৰী তৰুণ গগৈয়ে।\nবুধবাৰে দিচপুৰস্থিত নিউ মিনিষ্টাৰ কলনীৰ চৰকাৰী আৱাসগৃহত এক সংবাদমেল সম্বোধন কৰি কেন্দ্ৰীয় চৰকাৰ, ৰাজ্য চৰকাৰ, এনডিএফবি ৪ টা গোট আৰু নিখিল বড়ো ছাত্ৰ সন্থাৰ লগত স্বাক্ষৰিত বড়ো শান্তি চুক্তি গ্ৰহণযোগ্য নহয় বুলি মন্তব্য কৰে প্ৰাক্তন মুখ্য মন্ত্ৰীগৰাকীয়ে।\n‘বড়ো শান্তি চুক্তি গ্রহণযোগ্য নহয়। বড়োলেণ্ডৰ সৰহ সংখ্যক লোকে এই চুক্তি গ্ৰহণ কৰা নাই। এই চুক্তিৰ বিৰুদ্ধে বিটিএদিৰ বহু লোক ওলাই আহিছে। ২০০৩ চনত আমিও এই চুক্তি কৰিছিলো। এতিয়া পৃথক বড়োলেণ্ড নাকচ কৰা বুলি বিজেপি চৰকাৰে ক্ৰেডিট ল’লেও তেতিয়াই আমি ৫০-৫০ অসম বিভাজন নাকচ কৰিছিলো।‘\nইপিনে, সদ্য স্বাক্ষৰিত চুক্তিখনক ‘একপক্ষীয় চুক্তি’ আখ্যা দি তেওঁ কয় ‘বড়ো সকলৰ লগত থকা অন্যান্য জনগোষ্ঠী ন্যায্য প্ৰাপ্তিৰ পৰা বঞ্চিত হৈ আন্দোলন কৰি আহিছে। নৱ শৰণীয়াৰ জয়ে ইয়াক প্ৰতিফলিত কৰিছে। বড়ো সকলৰ উন্নতি বিচাৰিছিল ঠিকেই আছে, কিন্তু প্ৰাপ্যৰ পৰা বঞ্চিত লোকসকলৰ লগতো আলোচনা কৰিব লাগিছিল। বড়োলেণ্ড কেৱল বড়ো সকলৰ বাবে নহয়। এতিয়া এক নতুন সমস্যাৰ সৃষ্টি হ’ব।‘\nগগৈয়ে লগতে কয় ‘আমি ২০০৩ চনত চুক্তি বড়োলেণ্ডৰ বড়ো-অবড়ো সকলো দল সংগঠনৰ লগত আলোচনা কৰিছিলো। কিন্তু এওঁলোকে ক’ত কৰিলে? বিভিন্ন সমস্যা লৈ আন্দোলন কৰি থকা অবড়ো সকলক আলোচনাত নল’লে কিয়?’\nতদুপৰি, চুক্তিখন একপক্ষীয়ভাৱে স্বাক্ষৰিত হোৱাৰ ফলত ‘এক নতুন অশান্তি হ’ব’ বুলি আশংকা কৰে গগৈয়ে।\nতেওঁ আৰু কয় ‘এতিয়া আন্দোলন কাৰ্বিআংলং লৈ বিয়পি যাব বুলি ইংগিত পাইছো। বড়ো সকলক দিয়াৰ লগে লগে এতিয়া কাৰ্বি, হাচং, মিছিং সকলেও ভাবিব আমাক কিয় দিয়া নাই?’\nউক্ত সংবাদমেলৰ জৰিয়তে কেন্দ্ৰীয় চৰকাৰে বাকীসকলকো মাতি নি আলোচনা কৰক আৰু প্ৰাপ্য বোৰ প্ৰদান কৰিবলৈ গগৈয়ে দাবী জনায়।\nগগৈৰ মতে ‘উন্নয়নৰ কথা বাদ দি ধৰ্মৰ নামত প্ৰলোভনৰ ৰাজনীতি কৰি ৰাইজক বিভ্ৰান্ত কৰিছে। ভাগ ভাগ কৰিলে অসমলৈ শান্তি নাহে।‘\nইপিনে, বড়োলেণ্ডৰ নামটো কিয় বদলি কৰা হ’ল? বুলি প্ৰশ্ন কৰি গগৈয়ে লগতে কয় ‘তেওঁলোকে এতিয়া ৯০% UTC পোৱাৰ দৰেই হ’ল। এৰিয়া কিয় বঢ়োৱা হ’ল? হিমন্তই আগতে এৰিয়া নাবাহে বুলি কৈছিল। তেওঁ আচলতে একো নাজানে। এতিয়া কিয় বঢ়ালে?’\nইপিনে, যুৱ কংগ্ৰেছৰ ৰাজ্যিক সভাপতি কামৰুল ইছলামক বিনা কাৰণত গ্ৰেপ্তাৰ কৰিছে বুলি অভিযোগ তুলি গগৈয়ে লগতে কয় ‘এই চৰকাৰে দমননীতি চলাইছে। যদি সঁচাকৈ গণতন্ত্ৰত বিশ্বাস আছে শান্তিপ্ৰিয় আন্দোলনকাৰীক দমন কৰাৰ পৰা বিৰত থাকক। দমন নীতিয়ে আন্দোলন দমাব নোৱাৰে , বৰঞ্চ বৃদ্ধিহে হ’ব।‘\n‘আছু আৰু ছাত্ৰ সমাজে আমাৰ প্ৰৰোচনাত পৰি আন্দোলন কৰিছে নেকি? তেওঁলোকে নিজে নিজে ওলাই আহিছে আন্দোলন কৰিবলৈ। আন্দোলন দেখাত মৰিছে কিন্তু মানুহৰ মনৰ পৰা ক্ষোভটো আঁতৰা নাই। বিধানসভা নিৰ্বাচনলৈকে এই ক্ষোভ থাকিব, সময়ত ক্ষোভ উজাৰি দিব। কা গুচাই দিলে ক্ষোভটো আতঁৰিব।‘ গগৈয়ে সংবাদমেলত কয়।


বিদায় জন্মভূমিঃ চকুপানী টুকি দেশত্যাগ কৰিলে আফগান পৰিচালক ৰোয়াই – Mahabahoo\nHome/Assam News & Articles/বিদায় জন্মভূমিঃ চকুপানী টুকি দেশত্যাগ কৰিলে আফগান পৰিচালক ৰোয়াই\nবিদায় জন্মভূমিঃ চকুপানী টুকি দেশত্যাগ কৰিলে আফগান পৰিচালক ৰোয়াই\nশুকান হ’ল কি হ’ল, নিজৰ জন্মভূমিৰেই মাটি ! কিন্তু সেই শুকান ৰুক্ষ মাটি আজি তেজেৰে সিক্ত, চৌদিশে মানুহৰ হাহাকাৰ, কান্দোন, মৃত্যু, অত্যাচাৰ, হত্যা। তালিবানৰ তান্ডৱ। বাধ্য হৈ জন্মভূমি পৰিত্যাগ কৰিবলৈ বাধ্য হ’ল আফগান পৰিচালক ৰোয়া হাইদৰী ( Roya Heydari)-এ। চকুপানী টুকি টুকি আফগানিস্তানক বিদায় জনালে ৰোয়াই। আশ্বাস দিলে, পুনৰ উভতি আহিব তেওঁ নিজৰ দেশলৈ।\nহঠাৎ অতি মসৃণভাৱে, কোনো ধৰণৰ উল্লেখযোগ্য বাধাৰ সন্মুখীন নোহোৱাকৈ তালিবানে আফগানিস্তান দখল কৰিলে। লগে লগে উভতি আহিল দুই দশকৰ আগৰ অন্ধকাৰাচ্ছন্ন স্মৃতি। আৰু সেইবাবে প্ৰাণ, মান ৰক্ষা কৰিবলৈ আফগানিস্তান ত্যাগ কৰিবলৈ উন্মাদপ্ৰায় হৈ পৰিছে আফগানিস্তানৰ মানুহ। প্ৰাণ ৰক্ষা কৰাৰ আৰ্তিৰে ঘন্টাই ঘন্টাই হাজাৰ হাজাৰ আফগান জমা হৈছে কাবুলৰ হামিদ কাৰজাই বিমানবন্দৰত। বেছিভাগৰ পেটত খুদকণ এটাও নাই। এবটল পানীৰ দাম এতিয়া ৩০০০ টকা, সামান্য খাদ্যৰ দাম ৭৫০০ টকা; তাকো দিব লাগিব আমেৰিকান ডলাৰত! কেৱল বিমানবন্দৰ নহয়, ভোকৰ জ্বালাত এতিয়া জ্বলিছে সমগ্ৰ আফগানিস্তান। এনে পৰিস্থিতিত আফগানিস্তান ত্যাগ কৰিবলৈ বাধ্য হৈছে আফগান চিত্ৰ পৰিচালক ৰোয়া হাইদৰীও।\nছৱি পৰিচালনা কৰাৰ লগতে খুব ভাল ফটোগ্ৰাফাৰ হ’ল ৰোয়া। চোছিয়েল মেডিয়াত তেওঁ শ্বেয়াৰ কৰা ছৱিত তেওঁক আঠু ভাঁজ কৰি বহি থকা দেখা গৈছে। ছৱিৰ ‘কেপশ্বন’ তেওঁ লিখিছে,” নিজৰ বাক-স্বাধীনতা অক্ষুণ্ণ ৰাখিবলৈ মই দেশত্যাগ কৰিবলগীয়া হ’ল। মাতৃভূমি ত্যাগ কৰি মই গুচি যাবলগীয়া হৈছে। পুনৰ শূণ্যৰ পৰা আৰম্ভ কৰিব লাগিব। নিজৰ মৃত আত্মা আৰু কেমেৰাটো লগত লৈ সাগৰৰ সিপাৰে যাবলৈ ওলাইছো। বুকুত প্ৰৱল কষ্ট লৈ ক’বলগীয়া হৈছে, বিদায় জন্মভূমি, পুনৰ দেখা হ’ব।”\nইয়াৰ পূৰ্বে প্ৰাণৰ ভয়ত আফগানিস্তানৰ ৰাজপথেৰে দৌৰি দৌৰি পলোৱা অৱস্থাত দেখা গৈছিল আফগান চিত্ৰ পৰিচালক চাহৰা কৰিমি( Sahraa Karimi)ক। চোছিয়েল মেডিয়াৰ জৰিয়তে চাহৰা-ই জনাইছিল, কিদৰে আফগানিস্তানত শিল্পীসকলৰ কন্ঠৰোধ কৰা হৈছে। ইতিমধ্যে তালিবানে আফগানিস্তানত সঙ্গীত নিষিদ্ধ কৰিছে। শুনামতে ইতিমধ্যে ফ্ৰান্সলৈ যাবলৈ সক্ষম হৈছে ৰোয়া। অইন এটা পোষ্টত তেওঁ নিজৰ ক্ষোভ উজাৰি দি লিখিছে, ” মোৰ কাহিনী ইয়াতেই শেষ হোৱা নাই। মোৰ ভিতৰত তীব্ৰ যন্ত্ৰণা আৰু ক্ৰোধ জমা হৈ আছে। এদিন মই উভতিমেই। আগতকৈ অধিকতৰ শক্তিশালী হৈ। নিজৰ মাজত অধিক জ্ঞান আৰু আত্মবিশ্বাস লৈ। সেইসকল মানুহক ধ্বংস কৰি দিম যিসকলে আমাৰ দেশত নৃশংসতাৰ খেল খেলিছে আৰু আমাৰ দেশৰ মানুহক হত্যা কৰিছে।”\nযদুবংশৰ পতন, প্ৰকৃতি আৰু কোভিদিয়ত\nWhat is the Burqa and is it mandatory for all Muslim women to wear it?\nEurope-atrip to remember\n|| UN chief outlines ‘bold steps’ for education ||\n‘হেলমেট’ নিপিন্ধাৰ বাবে ২০১৮ চনত ৪৩০০০ বাইক আৰোহীৰ মৃত্যু\nপৰুৱা পোৱা, পৰুৱা খোৱা\nNCP Sets Up LGBTQIA+ Cell\nPress Freedom, Covid 19 and Infodemic\nচুব খোজা শব্দকেইটা


অপ্ৰত্যাশিত - সন্ধান\nYou are at:Home»অন্যান্য»অপ্ৰত্যাশিত\nBy ৰূপালীম দত্ত on August 5, 2013 অন্যান্য, কথাশিল্প\nগাৰুটোৰ পৰা অলপ মূৰটো দাঙি বাসন্তীয়ে কাণ দিলে, হয়- দঁভূইৰ দলঙৰ ওপৰেৰে সেয়া গাড়ী পাৰ হৈ যোৱাৰ শব্দ ৷ তাই অনুমানতে গণিবলৈ চেষ্টা কৰিলে এখন, দুখন, তিনিখন… ৷\nমানুহটো বাহিৰত থাকিলে বাসন্তীয়ে সদায় এনেদৰে পৰুৱাই পোৱা মানুহৰ দৰে ছটফটাই থাকিব লাগে ৷ বহু চেষ্টা কৰিও তাই ৰাতি শুব নোৱাৰে ৷ ক’ৰবাত যেন কিবা এটা হৈ যাব- তেনেকুৱা এটা আশংকাই সেই কেইদিন তাইক খুন্দিয়াই থাকে ৷ নৈমিত্তিক কাম-বনৰ মাজতে মানুহটোলৈ মনত পেলাই এপৰমান বিছনাত বাগৰি থকাটো সেইকেইদিনত তাইৰ অভ্যাসেই হয় ৷ আচলতে, ঘৰত নাথাকিলেহে মানুহটোৰ প্ৰতি বেছি মৰম জাগি তাই বলিয়াৰ দৰে হয় ৷ ক’ব নোৱাৰাকৈয়ে সেই নীৰস-উদাসীন দিনকেইটাত বাসন্তীৰ গোপালৰ প্ৰতি খিয়ালটো বাঢ়ি যায় ৷\nমানুহটোৰ অবিহনে সিয়ে তাইৰ আশা-ভৰষাৰ থল ৷ একমাত্ৰ সাৰথি ৷\nকিন্তু যেতিয়া নিৰ্দিষ্টদিনৰ মূৰত তাইৰ সকলো আশংকাৰ অন্ত পেলাই বুঢ়া চাইকেলখনত যজমানিৰ এসোপা টোপোলা লৈ আহি মানুহটোৱে তাইৰ ফালে চাই হাঁহি এটি মাৰে, আনন্দত তাইৰ কান্দি দিবৰ মন যায় ৷ তাইৰ অসংযত আশংকা-ভাৱনাৰ বাবে নিজৰ ওপৰতে ধিক্কাৰ জন্মে ৷\nবিয়াৰ পিছত মানুহটোৱে তাইক অকলে এৰি সকাম-নিকাম কৰিবলৈ যোৱা নাছিল ৷ গ’লেও দিনতে উভতি আহিব পৰা সকামলৈহে গৈছিল ৷ কিন্তু গোপাল পাঁচ বছৰীয়া হোৱা দিনৰে পৰা মানুহটোৱে তাইক অকলে এৰি যাবলৈ সাহ কৰা হ’ল ৷ নগ’লেও পেটত গাঁঠি দিব লগাহে হ’ব ৷ বিয়া পাতি দিয়েই চাকৰিয়াল ককায়েকহঁতে বেলেগ কৰি দিলে, পিছলৈ খুওৱা-পিন্ধোৱাৰ ভয়ত ৷ সম্পত্তি বুলিবলৈ মাটিবাৰীতো নায়েই, লোটা এটাও ঘৰৰ পৰা নানিলে ৷ বুঢ়াৰ দিনত যি অলপ মাটিবাৰী আছিল তাকো ডাঙৰ কেইজনাৰ চাকৰি যোগাৰ কৰোঁতে বিক্ৰী গ’ল ৷ থাকিলেও যিকন ভাগত পালে, তাৰে কিটোনো হ’লহেঁতেন? নিজেতো হাল-কোৰ বাব নোৱাৰেই ৷ ধৰ্মৰ বাধা ৷ আধি দিওতে কেৰেলাতকৈ গুটিহে দীঘল হ’লহেঁতেন ৷ স্কুললৈ নগৈ বাপেকৰ লগত যজমানত ঘূৰি ঘূৰি যিখিনি আৰ্জিলে তাৰেই সৎ ব্যৱহাৰ কৰি জীৱ দুটা এতিয়া চলাই আছে ৷\nবাসন্তীয়ে পুনৰ উমান ল’বলৈ মূৰটো দাঙিলে ৷ নাই, কোনো সাৰশব্দ নাই ৷ আৰ্মিৰ গাড়ীবোৰ যোৱাও চাগে বন্ধ হ’ল ৷ জপনাখন খোলাৰ শব্দ শুনে নেকি তাই কিছুপৰ কাণ পাতি ৰ’ল ৷ নাই, কেৱল গভীৰ নিস্তব্ধতা ৷\nতাই গোপাললৈ চালে ৷ সি লালকাল দি শুই আছে ৷ তাৰ দেহাটো খাবলৈ নেপালেও ভাললগা হৈ উঠিছে ৷ গাঁৱৰ তিৰোতাবোৰে কেনেকৈ যে কয়, যেন সি ক’ৰবাত অমৃতহে খাবলৈ পাইছে ৷ কেনেদৰে বোলে আঠিয়া কলটোৰ দৰে বাঢ়ি গৈ আছে ৷ সিহঁতৰ চকুত পৰি তাৰ কিবা এটা হয় বুলি বাসন্তীৰ বৰ ভয় লাগে ৷ তাৰ গাটো জৰাই-ফুকাই দিবলৈ সেইবাবেই বাসন্তীয়ে মানুহটোক কয় ৷ দুখীয়াৰ ঘৰ বাবেই মানুহবোৰে সিহঁতক বেয়া চকুৰে চোৱা যেন লাগে ৷ গোপালক স্কুলত দিব পৰাও হ’ল ৷ তাক মানুহ কৰাৰ ইচ্ছা ৷ সেয়েহে তাই মানুহটোক সদায় কয়- তাক স্কুলত নাম লিখাই দিবলৈ ৷ কিন্তু নাম লিখাই লোৱা মানেই খৰচৰ বাট মুকলি কৰা ৷ মানুহটোৱে চাৰিওপিনে জোৰা-টাপলি মৰা টান হৈ পৰিছে ৷\nবাসন্তীৰ ভাব হয় উপাৰ্জনৰ বাটটো যদি দুয়োটাই ভগাই ল’ব পাৰিলেহেঁতেন ৷ পিছে যজমানি কৰা জগন্নাথ ঠাকুৰৰ তিৰোতা হৈ তাই কাৰ কাপোৰ ধুই দিব, কাৰ বাচন ধুই দিব, কাৰ ভুঁই ৰুই দিব? এইবোৰ কৰিলে মানুহটোৱে বেয়া নাপায় ৷ মানুহটোৰ নাক কটাও নাযায়, যাব সিহঁতৰ- ভাই বোৱাৰীয়েকে লোকৰ ঘৰে ঘৰে কাম কৰি ফুৰিলে ৷ সেয়ে মানুহটোৱে তাইক একো কৰিব নিদিয়ে ৷ সিহঁতৰ নহ’লেও মানুহটোৰ ককায়েকহঁতলৈ মৰম শ্ৰদ্ধা আছে ৷ সিহঁতৰ সন্মানৰ প্ৰতি সদায় সচেতন ৷ সেয়েহে ‘যি পাইছোঁ সিয়েই যথেষ্ট’ ৷\nবাসন্তীয়ে গোপালৰ মূৰত হাত বুলাই আছিল ৷ গাজনিৰ শব্দ শুনি কাণ পাতি ৰ’ল ৷নহয় ৷ দভূঁইৰ দলঙত সেয়া আকৌ আৰ্মিৰ গাড়ী উঠাৰহে শব্দ ৷ দলংখনৰ অৱস্থা যি হৈছে, সামান্য গৰুগাড়ী এখন গ’লেই বুঢ়া মানুহৰ দাঁত লৰাদি লৰি থাকে ৷ তাতে দিন নাই, ৰাতি নাই আৰ্মিৰ গাড়ীৰ যিহে পিপৰাৰ দৰে লানি; দলংখন নাথাকিবগৈ ৷\nমানুহটোৱে ৰাতি কৰিলেও আগতে বাসন্তীৰ ভয় নেলাগিছিল ৷ এতিয়া লাগে ৷ চাৰুলতাৰ উকা কপালখনৰ কথা মনত পৰি তাই শিয়ৰি উঠে ৷\nৰাস্তাৰে শাৰী পাতি গৈ থকা আৰ্মিৰ গাড়ী সেইদিনা ৰাতি সিহঁতৰ গাঁৱৰ এচুকত ৰোৱা হয়তো কোনেও মন কৰা নাছিল ৷ কিন্তু অলপ সময়ৰ পাছতে গিৰিপ্-গাৰাপ্ জোতাৰ শব্দ সকলোৱে শুনিবলৈ পাইছিল ৷\nদ্বিবনক বিচাৰি চাৰুলতাহঁতৰ ঘৰত সোমাইছিল সিহঁত ৷ দ্বিবনক নেপাই বন্দুকৰ গুলিৰে থকাসৰকা কৰিছিল ককায়েক বীৰেন্দ্ৰক ৷ চাৰুলতাই চিঞৰত গগণ ফালিছিল ৷ কোদোৰ বাহক জোঁকাই ল’বলৈ কোন যাব? সকলোৱে ভয়তে তাপ মাৰিছিল ৷ এটা সময়ত চাৰুলতাৰ সংজ্ঞাহীন দেহটোৰ ওপৰত অত্যাচাৰ কৰি গুচি গৈছিল সিহঁত ৷ ৰাতি তেতিয়া পুৱাবলৈ বহুত বাকী ৷\nচাৰুলতা বিধবা হ’ল ৷\nচাৰুলতাৰ উকা কপালখনলৈ বাসন্তীয়ে চাব নোৱাৰে ৷ বুঢ়াগোঁসাই ঘৰৰ সমুখৰ বিৰাট আঁহতজোপা উভালি পৰিলে ঠাইখন যেনেকুৱা লাগিব ঠিক তেনেকুৱা লাগে চাৰুলতাৰ কপালখন ৷ এফালে বিৰহৰ বেদনা, আনফালে আকৌ লোকৰ নিন্দা ৷ চাৰুলতাক চাই সেয়েহে বাসন্তীৰ বুকুখন ধানবনা কলটোৰ দৰে ধপধপাই উঠে ৷ ঘটনাটোনো ঘটিবলৈ কিমাননো দিন হ’ল? এতিয়া চাৰুলতাই এজন ল’ৰাৰ লগতো কথা হ’ব নোৱাৰে ৷ কুৎসা ৰটনাই তাইক বেৰি ধৰে ৷ অথচ গাঁৱৰ কেইজনী সধৱা অসংযত অবৈধ কাৰ্যত লিপ্ত সেয়া বাসন্তীয়ে নেলাগে গাঁৱৰ বহুতেই জানে ৷ কিন্তু তাৰ বিষয়ে মাত মাতিবলৈ হ’লে তেওঁলোক দেশৰ কামত আৰু নিজৰ কামত ইমানেই ব্যস্ত হৈ পৰে যে সেইবিলাক তেতিয়া নগণ্য কথা হৈ পৰে ৷ মাথোন চাৰুলতাৰ জীৱনটো দু:সহ কৰি তোলাৰ প্ৰচেষ্টা ৷ বাতৰি কাকতত বোলে তাইৰ ফটো উঠিল- টকা পাব বুলি ৷ টকাকেইটা আনি দিয়াৰ ব্যৱস্থা কৰিব কোনেও নোৱাৰে ৷ বাসন্তীয়ে জানে যে চাৰুলতাই সেই টকা ল’ব নোৱাৰে ৷ নলয় ৷ তাই বুজি নাপায়, এজন মাতৃৰ সতীত্বক মানুবোৰে কিয় টকাৰে জুখিবলৈ যায়?\nআশংকাই বাসন্তীক বেৰি ধৰে ৷ দেশত চাৰিওপিনে জুই লাগিছে ৷ যাকে য’তে পাই ধৰি নি শাস্তি দিছে ৷ জেৰেঙাৰ শাস্তি ৷ কোনে কাক কিয় শাস্তি দিছে কোনেও নাজানে ৷ কেৱল মৃত্যুৰেই খবৰ ৷ চাৰিওপিনে যেন ক’লা ক’লা ভূত কিছুমানে জুইৰ দৰে জিভা মেলি দেশখন ছাৰখাৰ কৰিব খুজিছে ৷ বাসন্তীয়ে পানীৰ ঘাটত নাইবা গোসাঁই ঘৰত কথাবোৰ শুনে ৷ দুগুণে আশংকিত হৈ তাই জগন্নাথ ঠাকুৰক যজমানলৈ যাবলৈ বাধা দিয়ে ৷ ‘চলিব কিবা কৰি, সেইবুলি জীৱনটোৰ টনাটনি কৰি.., বাটত যদি..’\nউচ্চস্বৰে হাঁহি মানুহটোৱে কেৱল এটা কথাকেই কয়, ‘ৰাখে হৰি মাৰে কোনে, মাৰে হৰি ৰাখে কোনে ৷’- বাসন্তী নিশ্চুপ হৈ ৰয় ৷\nএটা সোঁ-সোঁৱনি শুনা যেন লাগিল বাসন্তীৰ ৷ হয় ৷ বতাহ বলিছে খুব জোৰেৰে ৷ মানুহটো আহি পায় বুলি তাই চাকিটি জ্বলাই থৈছিল ৷ হালধীয়া অকণ পোহৰেৰে সৰু পঁজাটো গভীৰ অন্ধকাৰতো কিছু উজ্জ্বল কৰি ৰখা চাকিটি বতাহৰ কোবত নুমাই গ’ল ৷ বাসন্তীয়ে আৰু উঠিবলৈ ইচ্ছা নকৰিলে ৷ তাই জোৰেৰে গোপালক সাবটি ধৰিলে ৷ বাহিৰত তেতিয়া বিজুলী ঢেৰেকণিৰে প্ৰচণ্ড বৰষুণ ৷ বতাহৰ বেগ ক্ৰমাৎ বাঢ়িবলৈ ধৰিলে ৷\nহঠাৎ যেন পাহাৰ এখনহে খহি পৰিল ৷ বিৰাট শব্দ কৰি গোটেই পৃথিৱীখন কঁপি উঠিল ৷ বৰষুণৰ টোপালবোৰ বেৰৰ ফাঁকেৰে তাইৰ গাত টপাটপ পৰিবলৈ ধৰিলে ৷ বতাহৰ হোঁ-হোৱনিটো পাকঘূৰণি খাই ঘূৰি থকা যেন লাগিল ৷ বাসন্তীৰ সৰু ঘৰটো থক্ থক্ কৈ কঁপিবলৈ ধৰিলে- ‘হে ভগৱান ! মানুহটো যদি আহি আছিল !’ কাণ তাল মৰা শব্দত একো নুশুনা হ’ল ৷\nবাসন্তীয়ে গোপালক জগাই দি দুয়ো বিছনাৰ তলত সোমাই পৰিল ৷ কাক মাতিব? কোনে শুনিব? সকলোৱে নিজক লৈ টনাটনি কৰি থাকিল ৷ বিছনাৰ তলত গোপালক সাবটি থাকি তাইৰ ভাব হ’ল- এইমাত্ৰ যেন ঘৰটো ভাঙি পৰিব আৰু সিহঁতক হেঁচা মাৰি ধৰিব ৷\nতাই ভবা মতে একো নহ’ল ৷\nবহুপৰৰ মূৰত ধুমুহা-বৰষুণে শাম কাটিলে ৷ বস্তু-বেহানিলৈ মন নকৰি বিছনাখন অলপ জোঁকাৰি লৈ বাসন্তীয়ে পুনৰ গোপালক সাবটি ধৰি শুই থাকিল ৷\nকাৰোবাৰ চিঞৰ-বাখৰত পুৱাতে বাসন্তীয়ে সাৰ পালে ৷ জীৱনটো লৈ ৰাতিটো টনাটনি কৰি অকণমান শোৱাৰ পিছত জলঙাৰে সোমাই অহা পুৱাৰ শীতল বতাহে তাইৰ ভাগৰুৱা দেহ-মন কোমলতাৰে ভৰাই তুলিলে ৷ ধুমুহাৰ অত্যাচাৰৰ বাবেই নেকি বেজাৰতে বেলিটোৱে ডাৱৰ ফালি ওলাব খোজা নাই তেতিয়াও ৷\nচোতালত থিয় হৈ বাসন্তীয়ে কাণ কৰিলে ৷ মহাজনী বুঢ়ীয়ে পুৱাতে কাৰোবাৰ জাতত ধৰি গালি-শপনি পাৰিছে… ‘এনেয়ে আৰমিয়ে গাঁও ওলট-পালট কৰি গৈছে ৷ তাতে ক’ৰ পৰা জানো আপদীয়া ধুমুহাজাকে ভুতৰ ওপৰত দাহন পৰাদি পৰিল আহি? মোৰ আটাইকেইজোপা কলগছ ভাঙি নিচে ঐ চুৱাখোৱা দেৱতাই ৷’\nবুঢ়ীৰ অইন একো হোৱা নাই ৷ মাথোন কলকেইজোপামান ভাঙিল ৷ তাতে হাঁহাকাৰ ৷\nবুঢ়ীৰ বকনি শুনি থাকিলে বাসন্তীৰ চাউল নিসিজিব ৷ তাতে মানুহটোও পুৱাৰ ভাগতে ওলাবহি লাগে ৷ যোৱাকালি ক’ৰবাত থাকিল নিশ্চয় ৷ মানুহটো আহি পোৱাৰ আগতে সৰা-মোচা কৰি ৰন্ধা-বঢ়াত সোমাব লাগিব ৷\nখৰখেদাকৈ মাটিৰ কলহটো লৈ তাই পুখুৰীলৈ খোজ দিলে ৷\nগোঁসাই ঘৰৰ ওচৰ পাই বাসন্তী এক বিৰূপ অৱস্থাৰ সন্মুখীন হ’ল ৷ এক অজান আশংকাত তাইৰ বুকুখন চিৰিংকৈ গ’ল ৷ বিয়া হৈ এইখন গাঁৱলৈ আহিবৰ দিন ধৰি ধীৰে-স্থিৰে ৰৈ থকা বুঢ়া আঁহতজোপা তাই দেখি আহিছিল ৷ গোটেই ঠাইখনকে গম্ভীৰ কৰি ৰখা গছজোপা সকলোৰে বৰ মৰমৰ আছিল ৷ আজি সেইটো ঘটনাই ঘটিল যিটো কল্পনা কৰি বাসন্তীয়ে চাৰুলতাৰ কপালখনৰ সৈতে ৰিজাই চাইছিল ৷ গভীৰ অৱসাদত যেন গছজোপা উবুৰি হৈ পৰি আছে ৷ সঁচাকৈয়ে, গোটেই আকাশখনেই যেন উকা হৈ গ’ল ৷ চাৰুলতাৰ কপালখনৰ দৰেই ৷ হঠাতে বুকুখন বৰ গধুৰ হৈ পৰিল বাসন্তীৰ ৷ গছজোপা এবাৰ চুই চাবলৈ মন গ’ল তাইৰ ৷\nদুখোজ দিয়েই পুনৰ বাসন্তীয়ে যি দেখিবলৈ পালে সেয়া আছিল তাইৰ সম্পূৰ্ণ অপ্ৰত্যাশিত ৷ তাই চকুৰে সৰিয়হ ফুল দেখিবলৈ ধৰিলে ৷ বাগৰি পৰা বুঢ়া আঁহতজোপাৰ তলত চাইকেলৰ সৈতে চেপেটা খাই পৰি আছে তাইৰ মানুহটো ৷\nবাসন্তী আৰু থিৰ হৈ থাকিব নোৱাৰিলে ৷ হাত পিছলি তাইৰ কলহটো সুলকি পৰিল- থেকেচ!\nNext Article কুইজ: আগষ্ট, ২০১৩


আমোস 8 - पवित्र बाइबिल [ইণ্ডিয়ান ৰিভাইচ ভাৰচন] - (আম 8)\nপ্ৰভু যিহোৱাই, মোক পুনৰ এটা দর্শন দেখুৱালে: তেওঁ মোক এপাচি পকা ফল দেখুৱালে।\nতেওঁ ক’লে, “আমোচ তুমি কি দেখা পাইছা?” মই কলোঁ, “এপাচি পকা ফল ।” তেতিয়া যিহোৱাই মোক ক’লে, “মোৰ প্ৰজা ইস্ৰায়েলৰ শেষ সময় উপস্থিত হৈছে: মই তেওঁলোকক কেতিয়াও পুনৰ ক্ষমা নকৰিম।\nপ্ৰভু যিহোৱাই কৈছে, “সেইদিনা ৰাজকীয়-মন্দিৰৰ গানবোৰ বিলাপৰ ধ্বনি হ’ব; মৰা-শৱ অনেক হ’ব; সেইবোৰ নীৰৱে পেলোৱা হ’ব। “মনে মনে থাকা!”\nতোমালোক যিসকলে দৰিদ্ৰক ভৰিৰে গছকা আৰু দুখীয়াক নাশ কৰিছা, তোমালোকে এই কথা শুনা।\nতোমালোকে কোৱা যে, “ন-জোনৰ উৎসৱ কেতিয়া শেষ হ’ব? “আমি পুনৰ শস্য বিক্রী কৰিবৰ বাবে, বিশ্ৰাম-দিন কেতিয়া শেষ হ’ব? আমি বজাৰত ঘেহুঁ বিক্রী কৰিবৰ বাবে, আমি ঐফা সৰু কৰিম, চেকেল বঢ়াম, আৰু অন্যায়ৰ তুলাচনী ব্যৱহাৰ কৰি প্ৰবঞ্চনা কৰিম।\nৰূপৰ বিনিময়ত দৰিদ্রক আৰু এযোৰ জোতাৰ বিনিময়ত অভাৱীক কিনি ল’ম। সাৰি পেলাই দিয়া ঘেহুঁ বিক্রী কৰিম।”\nযাকোবৰ গৌৰৱৰ নামেৰে যিহোৱাই শপত খাই কৈছে, “মই নিশ্চয়ে তেওঁলোকে যি কাৰ্যবোৰ কৰিছে, তাৰ এটিকো কেতিয়াও নাপাহৰিম।”\nইয়াৰ বাবে জানো দেশ নকঁপিব? তাৰ মাজত বাস কৰা সকলোৱে জানো বিলাপ নকৰিব? গোটেই দেশখন নীল নদীৰ বন্যাৰ দৰে ওফন্দি উঠিব, অশান্ত হ’ব আৰু পুনৰ নামি যাব, ঠিক মিচৰৰ নদীখনৰ নিচিনাই হ’ব।\nপ্ৰভু যিহোৱাই এই কথা কৈছে: “সেই দিনা মই দুপৰীয়াতে সূৰ্যক অস্ত যাবলৈ দিম, দুপৰীয়াই পৃথিৱীক অন্ধকাৰ কৰিম।\nমই তোমালোকৰ উৎসৱবোৰ শোকলৈ আৰু তোমালোকৰ সকলো গান বিলাপলৈ পৰিণত কৰিম; তোমালোক সকলোৰে কঁকালত শোকবস্ত্রৰ চট পিন্ধাম, প্ৰত্যেকৰ মূৰ টকলা হ’ব; একেটি পুত্ৰৰ বিয়োগৰ শোকৰ দৰে মই সেই সময়ক শোকলৈ পৰিণত কৰিম, আৰু শেষলৈকে এই তিক্ততাৰ দিন চলি থাকিব।\nপ্ৰভু যিহোৱাই এই কথা কৈছে: “চোৱা, এনে দিন আহিছে, যেতিয়া মই দেশৰ মাজলৈ দুর্ভিক্ষ পঠাম; লোকে তেতিয়া অন্নৰ বাবে ক্ষুধিত অথবা পানীৰ বাবে তৃষ্ণাতুৰ নহ’ব। কিন্তু যিহোৱাৰ বাক্য শুনাৰ বাবে আকাল হ’ব।\nলোকসকলে যিহোৱাৰ বাক্য বিচাৰি মৰু সাগৰৰ পৰা ভূমধ্য সাগৰলৈকে আৰু উত্তৰৰ পৰা পূবলৈকে ভ্ৰমণ কৰি ইফালে সিফালে ঘূৰি ফুৰিব। কিন্তু তাক নাপাব।\nসেই সময়ত সুন্দৰী যুৱতী আৰু সুন্দৰ যুৱকসকল পিয়াহত মূর্চ্ছা যাব।\nযিসকলে চমৰিয়াৰ পাপৰ শপত খাই কয়, ‘হে দান, তোমাৰ জীৱন্ত দেৱতাৰ শপত’ নাইবা কয়, ‘বেৰ-চেবাৰ দেৱতা ৰ শপত’ তেওঁলোক পতিত হ’ব; পুনৰায় কেতিয়াও নুঠিব।


খোলা - কমলা দাস - সাহিত্য ডট অৰ্গ\nMay 17, 2020 March 10, 2021 1 Comment\nঅ’ খুড়ী, খুড়ী, খুড়ী আছানে!- বুলি চিঞৰি চিঞৰি আহি মহীনে একেবাৰে ঘৰৰ ভিতৰ সোমাই আহিল। ইটো ৰুমৰ, সিটো ৰুমৰ পৰ্দা গুচাই গুচাই চাই গ’ল। দুপৰীয়া সময়। খুড়ীয়েকে ক’ত জানো গ’ল! একেবাৰে ভিতৰৰ ৰুমত কেঁচুৱাক গাখীৰ খুৱাই থকা মিতালীয়ে, ওচৰ-চুবুৰীয়া ভাইশহুৰেক মহীনৰ মাতটো শুনি বুজি পালেও তাই উঠি আহিব পৰা নাই। ৰাতিপুৱাৰ জঞ্জাল মাৰি, গিৰিয়েকক অফিচ পঠাই, কানি-কাপোৰ ধুই মেলি, এবছৰীয়া লৰাটোক বিচনাত শুৱাই গাখীৰ খুৱাবলৈ লৈছে মাত্ৰ! তাই ভাবিছে শাহুয়েক নাইবা ঘৰৰ আন কোনোবাই তেওঁক মাত লগাব! নাইবা কাৰো মাত নাপালে তেওঁ বাহিৰ ওলাই যাব বুলি! পিছে ইফালে সিফালে চাই চাই আহি মহীনে এপাকত মিতালীৰ ৰুমৰো পৰ্দা গুচাই চালে। কেঁচুৱাক গাখীৰ খুৱাই থকা অৱস্থাত তেনেকৈ সম্বন্ধৰ বৰজনাকে পৰ্দা গুচাই চোৱা দেখি মিতালীয়ে বৰ লাজ পালে। তাইৰ খঙো উঠিল। ল’ৰালৰিকৈ তাই বুকুখন ঢাকি লৈ খঙতে অলপ টানকৈয়ে ক’লে তেওঁক,-\n“আপুনি বাৰাণ্ডাত বহক গৈ। মা আছে বাহিৰত!”\nভাই বোৱাৰীয়েকে কেঁচুৱাক গাখীৰ খুৱাই থকা দেখা পাইও বৰজনাকে পৰ্দা খন দাঙি ধৰিয়েই হাঁহি হাঁহি ক’লে,-\n“তহঁতৰ কণী আছেনে? আছে যদি কেইটামান লাগিছিল হে!”\nতেওঁ দুৱাৰমুখত তেনেকৈ পৰ্দা দাঙিয়েই থিয় হৈ থকা দেখি মিতালীৰ ভীষণ খঙ উঠিল! তাই চিঞৰিয়ে ক’লে—\n“কণী লাগে, যি লাগে, বাহিৰত বহক গৈ আপুনি। পৰ্দা পেলাওঁক!”\nমিতালীৰ গালি খাই মহীন বাহিৰ ওলাই আহিল। বাৰাণ্ডাত থকা চকীখনত বহিল। দেখিলে হাতত কেইটামান জিকা লৈ খুড়ীয়েকে শাকনি বাৰীৰ পৰা ওলাই আহি আছে। ওচৰ পোৱাত খুড়ীয়েকে ক’লে,-\n“তই অহা দেখা পাই মই আহিছোঁৱে বাৰীৰ পৰা। তই ভিতৰত সোমাই কাকো দেখা নাপালি হ’বলা। ক’চোন কিয় আহিলি? “\n“এহ্ আহিছিলোঁ তো কণী কেইটামান বিচাৰি। পিছে তোৰ বোৱাৰীয়ে যিটোহে ব্যৱহাৰ কৰিলে মোক!”\n“কি ব্যৱহাৰ কৰিলেনো তোক মোৰ বোৱাৰীয়ে!”- আচৰিত হৈ খুড়ীয়েকে সুধিলে।\n“নক’বি আৰু!” মহীনে খঙেৰে ক’লে,-\n“মই তোক ভিতৰত বিচাৰি নাপাই মিতালীৰ ৰুমৰ পৰ্দা খন গুচাই চাইছিলো। তাই ভিতৰত পুতেকক লৈ শুই আছে। মোক দেখি তাই ভালদৰে কথা ক’ব ক’ত! মোক বাহিৰ ওলাবলৈ কৈ একেবাৰে যিটোহে কুকুৰ খেদন দিলে! বৰ বেয়া লাগিল। তোৰ বোৱাৰীয়েৰ এনেকুৱা বুলি জনাই নাছিলোঁ। বৰ মূৰত তুলি লৈছ তহঁতে। ডাঙৰ সৰু কাকো নামানে। ভদ্ৰতা অলপো নাজানে। তই বুলি হে সহ্য কৰি আছ। মই হোৱা হ’লে……”\n“কি কৰিলিহেঁতেন? তোৰ বোৱাৰী হোৱা হ’লে তই কি কৰিলিহেঁতেন ক’চোন! মইও শুনোঁ!”- ইমান সময়ে মহীনৰ বকনি শুনি থকা খুড়ীয়েকে গহীনাই মাত লগালে।\n“মোৰ বোৱাৰী হোৱা হ’লে মই কেতিয়াবাই খেদিলোহেঁতেন।“\n“হয় নেকি! পিছে মই মোৰ বোৱাৰীক নেখেদোঁ অ’ মহীন! আৰু তোক যে বাহিৰলৈ খেদি দিলে তাই, মই বৰ ভাল পাইছোঁ।“\n“কি কোৱা হে খুড়ী? “- মহীনে খঙতে দবিয়াই উঠিল খুড়ীয়েকক।\n“অ’ ঠিকেই কৈছোঁ মই। কাৰণ কোনো লাজ থকা মানুহে ভাইবোৱাৰীয়েকৰ ৰুমৰ পৰ্দা দাঙি নাচায়! তাকো কেঁচুৱাক গাখীৰ খুৱাই থকা অবস্থাত! মোৰ মাত নাইবা ঘৰৰ বেলেগ মানুহৰ মাত যদি নাপালি, তেন্তে বাহিৰত অলপ সময় অপেক্ষা কৰিব নোৱাৰিলি? একেবাৰে যে ভিতৰ সোমাই গ’লি! মই মোৰ বোৱাৰীক জানো তো! তাই অভদ্ৰৰ লগত অভদ্ৰ ব্যৱহাৰে কৰে।“\nমহীনে লাজ পাই খঙতে—“নালাগে দে তহঁতৰ কণী! বৰ একেবাৰে বোৱাৰীয়েৰ জনীক মূৰত তুলি লৈ থাক। মই যাওঁ।“\n“যোৱাৰ আগতে এটা কথা শুনি যা মহীন! আৰু যদি তোৰ মুখত মোৰ বোৱাৰীৰ বদনাম শুনোঁ, তেনেহলে সিদিনা তোক সুখেৰে নেৰো।“\nমিতালীয়ে ৰুমৰ পৰা সকলো কথা শুনি আছিল। শাহুয়েকৰ কথাখিনি শুনি তাই ভাবিলে, অনবৰতে গহীন হৈ থকা, কথা এটা ক’বলৈও ভয় লগা শাহুয়েকজনী চোন আচলতে শামুকৰ টান খোলাৰ ভিতৰত সোমাই থকা কোমলখিনিৰ দৰেহে!\nশাহুয়েকলৈ কিবা এটা মৰম লাগি গ’ল মিতালীৰ।\n← যাৰ যিটো কাম – আৰমান হাজৰিকা\nপদপথত ৰূপান্তৰৰ গদ্য – পাৰ্থ জ্যোতি বৰুৱা →\nপৰিৱৰ্তন (ঈশান জ্যোতি বৰা)\nval lagil pohi aru post korok enekua


আহোম যুগৰ মুদ্ৰা: এটি চমু আলোচনা | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nআহোম যুগৰ মুদ্ৰা: এটি চমু আলোচনা\nApril 25, 2018 মৃদুপৱন বৰগোহাঁই0Comments অৰ্থনীতি, অসম, আহোম, বাণিজ্য, মুদ্ৰা\nঅসমৰ ইতিহাসত আহোমসকলৰ আগমন এক ঐতিহাসিক আৰু গুৰুত্বপূৰ্ণ ঘটনা। ১২২৮ খ্ৰীষ্টাব্দত টাই জাতিৰ চুকাফা নামৰ এজন ৰাজকোঁৱৰে সিংহাসন লাভৰ স্বাৰ্থত ভাতৃদ্বন্দ্বৰ ফলশ্ৰুতিত ব্ৰহ্মদেশৰ মাওলুং নামৰ ৰাজ্য ত্যাগ কৰি অসম আৰু ব্ৰহ্মদেশৰ সীমান্তত থকা পাটকাই পৰ্বত পাৰ হৈ অসমত প্ৰৱেশ কৰে। চুকাফাই পৰিয়াল-পৰিজন সহ তেওঁৰ কিছু অনুগামী, কেইহাজাৰমান সশস্ত্ৰ যুঁজাৰু সৈনিক, ৮জন সম্ভ্ৰান্ত বংশীয় লোক, ২টা হাতী আৰু ৩০০ ঘোঁৰাৰ সৈতে অসমত প্ৰৱেশ কৰিছিল। উজনি অসমৰ শিৱসাগৰ জিলাত তেওঁলোকে প্ৰথম বসতি স্থাপন কৰে৷ চাও-লুং চুকাফা আছিল এজন সুন্দৰ, স্বাস্থ্যৱান আৰু দেখনিয়াৰ ৰাজকোঁৱৰ। তেওঁৰ দুচকুত অনবৰতে জিলিকি আছিল অসীম মনোবল আৰু জয়ী হোৱাৰ লালসা। শক্তিশালী চুকাফাৰ বীৰত্ব আৰু ব্যৱহাৰত সেই সময়ৰ নগা, মৰাণ আৰু বৰাহী জনজাতিসকলে আপ্লুত হৈ টাই-শান বিজেতাসকলক ‘আহম’ (বা অহম বা অসম: “তেওঁলোকৰ সমান কোনো নাই”) বুলি কৈছিল। এই ‘আহম’ শব্দৰ পৰাই তেওঁলোক কালক্ৰমে ‘অহম’, ‘অসম’ বা আহোম নামেৰে জনাজাত হৈছিল। এই আহোমসকলে অসমত ৬০০ বছৰ কাল ৰাজত্ব কৰি নিজৰ সাৰ্বভৌমত্ব বজাই ৰাখিছিল আৰু লগতে উত্তৰ-পূব ভাৰতত মোগলৰ শাসন বিস্তাৰ কৰাত বাধা দিছিল। একেটা ৰাজবংশৰ এনে ৬০০ বছৰ পৰ্যন্ত দীঘলীয়া ৰাজত্বৰ উদাহৰণ ভাৰত বুৰঞ্জীতে নহয়, পৃথিৱীৰ যিকোনো বুৰঞ্জীতে বিৰল। চুতীয়া, বৰাহী, কছাৰী, মৰাণ, ভূঞা আদি বিভিন্ন জনগোষ্ঠীৰ হাতত খণ্ড-বিখণ্ড হৈ থকা জাতি-জনজাতি-উপজাতিবিলাক ‘অসমীয়া’ নামৰ এটা নতুন জাতিত পৰিণত হ’ল। এইখিনিতে চুকাফাৰ মহান দূৰদৰ্শিতাৰ প্ৰমাণ পোৱা যায়। অসমত মানৰ আক্ৰমণ আৰু ১৮২৬ চনত ব্ৰিটিছ ইষ্ট ইণ্ডিয়া কোম্পানীৰ লগত হোৱা ইয়াণ্ডাবু সন্ধিৰ পাছতে এই আহোম বংশৰ শাসনৰ অন্ত পৰে।\nগদাধৰ সিংহৰ ৰূপৰ মুদ্ৰা (১৬৮১-১৬৯৬ খ্ৰী.), ১১.৪৪ গ্ৰাম, ব্যাস-২২মি: মি:\nআহোমসকলৰ সাংস্কৃতিক অৱদান আছিল লেখত ল’বলগীয়া। সাহিত্য, ধৰ্ম, খেলা-ধূলা, স্থাপত্য-ভাস্কৰ্য, চিত্রকলা, ৰাজনীতি, সমাজনীতি আদি সকলোতে আহোমসকলৰ অৱদান আছে। ধৰ্মৰ ক্ষেত্ৰত আহোমসকলৰ উদাৰতা প্ৰতিফলিত হয়। ৰজাই শাক্ত, শৈৱ, বৈষ্ণৱ— সকলোকে সমান চকুৰে চাইছিল। তেওঁলোকে শিৱ, বিষ্ণু, নানা দেৱীৰ লগতে সূৰ্য আৰু গণেশৰো পূজা কৰিছিল বুলি বুৰঞ্জীত উল্লেখ আছে। সেই সময়ৰ আহোমসকলৰ মুদ্ৰাসমুহত হিন্দু দেৱ–দেৱীয়ে স্থান পাইছিল।\nআহোমসকল প্ৰধানতঃ কৃষিজীৱী আছিল আৰু ধান আছিল তেওঁলোকৰ প্ৰধান খেতি। দেশখনত মূলতঃ বিনিময় প্ৰথাৰে সা-সামগ্ৰীৰ আদান-প্ৰদান চলিছিল। স্বৰ্গদেউ চুহুংমুং দিহিঙীয়া ৰজাৰ দিনলৈকে এনে ব্যৱস্থাৰেই দেশখন চলিছিল বুলি অনুমান কৰা হয়। কিয়নো স্বৰ্গদেউ চুহুংমুং দিহিঙীয়া ৰজাৰ দিনৰ পৰাহে মুদ্ৰা প্ৰচলনৰ সম্ভেদ পোৱা গৈছে। তেতিয়াৰ দিনত প্ৰধানকৈ বংগদেশ আৰু অসমৰ দাঁতি-কাষৰীয়া ৰাজ্যবোৰৰ লগত আহোমসকলে বেপাৰ-বাণিজ্য চলাইছিল। প্ৰথম অৱস্থাত বিনিময় প্ৰথাৰেই সকলো ব্যৱসায় চলিছিল। অসমৰ পাহাৰে-পৰ্বতে বসবাস কৰা লোকসকল ভৈয়ামলৈ আহি তেওঁলোকৰ উৎপাদিত দ্ৰব্যৰ বিনিময়ত ভৈয়ামৰ পৰা তেওঁলোকৰ প্ৰয়োজনীয় সামগ্ৰীবোৰ লৈ গৈছিল। আসাম চৌকিত এজন দুৱৰীয়া বৰুৱাক তদাৰক কৰিবলৈ ৰখা হৈছিল আৰু তেওঁৰ জৰিয়তেই অসমৰ সামগ্ৰী বংগদেশ আৰু বংগদেশৰ সামগ্ৰী অসমলৈ অনা-নিয়া কৰা হৈছিল। তেওঁ মোগল সাম্ৰাজ্যৰ লগত কৰা বাণিজ্যৰ পৰা বছৰি ৯০,০০০ টকা আহোম ৰাজকোষলৈ পঠাব লগা হৈছিল। অসমৰ পশ্চিমত থকা গোৱালপাৰাৰ কান্দাহাৰ বা হাদিৰাচকীত ৰপ্তানি কৰিবলগা সামগ্ৰীখিনি জমা কৰি তাৰ পৰা বিভিন্ন পথেৰে বংগদেশলৈ বিশেষকৈ কলকাতা আৰু ঢাকালৈ পঠোৱা হৈছিল। মূল জলপথ আছিল ব্ৰহ্মপুত্ৰ আৰু গংগা নদী। স্থলপথৰ ভিতৰত উল্লেখযোগ্য আছিল গোৱালপাৰাৰ পৰা বাগোৱা, ৰংপুৰ, দিনাজপুৰ, মালদা আৰু মুৰ্ছিদাবাদৰ এটি প্ৰধান পথ। আৰু এটা পথ আছিল ঢাকাৰ পৰা ডুমাৰি, জামালপুৰ হৈ গোৱালপাৰালৈ। বেপাৰী সদাগৰসকলে কাহানিও ৰাজনীতিত যোগদান কৰিব নোৱাৰিছিল আৰু এই ক্ষেত্ৰত ৰজাঘৰীয়াই সদাগৰবিলাকৰ ওপৰত চোকা নজৰ ৰাখিছিল। এই বিনিময় প্ৰথাৰ যোগেদি ৰপ্তানি হোৱা মূল সামগ্ৰীসমূহ আছিল মুগা, লা, সূতা,কাঁহ-পিতলৰ বাচন-বৰ্তন, জালুক, জলকীয়া, কপাহ, হাতীৰ দাঁত, সৰিয়হ ইত্যাদি। অন্যহাতে বাহিৰৰ পৰা অসমলৈ আমদানি হোৱা প্ৰধান সামগ্ৰীসমূহ আছিল লোন, দাইল, চেনি, প্ৰবাল, কডি, তাম, মচলা ইত্যাদি। তিব্বত আৰু চীন দেশৰ লগতো আহোমসকলৰ বিনিময় প্ৰথা চলিছিল। অসমৰ পৰা পঠোৱা সামগ্ৰীসমূহৰ ভিতৰত আছিল চাউল, পাট কাপোৰ, লোহা, লা, মহৰ শিং, জন্তুৰ ছাল ইত্যাদি। তদুপৰি অসম ৰাজ্যখনৰ ভিতৰতো বহুতো বেপাৰ-বাণিজ্যৰ কেন্দ্ৰ গঢ়ি উঠিছিল; এইবোৰত সাধাৰণতে তামোল-পাণ, গৰু-ম’হ, চৰাই-চিৰিকটি, দাস-দাসী আদিৰ কিনা-বেচা চলিছিল। এনে বজাৰবিলাকত কড়িয়েই বিনিময়ৰ মাধ্যম হিচাপে চলিছিল আৰু প্ৰায়ে বিনিময় প্ৰথাৰে বস্তুৰ আদান-প্ৰদান চলিছিল। লাহে লাহে বহিৰ্বাণিজ্য বৃদ্ধি পাই অহাৰ লগে লগে বিনিময় প্ৰথাৰ বিলুপ্তি সাধন হৈছিল আৰু প্ৰায় সপ্তদশ শতিকাৰ শেষৰ ফালে মুদ্ৰাৰ ব্যৱহাৰেৰে ব্যৱসায়-বাণিজ্য হ’বলৈ ধৰিলে।\nৰুদ্ৰসিংহৰ ৰূপৰ মুদ্ৰা (১৬৯৬-১৭৭৪ খ্ৰী.), ১১.১৫ গ্ৰাম, ব্যাস- ২২মি: মি:\nআহোম ৰাজত্ব কালত স্বৰ্গদেউসকলে নিজৰ নামতেই মোহৰ মৰোৱাইছিল। তেওঁলোকে তোলা বা ৯৬ ৰতি ভৰৰ টকীয়া ৰূপৰো মোহৰ মৰাইছিল। যদিও আহোম স্বৰ্গদেউসকলে মুদ্ৰাৰ প্ৰচলন আৰম্ভ কৰিছিল, তথাপিও মুদ্ৰাৰ প্ৰচলন তেনেই কম আছিল। কাৰণ বিদেশৰ লগত বহিৰ্বাণিজ্য সীমিত হৈ থকাত মুদ্ৰা অৰ্থনীতিৰ প্ৰচলন হোৱা নাছিল। আৰু যিও অলপ হৈছিল সেয়া কড়িৰ মাধ্যমেৰে হৈছিল। আহোম স্বৰ্গদেউসকলৰ ভিতৰত চুক্লেন-মুং (গড়গঞা) ৰজাৰ দিনতেই প্ৰথম ৰূপৰ মুদ্ৰা তৈয়াৰ কৰা হৈছিল বুলি বুৰঞ্জীত উল্লেখ আছে। পাছলৈ যেতিয়া বহিৰ্বাণিজ্য বৃদ্ধি পাবলৈ ধৰে, তেতিয়া ক্ৰমান্বয়ে বিনিময় প্ৰথা লুপ্ত হ’বলৈ ধৰে, ফলত সপ্তদশ শতাব্দীৰ শেহৰ ফালৰ পৰাই মুদ্ৰা অৰ্থনীতিৰ দ্বাৰা ব্যৱসায়-বাণিজ্যৰ প্ৰসাৰ হ’বলৈ ধৰে। কোঁচ ৰজাসকলৰ ‘নাৰায়ণী মুদ্ৰা’ই সেই সময়ত বহুল প্ৰসাৰ লাভ কৰিছিল। সেই সময়ত প্ৰচলিত আন আন মুদ্ৰাসমূহ আছিল সিকি, দুৱানী, আদ-মহা, আদ-টকা, মহা আদি। আহোম ৰাজত্ব কালত প্ৰচলিত মোহৰ বা মুদ্ৰাসমূহৰ কিছুমান সুকীয়া বৈশিষ্ট্য আছিল আৰু আটাইতকৈ গুৰুত্বপূৰ্ণ বৈশিষ্ট্যসমূহ হ’ল—\nশিৱসিংহ আৰু ৰাণী সৰ্বেশ্বৰীৰ ৰূপৰ মুদ্ৰা (১৭১৪-১৭৪৪ খ্ৰী.), ৫.৬৩ গ্ৰাম, ব্যাস-১৭ মি: মি:\n১) মুদ্ৰাসমূহৰ আটাইকেইটা বাহু পৰস্পৰ সমান নাছিল, প্ৰথমৰ ফালৰ মুদ্ৰাবিলাক ঘূৰণীয়া আছিল।\n২) মোহৰবিলাকৰ আয়তন সমান নাছিল।\n৩) টকা, আধলি, সিকি, আদমহীয়া, ছৰতীয়া বা তিনিৰতীয়া বুলি লিখা নাথাকিছিল, সৰু-ডাঙৰ আকাৰ হিচাপে চিনিব লাগিছিল।\n৪) টকা আৰু সিকিৰ বাহিৰে (স্বৰ্গদেউ ৰাজেশ্বৰ সিংহৰ কেইটামান মুদ্ৰাৰ বাহিৰে)বাকী বিলাকত বছৰৰ উল্লেখ (শক) নাছিল।\n৫) টকাৰ বাহিৰে বাকী বিলাকত (কিছুমান আধলিৰ বাহিৰে) ৰজাৰ উপাস্য দেৱতাজনৰ নাম লিখা নছিল।\n৬) মোহৰবিলাকৰ লিপি একেজন ৰজাই মাজে মাজে সলনি কৰিছিল, কিন্ত মোহৰত দিয়া চিনবিলাক প্ৰত্যেক বাৰ নতুনকৈ মোহৰ মাৰোঁতে আৰু কেতিয়াবা একে বছৰতে কেইবা বাৰো সলনি কৰিছিল।\n৭) মোহৰবিলাকত ৰজাৰ মূৰৰ ছবি নাছিল।\n৮) টকীয়া মোহৰৰ যিকোনা এপিঠিত তলত এটি সৰু পাখি লগা সিংহৰ ছবি (ড্ৰেগন) থাকে। অৱশ্যে স্বৰ্গদেউ গদাধৰ সিংহৰ কিছুমান মোহৰত ড্ৰেগনৰ সলনি ম’ৰা চৰাইৰ ছবি আছিল বুলি বুৰঞ্জীত উল্লেখ আছে।\nপ্ৰমত্ত সিংহৰ ৰূপৰ মুদ্ৰা (১৭৪৪-১৭৫১ খ্ৰী.), ১১.২৬ গ্ৰাম, ব্যাস-২৪ মি: মি:\nষষ্ঠদশ শতাব্দীৰ পৰা মুদ্ৰাসমূহ আঠকোণীয়া কৰা হয়। মুদ্ৰাসমূহৰ ভিতৰত উল্লেখযোগ্য আছিল আধলি, আদমহীয়া, ছৰতীয়া, তিনিৰতীয়া, টকা ইত্যাদি। প্ৰতিটো মুদ্ৰাতে ৰজাৰ নাম উল্লেখ আছিল। টকাৰ মোহৰ আৰু সিকিৰ মোহৰত শকৰ উল্লেখ থাকে, কিন্তু বাকীবোৰ মোহৰত শকৰ উল্লেখ নাথাকে। প্ৰথম অৱস্থাত মুদ্ৰাবিলাকত আহোম লিপিৰে, তাৰ পাছত দেৱানগৰী লিপিৰে আৰু পাছলৈ অসমীয়া লিপিৰে মোহৰ মৰাইছিল। উল্লেখযোগ্য যে আহোম ৰজাৰ টকাশালৰ অধ্যক্ষ আছিল সোণাদাৰ বৰুৱা।\nৰাজেশ্বৰ সিংহৰ সোণৰ মোহৰ (১৭৫১-১৭৬৯ খ্ৰী.), ১১.২৮ গ্ৰাম, ব্যাস- ২৩মি: মি:\nডঃ লীলা গগৈয়ে কেইবাখনো সাঁচিপতীয়া বুৰঞ্জীৰ উল্লেখ কৰি কৈছে যে কছাৰী, বৰাহী, চুতীয়া, কমতা, ভূঞা, পাতিলজহা, আধেৰসেন্দুৰী আৰু চুঙী (মৰাণ)- এই আঠখন ৰাজ্য অধিকাৰ কৰাৰ চিনস্বৰূপে আহোম ৰজাই আঠচুকীয়া মোহৰ মৰাইছিল। আহোম ৰজাই শিঙৰী ঘৰত উঠি ৰাজ্যাভিষেক পতাৰ চিনস্বৰূপে মুদ্ৰা তৈয়াৰ কৰাৰ নীতি প্ৰচলন কৰিছিল বুলি বুৰঞ্জীত উল্লেখ আছে। আহোম ৰাষ্ট্ৰখন আঠকোণীয়া হোৱাৰ অৰ্থত মোহৰবোৰো আঠকোণীয়াকৈ মৰা হৈছিল। আহোমসকলৰ মতে আহোম ৰাজবংশৰ আদি পুৰুষ লেঙদন আঠ লক্ষ বজ্ৰ আৰু আঠ লক্ষ দেৱতাৰ অধিপতি, তেওঁৰ ভতিজাক প্ৰবলপ্ৰতাপী ৰজা থেনখামৰ সিংহাসন আঠ খলপীয়া, পৰমেশ্বৰে সৃষ্টি কৰা আদি সৰ্পৰ আঠটা ফনা, স্বৰ্গৰ আঠটা দিশত খুঁটা, পৰমেশ্বৰৰ দ্বিতীয় পুত্ৰ চেংচফাফাকাম আঠ লক্ষ সাপৰ অধিপতি আৰু তৃতীয় পুত্ৰ চেংকাম্ফা আঠ নিযুত বজ্ৰৰ অধিপতি, ঙিৰিঙখাম আঠ লক্ষ বজ্ৰ আৰু বিজুলীৰ অধিপতি ইত্যাদি। এখন ৰাজ্যৰ দিশ আঠটাহে হ’ব পাৰে আৰু ই আঠ দিশেহে বিস্তাৰ হব পাৰে,— এনেবিলাক কাৰণতে ৰজাই আঠকোণীয়া মোহৰ মৰাইছিল বুলি বুৰঞ্জীত উল্লেখ আছে।\nগৌৰীনাথ সিংহৰ সোণৰ মোহৰ (১০৮০-১৭৯৫ খ্ৰী.), ১১.২৫ গ্ৰাম, ব্যাস- ২৫মি: মি:\nমুদ্ৰাবোৰৰ বাহিৰেও একে সমান ওজনৰ সোণ-ৰূপো মুদ্ৰাৰ সলনি বাটলু গুটিৰ নিচিনাকৈ ঘূৰণীয়া কৰি ব্যৱহাৰ কৰা হৈছিল। দিহিঙীয়া ৰজাৰ দিনৰ পৰা (১৪৯৭-১৫৩৯ খ্ৰী.) কেৱল ৰাজ্যাভিষেকৰ চিনস্বৰূপে মুদ্ৰা তৈয়াৰ কৰা হৈছিল। কিন্ত স্বৰ্গদেউ ৰুদ্ৰসিংহই (১৬৯৬-১৭১৪ খ্ৰী.) টকাশাল পাতি সোণৰ মোহৰ আৰু ৰূপৰ টকা, আধলি আৰু সিকি নিয়মীয়াকৈ প্ৰস্তুত কৰিছিল। স্বৰ্গদেউ শিৱসিংহই (১৭১৪-১৭৪৪ খ্ৰী.) এনে মুদ্ৰাৰ উপৰিও আদমহা আৰু ছৰতীয়া মুদ্ৰা তৈয়াৰ কৰি প্ৰচলন কৰিছিল আৰু গৌৰীনাথ সিংহই (১৭৮০-১৭৯৫ খ্ৰী.) তিনিৰতীয়া মুদ্ৰা সৃষ্টি কৰিছিল বুলি বুৰঞ্জীত উল্লেখ আছে। স্বৰ্গদেউ শিৱসিংহ, দিহিঙীয়া ৰজা আৰু স্বৰ্গদেউ উদয়াদিত্য মহাৰজাই সোণৰ মুদ্ৰাৰ প্ৰচলন কৰিছিল। তদুপৰি ১৬৭০-১৬৭২ খ্ৰীষ্টাব্দলৈ ৰুদ্ৰসিংহৰ নামত সোণৰ মোহৰ প্ৰচলনৰ প্ৰমান পোৱা গৈছে। গদাধৰ সিংহ স্বৰ্গদেউৰ দিনৰ কিছুমান মোহৰত উৰণীয়া পাখি লগা সিংহৰ পৰিৱৰ্তে ম’ৰা চৰাইহে দেখা পোৱা যায়। স্বৰ্গদেউ চুক্লেং-মুঙ বা গড়গঞা ৰজা, স্বৰ্গদেউ প্ৰমত্ত সিংহ আৰু স্বৰ্গদেউ ৰাজেশ্বৰ সিংহই আহোমৰ ভাষাতেই মোহৰ মৰাইছিল। স্বৰ্গদেউ ৰাজেশ্বৰ সিংহই (১৭৫১-১৭৬৯ খ্ৰী.) অসমীয়া লিপিৰ আঠচুকীয়া, বঙালী (অসমীয়া) লিপিৰ চাৰিচুকীয়া আৰু ১৬৭৫ আৰু ১৬৮৬ শকত পাৰ্চি লিপিৰ চাৰিচুকীয়া আৰু আঠচুকীয়া মোহৰ মৰোৱাইছিল। স্বৰ্গদেউ জয়ধ্বজ সিংহই সংস্কৃত শ্লোকেৰে অসমীয়া আখৰত মোহৰ মৰাইছিল। এই মোহৰৰ এপিঠিত লিখা আছে “চাওফা, চুক্লেংমুঙ, নাপিনচাও, লাকি, প্লকি” (পাঁচ শাৰী) আৰু আন পিঠিত লিখা আছে “কাও, বয়ফা, তাৰা, হেউচ”(চাৰি শাৰী)। স্বৰ্গদেউ চুচেংফাই কোঁচৰজাৰ অনুকৰণ কৰি আৰু ব্ৰাহ্মণ পণ্ডিতৰ উপদেশ অনুসৰি হিন্দু আখৰুৱা (অসমীয়া আখৰ) আঠচুকীয়া সোণ আৰু ৰূপৰ মোহৰ মৰোৱাইছিল। ১৭২৯ খ্ৰীষ্টাব্দত স্বৰ্গদেউ শিৱসিংহই পাৰ্চিয়ান ভাষাত মোহৰ তৈয়াৰ কৰোৱাইছিল। আনহাতে ১৭৭০ খ্ৰীষ্টাব্দত স্বৰ্গদেউ লক্ষীসিংহই সংস্কৃত ভাষাত মোহৰ মৰোৱাইছিল। অৱশ্যে স্বৰ্গদেউসকলে নিজ নিজ উপাস্য দেৱতা (ফুৰা) তা-ৰাৰ নাম অৰ্থাৎ ঈশ্বৰৰ নামতো মোহৰ মৰোৱাইছিল। তাৰ ভিতৰত ভগৱান শিৱৰ নামত মৰা মোহৰেই সৰ্বাধিক। উদাহৰন স্বৰূপে স্বৰ্গদেউ ৰুদ্ৰসিংহৰ দিনৰ এটকীয়া মুদ্ৰাৰ এটা ফালে লিখা আছে “শ্ৰী শ্ৰী মৎ স্বৰ্গদেউ ৰুদ্ৰসিংহস্য, শাকে ১৬১৮” আৰু আনটো পিঠিত লিখা আছে “শ্ৰী শ্ৰী হৰগৌৰী পদাম্বুজ মধুকৰস্য”। আনহাতেদি স্বৰ্গদেউ শিৱসিংহৰ মোহৰৰ এপিঠিত আছে “শ্ৰী শ্ৰী শিৱ সিংহস্য” আৰু আনটো পিঠিত আছে “শ্ৰী শ্ৰী শিৱপদ পৰস্য”। তেওঁ অৱশ্যে তেওঁৰ ৰাণীসকলৰ নামেও মোহৰ মাৰিবলৈ দিছিল। ১৫৫১ শকত তেওঁৰ বৰকুৱঁৰীয়ে পাৰ্চী ভাষাতহে চৰিকোণীয়া মোহৰ মৰোৱাইছিল। সাধাৰণতে আহোম ভাষাত লিখা মুদ্ৰাত আৰাধ্য দেৱতা হিচাপে ইন্দ্ৰৰ নাম লিখা হৈছিল আৰু সংস্কৃতত লিখা মুদ্ৰাত শিৱ-পাৰ্বতীৰ নাম খোদিত কৰিছিল। আহোম ৰজাৰ শেষ মোহৰ স্বৰ্গদেউ যোগেশ্বৰ সিংহই ১৭৪৩ শকত (১৮২১ খ্ৰী.) মৰোৱাইছিল। ভাৰতবৰ্ষত প্ৰচলিত ওজনৰ (১৭৬ গ্ৰেইন) জোখত স্বৰ্গদেউসকলে ৰূপৰ আৰু সোণৰ মোহৰ মৰোৱাইছিল। হৰকান্ত বৰুৱা সদৰামিনৰ ‘আসাম বুৰঞ্জী’ অনুসৰি বিদ্ৰোহী মায়ামৰীয়া মৰাণৰ ৰমাকান্ত ৰজা হৈ (১৭৬৯ খ্ৰীষ্টাব্দত) স্বৰ্গদেউসকলৰ পৰা পৃথক কৰিবৰ কাৰণে ন-চুকীয়া মোহৰ মৰোৱাইছিল। গেইট চাহাবে উল্লেখ কৰা মতে, অন্য দুজন বিদ্ৰোহী মোৱামৰীয়া ৰজা ভৰথ সিংহ (১৭৯১-১৭৯৭ খ্ৰীষ্টাব্দ) আৰু সৰ্বানন্দ সিংহই আঠকোণীয়া মোহৰ মৰোৱাইছিল।\nব্ৰজনাথ সিংহৰ সোণৰ মোহৰ (১৮১৮-১৮১৯ খ্ৰী.), ১১.৩৫ গ্ৰাম, ব্যাস- ২৩ মি: মি:\nআহোম যুগৰ এই মুদ্ৰাসমূহে ভাৰতীয় আৰ্য ধৰ্ম আৰু আৰ্য সংস্কৃতিৰ মাজত আহোমসকলৰ নিজা ভাষা-সংস্কৃতি, ধৰ্ম, ৰীতি-নীতি আদি মিলাই সময়ৰ সোঁতত সমন্বয়ৰ এক আধুনিক অসম আৰু বৃহত্তৰ অসমীয়া জাতি গঢ়ি তুলিছিল। আহোম ৰজাসকলে যিহেতু ভাষা-ধৰ্ম-সম্প্ৰদায় নিৰ্বিশেষে সকলোকে শাসন পদ্ধতিৰ মাজত সমানে সুমুৱাই লৈছিল, সেইবাবেই ধৰ্মীয় আৰু সাম্প্ৰদায়িক সম্প্ৰীতিও গঢ় লৈ উঠিছিল। এনেদৰেই আহোম স্বৰ্গদেউসকলে ৰাজসিংহাসনত বহিয়েই তেওঁলোকৰ ৰুচি অনুযায়ী মুদ্ৰাৰ প্ৰচলন কৰোৱাইছিল। অৱশ্যে স্বৰ্গদেউ ৰুদ্ৰসিংহৰ দিনৰ পৰা আহোম ৰাজত্বৰ শেষলৈকে ৰজাসকলে অসমীয়া লিপিতহে মোহৰ মৰাইছিল। Copyright © নীলা চৰাই. All rights reserved.\nলেখকৰ ঠিকনা: নাজিৰা\nময়ূৰ বৰাৰ ‘পথভ্ৰষ্ট হৈছে নেকি শংকৰ সংঘ’ৰ আঁত ধৰি...\nখিলঞ্জীয়া জনসমষ্টিৰ অধিকাৰ: এটি অন্বেষণ...\nজামুগুৰিহাটৰ বাৰেচহৰীয়া ভাওনা...\nবি বৰুৱা কলেজ ছাত্ৰাবাসৰ ভূত →


কাংগাৰু এটাক জোকাই আছিল এইজনে, খং উঠি কাংগাৰুৱে ল'লে সাংঘাতিক প্ৰতিশোধ, ভাইৰেল Videoperson-was-harassing-kangaroo-the-animal-takes-revenge– News18 Assam\nকাংগাৰু এটাক জোকাই আছিল এইজনে, খং উঠি কাংগাৰুৱে ল'লে সাংঘাতিক প্ৰতিশোধ, ভাইৰেল Video\nUpdated:February 1, 2021, 5:36 PM IST\nএই ভিডিঅ'টো এতিয়া ভাইৰেল হৈ পৰিছে ছচিয়েল মিডিয়াত\nLast Updated: February 1, 2021, 5:36 PM IST\nজীৱ-জন্তুক জোকাই থকা একাংশ লোক সমাজত থাকেই! কিন্তু সেইসকলে পাহৰি যায় যে, জীৱ-জন্তুৱেও প্ৰতিশোধ ল'ব পাৰে। যেতিয়া জীৱ-জন্তুক অত্যাধিক পৰিমাণে জোকোৱা হয়,তেতিয়া জীৱ-জন্তুও প্ৰতিশোধ পৰায়ণ হৈ পৰে। এনেধৰণৰ এটা ভিডিঅ' এতিয়া ভাইৰেল হৈছে ছচিয়েল মিডিয়াত। যিটো ভিডিঅ' দেখি আপুনিও হৈ পৰিব আচৰিত!\nMeanwhile in Australia🇦🇺 pic.twitter.com/2LiM1i2Pkv\n— Nature & Animals🌴 (@AnimalsWorId) October 17, 2020\nভাইৰেল ভিডিঅ'টোত দেখা চিকিউৰিটী গাৰ্ডৰ পোছাক পিন্ধা লোকজন এটা কাংগাৰুৰ কাষত ৰৈ আছিল। আৰু তেতিয়াই কাংগাৰুটোক আমনি কৰিবৈ চেষ্টা কৰে লোকজনে। কিন্তু একেৰাহে আমনি কৰি থকাৰ পিছতে খঙ উঠে কাংগাৰুটোৰ। আৰু কাংগাৰুটোৱে আক্ৰমণ কৰে লোকজনক।\nএই ভিডিঅ'টো এতিয়া ভাইৰেল হৈ পৰিছে ছচিয়েল মিডিয়াত। এই ভিডিঅ' নেচাৰ এণ্ড এনিমেল নামৰ এটা টুইটাৰ একাউণ্টৰ পৰা শ্বেয়াৰ কৰা হৈছে।\nFirst published: February 1, 2021, 5:36 PM IST


ইণ্ডিয়ান ৰিভাইচ ভাৰচন (IRV) আচামিচ - 2019 যোহনে লিখা শুভবাৰ্তা 13 অধ্যায়\nযোহনে লিখা শুভবাৰ্তা\nযীচুৱে শিষ্য সকলৰ ভৰি ধুই দিয়া\n1 ইহুদী সকলৰ নিস্তাৰ-পৰ্বৰ পূর্বে যীচুৱে জানিব পাৰিলে, যে এই জগতৰ পৰা পিতৃৰ ওচৰলৈ তেওঁৰ যোৱাৰ সময় ওচৰ চাপি আহিছে; সেয়েহে জগতত থকা নিজৰ লোক সকলক সকলো সময়তে প্ৰেম কৰি তেওঁলোকক শেষলৈকে প্ৰকৃত প্ৰেমৰ প্ৰমাণ দিলে।2তেওঁলোকৰ ৰাতিৰ আহাৰ খোৱাৰ সময় হ’ল; ইতিমধ্যে চয়তানে যীচুক বিশ্বাসঘাতকতা কৰিবলৈ চিমোনৰ পুত্র ঈষ্কৰিয়োতীয়া যিহূদাৰ মনত কু-বুদ্ধি সুমুৱাই দিলে।\n3 যীচুৱে জানিছিল যে, পিতৃয়ে তেওঁক সকলো বস্তুৰ ওপৰত ক্ষমতা দিছে; তেওঁ ঈশ্বৰৰ পৰা আহিছে আৰু পুনৰাই তেওঁ ঈশ্বৰৰ ওচৰলৈ উভতি যাব।4তেওঁ ৰাতি আহাৰ খোৱা ঠাইৰ পৰা উঠি আহিল আৰু গাত লোৱা কাপোৰ খন থৈ, এখন গামোচা ললে আৰু নিজৰ কঁকাল বান্ধিলে,5তাৰ পাছত চৰিয়াত পানী বাকি লৈ তেওঁ শিষ্য সকলৰ ভৰি ধুৱাবলৈ ধৰিলে আৰু কঁকালত বান্ধি লোৱা গামোচাৰে তেওঁলোকৰ ভৰি মচিলে।\n6 তাতে তেওঁ চিমোন পিতৰৰ ওচৰলৈ অহাত, পিতৰে তেওঁক ক’লে, “হে প্ৰভু আপুনি মোৰ ভৰি ধুৱাব নে?”7যীচুৱে উত্তৰ দি তেওঁক ক’লে, “মই কি কৰিছোঁ তুমি এতিয়া বুজি নাপাবা; কিন্তু এই বিষয়ে পাছত বুজি পাবা।” 8 পিতৰে তেওঁক ক’লে “আপুনি মোৰ ভৰি কেতিয়াও নুধুৱাব।” যীচুৱে উত্তৰ দিলে, “যদি তোমাৰ ভৰি নুধুৱাওঁ, তেনেহলে মোৰে সৈতে তোমাৰ একো সম্পর্ক নাই।”9তেতিয়া চিমোন পিতৰে তেওঁক ক’লে, “হে প্ৰভু, মোৰ অকল ভৰি ধুই দিয়াই নহয়, কিন্তু মোৰ হাত আৰু মূৰো ধুৱাওক।”\n10 যীচুৱে তেওঁক ক’লে, “গা ধোৱা লোকৰ ভৰি ধোৱাৰ বাহিৰে, আন একো ধুবৰ প্ৰয়োজন নাই; কিয়নো তেওঁৰ গোটেই শৰীৰ পৰিষ্কাৰ আছে। তোমালোকো পৰিষ্কাৰ হৈ আছা, কিন্তু সকলোৱেই নহয়৷” 11 কোনে তেওঁক বিশ্বাসঘাতকতা কৰিব, সেই বিষয়ে যীচুৱে জানিছিল; এই কাৰণে তেওঁ ক’লে, “তোমালোক সকলো নিৰ্মল নহয়।”\n12 যীচুৱে তেওঁলোকৰ ভৰি ধুৱাই উঠি, নিজৰ পিন্ধা কাপোৰ লৈ আকৌ বহিল; পাছত তেওঁ তেওঁলোকক ক’লে, “তোমালোকৰ কাৰণে মই যি কৰিলোঁ, সেই বিষয়ে তোমালোকে বুজিলা নে? 13 তোমালোকে যে মোক ‘গুৰু’ আৰু ‘প্ৰভু’ বুলি মাতিছা, সেয়া ঠিকেই কৰিছা; কিয়নো মই সেয়েই হওঁ। 14 এতেকে প্ৰভু আৰু গুৰু যি মই; মই যদি তোমালোকৰ ভৰি ধুৱালোঁ, তেনেহলে তোমালোকেও ইজনে সিজনৰ ভৰি ধুই দিয়া উচিত। 15 কিয়নো মই তোমালোকলৈ যি দৰে কৰিলোঁ, তোমালোকেও যেন সেইদৰে কৰা, এই কাৰণে তোমালোকক আৰ্হি দেখুৱালোঁ।\n16 মই তোমালোকক অতি স্বৰূপকৈ কওঁ, নিজ গৰাকীতকৈ দাস ডাঙৰ নহয়; আৰু যি জনে পঠালে সেই জনতকৈ পঠোৱা বাৰ্তাবাহক জন ডাঙৰ নহয়। 17 তোমালোকে এই সকলোবোৰ পালন কৰা; এইবোৰ পালন কৰিলে, তোমালোক আশীৰ্বাদৰ ভাগী হবা। 18 তোমালোকৰ সকলোৰে বাবে এই বিষয়ে কথা কৈছোঁ এনে নহয়; কিন্তু যি সকলক মই জানো তেওঁলোককহে মনোনীত কৰিলোঁ, তেওঁলোকক জানো; কিন্তু ধৰ্মশাস্ত্ৰৰ বচন সিদ্ধ হ’বলৈ; ‘যি জনে মোৰ পিঠা খায়, সেই জনে মোৰ বিৰুদ্ধে গেৰুৱা দাঙিলে।’\n19 এইদৰে যেতিয়া ঘটিব, তেতিয়া ময়েই যে সেই জন হয়, ইয়াক তোমালোকে যেন বিশ্বাস কৰা, এই কাৰণে ঘটাৰ আগেয়ে, মই এতিয়াৰ পৰা তোমালোকক কৈ আছোঁ। 20 মই তোমালোকক অতি স্বৰূপকৈ কওঁ, মই যি জনক পঠাই দিওঁ, তেওঁক যি কোনাৱে গ্ৰহণ কৰে; তেওঁ মোকেই গ্ৰহণ কৰে আৰু যি কোনোৱে মোক গ্ৰহণ কৰে, তেওঁ মোক পঠোৱা জনকেই গ্ৰহণ কৰে।”\nযীচুক শত্ৰুৰ হাতত শোধাই দিওঁতা জন প্ৰকাশিত হোৱা\n21 এই কথা কৈ, যীচুৱে আত্মাত বিৰক্তি পাই সাক্ষ্য দি ক’লে, “মই তোমালোকক অতি সঁচাকৈ কওঁ, তোমালোকৰ মাজৰ এজনেই মোক বিশ্বাসঘাতকতা কৰিব৷” 22 শিষ্য সকলে ইজনে সিজনৰ মুখলৈ চাব ধৰিলে, কিন্তু কোন জনৰ বিষয়ে এই কথা ক’লে, সেই বিষয়ে নজনাৰ বাবে তেওঁলোক আচৰিত হ’ল।\n23 যীচুৰ শিষ্য সকলৰ মাজৰ এজনক তেওঁ বহুত প্ৰেম কৰিছিল সেই শিষ্য জনে মেজৰ কাষত হেলনীয়া হৈ পৰি যীচুৰ বুকুৰ কাষতে আছিল৷ 24 তেতিয়া চিমোন পিতৰে ইঙ্গিত দি সেই শিষ্য জনক ক’লে, “তেওঁ কাৰ বিষয়ে এই কথা কৈছে, সোধাচোন”? 25 তেতিয়া তেওঁ যীচুৰ বুকুলৈ হাউলি গৈ সুধিলে, “হে প্ৰভু, সেই জন নো কোন?”\n26 যীচুৱে উত্তৰ দিলে, “মই যি জনক এই পিঠা ডোখৰ ভাঙি জুবুৰিয়াই ভগাই দিম, তেৱেঁই সেই জন।” তেতিয়া তেওঁ পিঠা ডোখৰ জুবুৰিয়াই লৈ, ঈষ্কৰিয়োতীয়া চিমোনৰ পুতেক যিহূদাক দিলে। 27 সেই পিঠা ডোখৰ পোৱাৰ পাছতেই, চয়তান তেওঁৰ ভিতৰ সোমাল। তেতিয়া যীচুৱে তেওঁক ক’লে, “তুমি যি কাম কৰিবলৈ লৈছা, সেই কাম বেগতে কৰা।”\n28 কিন্তু তেওঁ কিয় এই কথা ক’লে, সেই বিষয়ে তেওঁৰ লগত মেজত ভোজন কৰিবলৈ বহা লোক সকলৰ কোনেও বুজি পোৱা নাছিল৷ 29 কিয়নো কিছুমানে ভাবিলে যে, যিহূদাৰ লগত ধনৰ জোলোঙা থকাৰ কাৰণে, ‘পৰ্বলৈ যি যি লাগে সেইবোৰ কিনিবলৈ নাইবা দৰিদ্ৰ সকলক কোনো বস্তু দিবলৈ’ যীচুৱে তেওঁক এই কথা ক’লে,। 30 তাতে তেওঁ সেই পিঠা ডোখৰ গ্ৰহণ কৰি, তেতিয়াই বাহিৰলৈ গ’ল। সেই সময়, নিশাৰ সময় আছিল।\nজীৱনৰ বিষয়ে শিষ্য সকলৰ সৈতে যীচুৰ কথোপকথন\n31 যেতিয়া সেই ঠাইৰ পৰা যিহূদা বাহিৰলৈ ওলাই গ’ল, যীচুৱে ক’লে, “এতিয়া মানুহৰ পুত্ৰ মহিমান্বিত হ’ল, ঈশ্বৰো তেওঁৰ যোগেদি মহিমান্বিত হ’ল৷ 32 ঈশ্বৰ যদি তেওঁৰ যোগেদি মহিমান্বিত হ’ল, তেতিয়া ঈশ্বৰেও পুত্ৰক নিজৰ যোগেদি মহিমান্বিত কৰিব, তেওঁ তৎক্ষণাৎতেই কৰিব।” 33 মোৰ প্ৰিয় সন্তান সকল, তোমালোকৰ লগত মই অলপ সময়হে আছোঁ। তোমালোকে মোক বিচাৰিবা; কিন্তু ইহুদী সকলক যেনেকৈ কৈছিলোঁ যে, ‘মই যি ঠাইলৈ যাওঁ, সেই ঠাইলৈ তোমালোকে যাব নোৱাৰা’, তেনেকৈ এতিয়া তোমালোককো কৈছোঁ।\n34 মই তোমালোকক এটা নতুন আজ্ঞা দিওঁ, তোমালোকে পৰস্পৰে প্ৰেম কৰিবা; মই যেনেকৈ তোমালোকক প্ৰেম কৰিলোঁ, তেনেকৈ তোমালোকেও পৰস্পৰে প্ৰেম কৰিবা। 35 তোমালোকৰ যদি পৰস্পৰৰ মাজত প্ৰেম থাকে, তেনেহলে তোমালোক যে মোৰ শিষ্য হয়, ইয়াক তাৰ দ্বাৰাই সকলোৱে জানিব।”\n36 চিমোন পিতৰে তেওঁক সুধিলে, “হে প্ৰভু, আপুনি ক’লৈ যায়?” যীচুৱে উত্তৰ দি ক’লে, “মই য’লৈ যাওঁ, তালৈ তুমি এতিয়া মোৰ পাছে পাছে আহিব নোৱাৰা; কিন্তু পাছত তুমি মোৰ পাছে পাছে আহিবা।” 37 পিতৰে তেওঁক ক’লে, “হে প্ৰভু, এতিয়াই নো কি কাৰণে আপোনাৰ পাছে পাছে যাব নোৱাৰো? মই আপোনাৰ কাৰণে মোৰ প্ৰাণকো দিম।” 38 যীচুৱে উত্তৰ দি ক’লে, “মোৰ কাৰণে তোমাৰ প্ৰাণ দিবা নে? মই তোমাক অতি স্বৰূপকৈ কওঁ, তুমি মোক দোকমোকালিতে কুকুৰাই ডাক দিয়াৰ আগেয়ে তিনি বাৰ অস্বীকাৰ কৰিবা।”